ועדת הפנים והגנת הסביבה, כנסת 25, פרוטוקול מספר 95, 2023-07-03 00:00

יעקב אשר: אני פותח את ישיבת הוועדה, תיכף נגיד מה סדר היום, אבל ביחד עם כולם אנחנו מתפללים לשלומם של כוחות הביטחון בפעולה החשובה שנעשית הבוקר, בעזרת ה' שלא ייצא חלילה שום פגע ושום תקלה, בעזרת ה', שכולם יחזרו בריאים

גלעד קריב: אמן

גלעד קריב:  יש כאלה שגם מתפללים וגם משרתים

יעקב אשר: על סדר היום הצעת חוק הרשויות המקומיות (בחירות) (תיקון מספר 54) (הזכות להיבחר), התשפ"ג-2023

יעקב אשר:  הכנה לקריאה שנייה ושלישית, ייתכנו הצבעות, והנה אנחנו ב-פ/3343/25 כ/966, של חבר הכנסת עמית הלוי, חבר הכנסת אביחי אברהם בוארון, חבר הכנסת ששון ששי גואטה וחבר הכנסת משה גפני

יעקב אשר:  ואנחנו נעבור עכשיו להסתייגויות ולנימוקי ההסתייגויות

ולדימיר בליאק: אפשר הצהרות פתיחה?      

יעקב אשר: לא, אין הצהרות פתיחה

ולדימיר בליאק: אבל, אדוני, זה חוק שהוא לא סתם חוק

נאור שירי: מה זה, ישר הסתייגויות? יש לי שאלות למשרד הפנים

יעקב אשר: טעית בכתובת, זה לא הוועדה הזאת

נאור שירי: לא, יש לי שאלות למשרד הפנים

יעקב אשר: אז אני מציע, מאחר שיש מספר לא מבוטל של הסתייגויות, חלקן בקבוצות, כל אחד יקבל את מה ש - - -     

ולדימיר בליאק: אבל זה לא סתם חוק, זה חוק שנמצא על סדר היום הציבורי והוא מעורר דיון

ולדימיר בליאק:  לא ראוי לתת הצהרות פתיחה?      

יעקב אשר: אנחנו ניתן לכל אחד להתבטא במסגרת הזמן של ההסתייגויות

ולדימיר בליאק: אבל לפני כן, לפני ההסתייגויות

יעקב אשר: אנחנו נעשה הצבעות תוך כדי כך

ולדימיר בליאק: לפני ההסתייגויות

יעקב אשר: אנחנו עוברים להסתייגויות של סיעת המחנה הממלכתי

נאור שירי: יש לי שאלות לא במסגרת ההסתייגויות, יעקב

יעקב אשר: אז תוכל לעשות את זה בתוך

נאור שירי: לא, מה זה בתוך?      

יעקב אשר: היועץ המשפטי יאשר לך את זה

נאור שירי: שאלות מקצועיות?     

ולדימיר בליאק: אבל בכל זאת, לאן אתם דוהרים?      

יעקב אשר: המחנה הממלכתי, בבקשה, אתם רוצים להציג? יש לכם - - -     

ולדימיר בליאק: למה לא לתת הצהרות פתיחה?      

יעקב אשר: כמה הסתייגויות יש למחנה הממלכתי?      

ולדימיר בליאק: אפשר להתייחס לשאלות של חברי הכנסת?      

יעקב אשר: אני מדבר עכשיו וחבל שאתה מפריע לי

ולדימיר בליאק: אני לא מפריע לך, אני שואל

גלעד קריב: עשית תספורת גם להסתייגויות, ראיתי בלילה

נאור שירי: אפשר בבקשה רק לשאול שאלה?      

יעקב אשר: אני מבקש לא לפגוע ביושב ראש, הוא מאוד רגיש

גלעד קריב: אני פוגע ביושב ראש?     

יעקב אשר: אני הולך רק בצמוד לבדיקות שלנו בוועדה ויחד עם הייעוץ המשפטי, יד ביד, ואף יותר מזה אומר לך, ודווקא לך אומר, ואתה גם יודע את זה, שמפלגת העבודה יכלה היום להישאר אולי עם שתי הסתייגויות אמיתיות, כי כל השאר היו הולכים לנושא חדש כי אף אחת מהן לא היה על הסעיף

גלעד קריב: זה תרגיל מעניין

יעקב אשר: ממש לא תרגיל

יעקב אשר:  ודווקא לאור בקשתכם, ואתמול קיבלתי טלפון, אמרו לי אם אני מוכן ללכת לפנים משורת הדין ואמרתי כן

יעקב אשר:  אז ככה אומרים תודה כשמישהו הולך לפנים משורת הדין?      

גלעד קריב: שיבחתי אותך

יעקב אשר: לא הספקת עוד

יעקב אשר:  על התספורת כן

נאור שירי: החבר'ה מטבריה שהגיעו, אין להם זכות דיבור היום?     

יעקב אשר: חבר הכנסת מתן כהנא

יעקב אשר:  בבקשה לא להפריע לו

תומר רוזנר: אני אומר אמירה כללית על כלל ההסתייגויות שהוגשו

תומר רוזנר:  חלק גדול מקבוצות המסתייגים הגישו הסתייגויות שהן פסולות והן יימחקו מתוך הרשימה, כך למשל הסתייגויות לשם החוק, שאסורות על פי התקנון, הסתייגויות שכוללות התייחסות פרסונלית לאנשים בשמותיהם

נאור שירי: אבל זה הגיוני כי החוק הוא פרסונלי, לכן ההסתייגויות היו פרסונליות

ולדימיר בליאק: נכון, החוק פרסונלי, לכן ההסתייגויות פרסונליות

נאור שירי: אנחנו מנסים להתיישר עם כוונת המחוקק

תומר רוזנר: הסתייגויות מהסוג הזה אנחנו ניאלץ למחוק

תומר רוזנר:  אני אבקש מגלעד להגיד לגבי קבוצת המחנה הממלכתי, לבקשת חבר הכנסת כהנא, את הסדר של ההסתייגויות לפי החלוקה שנעשתה

תומר רוזנר:  יש גם הסתייגויות שאין להן משמעות, אז אנחנו ניאלץ ל - - -      

ניסים ואטורי: אין כזה דבר הסתייגות בלי משמעות, לא יכול להיות

גלעד קריב: יש הסתייגויות, אני מדבר על כל הקבוצות, שיוצרות משפטים לא ברורים בעברית, משפטים שמתחילים ו - - -     

קריאה: אתה יכול להפנות אותנו להסתייגויות הספציפיות?     

גלעד קריב: כן, בכל קבוצה אנחנו נגיד איזה הסתייגויות הן לא רלוונטיות

יעקב אשר: כמה סך הכול?      

גלעד קריב: במחנה הממלכתי הגישו - - -     

יעקב אשר: לא, כמה הגישו אני יודע

נאור שירי: לא, אבל אנחנו לא יודעים, כמה?      

גלעד קריב: המחנה הממלכתי הגישו 72 הסתייגויות

מתן כהנא: כמה דקות הנמקה יש לי?      

גלעד קריב: יפה מאוד שאתם מקפידים בכפולות של ח"י

גלעד קריב:  מרגש

מתן כהנא: כן, לגמרי

מתן כהנא:  אני מקווה שאתה צודק

מתן כהנא:  אין לי 5 מתמטיקה, אני לא יודע

נאור שירי: אדוני היושב ראש, אפשר בזמן שהם מחשבים את כמויות ההסתייגויות לשאול שאלה אמיתית את משרד הפנים? באמת

נאור שירי:  כי פשוט היו לי שלוש שאלות שרציתי לשאול בלי קשר, בהמשך לדיון

יעקב אשר: אז אתה מתבקש - - -     

נאור שירי: אתה פתחת ישר ב - - -     

יעקב אשר: אז אני מבקש, אני מבטיח לך, שבמסגרת חלק מההסתייגויות

נאור שירי: לא, אבל אתה לוקח לי זמן מההסתייגות

נאור שירי:  אני אגיד לך, ההסתייגות, אני קמתי היום בבוקר - - -     

יעקב אשר: רגע, דקה, נאור

מתן כהנא: יש לי 30 נימוקים?      

יעקב אשר: 32 נימוקים

יעקב אשר:  אני מציע, תתחיל לנמק, בכל דקה אנחנו נעשה הצבעה

נאור שירי: אפשר לפני שהוא מתחיל לסיים את השאלה?      

יעקב אשר: לא

נאור שירי: למה?     

יעקב אשר: לא, אני אתן לך תיכף יותר

נאור שירי: לא, אתה לוקח לי - - -     

יעקב אשר: אני אתן לך יותר, אל תפריע למתן כהנא

נאור שירי: יותר זמן?      

יעקב אשר: אני אתן לך

יעקב אשר:  עזוב, נאור, אתה אחד מבית הלורדים פה

נאור שירי: אחד מהוועדה

יעקב אשר: כן

יעקב אשר:  בבקשה, חבר הכנסת כהנא

יעקב אשר:  לא להפריע לו

מתן כהנא: בוקר טוב, אדוני היושב ראש

מתן כהנא:  ראשית אני רוצה להצטרף למה - - -     

נאור שירי: היי היי קפטן

נאור שירי:  אני חייב להגיד, כי הקפטן נכנס

תומר רוזנר: הסתייגות 1 ו-2 יימחקו כי הן לא ברורות, הסתייגות מספר 3

מתן כהנא: ראשית אני רוצה להצטרף לדברים שאמרת בפתיחת הדברים, אדוני היושב ראש, לאחל לכוחות צה"ל הצלחה בביצוע משימותיהם ושיחזרו הביתה בשלום, כולנו מצטרפים לתפילות שלך בהקשר הזה

יעקב אשר: זה לא על חשבון הזמן

מתן כהנא: כן, הוא בא ברוח נדיבה

נאור שירי: לא הבנתי, אתה בעד הצעת החוק? אני עדיין מחכה לחוות דעתך

יעקב אשר: רוח נדיבה, אל תהרוס לי את זה

מתן כהנא: אל תהרוס לו את הרוח הנדיבה

מתן כהנא:  אני בשבת בקוראי עיתונים, כמובן עלוני שבת אני מתכוון, חס ושלום לא עיתונות כללית

נאור שירי: למה?     

מתן כהנא: זו בדיחה פנימית, עזוב

גלעד קריב: בזמן קריאת התורה או שאתה מקפיד רק בהפטרה?      

מתן כהנא: דוגרי, אני מקפיד לא לקרוא בתפילה עלוני שבת, זאת האמת

גלעד קריב: אתה מהבודדים

נאור שירי: אתה מקפיד לירות בבודדת

מתן כהנא: גם פרשת השבוע מאוד מעניינת, הפעם אפילו זה היה קל

ולדימיר בליאק: מה הייתה פרשת השבוע?      

מתן כהנא: בלק

מתן כהנא:  אתה עושה לי בחינה?      

גלעד קריב: ותפתח האתון את פיה

מתן כהנא: אפילו קמתי לוותיקין

נאור שירי: מה זה ותיקין?      

מתן כהנא: ותיקין זה התפילה הראשונה, עם הנץ החמה

נאור שירי: הנץ, אני בעד ההנץ

נאור שירי:  הייתי אמור להשלים מניין בהנץ

גלעד קריב: נאור, תבוא לבית המדרש שהקמנו

מתן כהנא: אני חייב להגיד שהייתי בשבת ביישוב בני דקלים ולפחות למיטב ידיעתי אין שם ותיקין, היה שם את המניין הראשון שמתחיל בשש וחצי

יעקב אשר: אוקיי, אם ככה נצביע על הסתייגות מספר 3, כי 1 ו-2 נפסלו

יעקב אשר:  מי בעד ההסתייגות? ירים את ידו

מתן כהנא: גלעד, תבחר מתי אתה רוצה התייעצות סיעתית

יעקב אשר: מי נגד? ההסתייגות לא התקבלה

יעקב אשר: בעד – 4 

יעקב אשר: לא אושר

נאור שירי: רביזיה

תומר רוזנר: הסתייגויות מספר 4 עד 17 הן פסולות כי הן הוספת הגדרות שאין להן משמעות ולכן אנחנו עוברים לקבוצת הסתייגויות 18 עד 22

מתן כהנא: ניסיתי לחשוב למה ידידי חבר הכנסת עמית הלוי הגיש את הצעת החוק הזו, באמת אני מחזיק מעמית הלוי מאוד כחבר כנסת רציני, מעמיק, ישר

מתן כהנא:  אני מחזיק ממך חבר כנסת מעמיק, רציני וישר ואני לא מצליח להבין את הרציונל שעומד בבסיס הגשת הצעת החוק הזו

מתן כהנא:  אז העליתי במוחי כמה רעיונות

עמית הלוי: מה עם צדק? תחשוב על צדק

מתן כהנא: אוקיי, בוא נדבר גם על צדק

מתן כהנא:  בהמשך דבריי, יש לי פה 30 הסתייגויות, נדבר גם על צדק

נאור שירי: הוא דיבר על כוכב הלכת צדק

יעקב אשר: אני מבקש לא להפריע, אני לא מצליח להתרכז

מתן כהנא: ואחת המחשבות שעלו בי, כנראה יש רצון בקואליציה להגיש הצעות חוק כל כך לא צודקות ומופרכות כדי פשוט שזה יגיע לבג"צ, בבג"צ לא תהיה ברירה אלא לפסול את הצעת החוק הזו ואז ייווצר פה עימות שמוסיף שמן למדורה שגם ככה יש סביב הרפורמה המשפטית, ולכן זה אולי אחד הרציונלים שעומד בבסיס הגשת הצעת החוק הזו

מתן כהנא:  זה היה רעיון אחד

מתן כהנא:       הרעיון השני שעלה בי זה שאולי באמת יש פה רצון של חבר הכנסת אריה דרעי, שמאיזה שהיא סיבה מאוד מאוד רוצה שראש העיר שבוועדה קרואה ימשיך לכהן, כנראה שאף חבר כנסת מש"ס לא רצה להיעתר לבקשתו

מתן כהנא:  יכול להיות, חבר הכנסת מלול, שאף אחד מכם לא רצה להגיש את הצעת החוק של דרעי אז עמית הלוי נאלץ להוציא את הערמונים מהאש? זה האירוע שיש פה

יעקב אשר: הוא נראה לך איש מאולץ?     

מתן כהנא: זהו, אני לא מצליח להבין

יעקב אשר: אוקיי, בנימה אופטימית זו נעבור להצבעה על הסתייגויות 18 עד 22

יעקב אשר:  מי בעד? מי נגד?      

מטי צרפתי הרכבי: אפשר לטעון נושא חדש על הסתייגות 19?      

מתן כהנא: יש פה בקשה לנושא חדש

יעקב אשר: שישה

יעקב אשר:  ההסתייגויות לא התקבלו

יעקב אשר: בעד – 4 

יעקב אשר: לא אושר

יעקב אשר: אי אפשר לטעון על משהו שהוצבע

ולדימיר בליאק: רביזיה

יעקב אשר: 23 עד 40

יעקב אשר:  בבקשה, חבר הכנסת כהנא

מתן כהנא: היינו בניסיון להבנת הרציונלים שעומדים בבסיס הגשת הצעת החוק הזו והגענו למחשבה שאולי מדובר פה באינטרס כלשהו לא ברור של חבר הכנסת אריה דרעי, שאף אחד מחברי הכנסת של ש"ס לא רצה להיכנס לתוך הקלחת הזו ולכן באמת מה שהיה כאן זה שמתוך שיקולים קואליציוניים חבר הכנסת עמית הלוי לקח על עצמו, העמיס על כתפיו הרחבות, את המטלה הזו והגיש את הצעת החוק כדי לרצות את ה – משיקולים קואליציוניים טהורים שבאמת חבר הכנסת דרעי לא מצליח לחזור להיות סביב שולחן הממשלה, צריכים לרצות אותו בדרך אחרת כלשהי ובא חבר הכנסת עמית הלוי, מתנדב להוציא את הערמונים מהאש בשביל שלמות הקואליציה ומגיש הצעת חוק כל כך מופרכת, לא הגיונית ולא צודקת ועושה את זה בשביל שלמות הקואליציה

מטי צרפתי הרכבי: אני מבקשת לטעון נושא חדש על סעיף 30

יעקב אשר: רגע, אנחנו נעבור להצבעה

מטי צרפתי הרכבי: רגע, מתי מותר לי לטעון נושא חדש?      

יעקב אשר: עכשיו

מטי צרפתי הרכבי: אני מבקשת על סעיף 30

תומר רוזנר: הסתייגות 30

יעקב אשר: הסתייגות 30 נושא חדש

יעקב אשר:  אם כך אנחנו נצביע על 23 עד 40 למעט 30

יעקב אשר:  מי בעד ההסתייגויות? ירים את ידו

יעקב אשר:  מי נגד? ההסתייגויות לא התקבלו

יעקב אשר: לא אושר

ולדימיר בליאק: רביזיה

נאור שירי: גם אני

יעקב אשר: עכשיו 41

מתן כהנא: עכשיו אני רוצה לדבר על החוק עצמו

מתן כהנא:  על אף שלרוב אני נמצא בוועדת חוקה בחוק הזה זכיתי להשתתף בכמה ישיבות ושמענו פה אנשים מהעיר טבריה שהם מתכוונים להתמודד על ראשות העיר טבריה והטענות שלהם היו פשוט צודקות ברמה כל כך זועקת לשמים שאני לא מצליח להבין למה אנחנו עדיין ממשיכים להגיש את הצעת החוק הזו

מתן כהנא:  כך למשל הייתה פה גברת, פעילת ליכוד מזה שנים - - -     

שני אילוז: אני כאן

יעקב אשר: היא כאן, עורכת הדין שני אילוז

נאור שירי: מתמודדת לראשות העיר, שעמית הלוי פוסל אותה מלרוץ

מתן כהנא: שעמית הלוי - - -     

שני אילוז: לא מתאים להם אישה, הם רוצים גבר

יעקב אשר: סליחה, אנחנו בתהליך של ההסתייגויות

מתן כהנא: אז עמית הלוי, יכול להיות שאחר כך – אם עמית הלוי ירצה אני אתן לו דקה על חשבון הזמן שלי כדי להסביר לגברת שני אילוז למה הוא לא רוצה שהיא תתמודד לראשות עיריית טבריה

עמית הלוי: לא אמרתי את זה מעולם

עמית הלוי:  גם אם תחזור פעמיים על השקר הזה זה - - -     

נאור שירי: אני אחזור

מתן כהנא: אתה יודע מה, אז אני אמקד את דבריי

נאור שירי: אם אתה רוצה אני אנמק

יעקב אשר: אני מבקש שקט מהספסלים, יועצים, יועצות, מנהלי סיעות, אני מבקש שקט

סימון דוידסון: מה שמצחיק, שעמית הלוי לא אמר את זה, אבל הוא עושה את זה

סימון דוידסון:  הוא עושה את זה בפועל, לפגוע באנשים שלו, זה דבר שהוא הזוי

סימון דוידסון:  מילא זה היה יש עתיד, אבל לפגוע בליכוד?      

ולדימיר בליאק: יש אילוצים קואליציוניים

מתן כהנא: דוידסון, אם אתה רוצה אני אתן לך דקה על חשבוני

סימון דוידסון: אני אשמח

ולדימיר בליאק: שיקולי פריימריז

יעקב אשר: אוקיי, אנחנו נצביע על הסתייגות 41

יעקב אשר:  מי בעד?      

נאור שירי: רגע, הוא לא הגיע ל - - -     

יעקב אשר: מי נגד? ההסתייגות לא התקבלה

יעקב אשר: לא אושר

ולדימיר בליאק: אני מבקש להגיש רביזיה

תומר רוזנר: הסתייגות 42

מתן כהנא: רגע, נמצאת פה מועמדת לראשות עירייה, עורכת הדין שני אילוז, ואומרת, לדעתי אמרת שהוצאת כבר 200,000 שקל

שני אילוז: נכון

מתן כהנא: מכיסה הפרטי

מתן כהנא:  הוציאה על ההתמודדות הזו

מתן כהנא:  אומרים שהמרוץ עדיין לא התחיל

מתן כהנא:  אחת הטענות פה שאומרים שהמרוץ לראשות העיר עדיין לא התחיל ולכן אין בעיה לשנות את החוקים כי בעצם המשחק עדיין לא התחיל

מתן כהנא:  אבל עומדת פה מישהי מעידה על עצמה שהיא כבר הוציאה 200,000 שקל מכיסה הפרטי על ההתמודדות הזו

ניסים ואטורי: אתם תתמכו בה? אני לא מבין

מתן כהנא: זה אומר שהמשחק - - -     

שני אילוז: איך המשחק לא התחיל? יש סקרים, אם יו"ר ועדה יכול להתמודד יכול להיות שהייתי חושבת אחרת

נאור שירי: עכשיו תדבר על הלידו בטבריה

עמית הלוי: נאור בטוח תומך בה

עמית הלוי:  זה הישג גדול שנאור שירי תומך בך

נאור שירי: אני תומך ביכולת שלה להתמודד

עמית הלוי: זה גם אני תומך, בניגוד אליך גם אני תומך

ולדימיר בליאק: לא, אנחנו מתנגדים לשינוי כללי המשחק תוך כדי משחק

ולדימיר בליאק:  זה שאתם לא מבינים את זה יש לכם בעיה

ולדימיר בליאק:  לא משנים כללי משחק תוך כדי משחק

ולדימיר בליאק:  זה כל כך ברור

נאור שירי: יש זכות להיבחר וכשאתה פוגע בזכות להיבחר אתה פוגע בדמוקרטיה

נאור שירי:  זה מה שאתה לא מבין, זה לא קשור לאיזה צד היא

ולדימיר בליאק: ארבעה חודשים לפני הבחירות אתה משנה את כללי המשחק

נאור שירי: אמרו לך את זה גם, אתה פשוט לא מקשיב כי אתה נמצא על כוכב נגה ואתה פשוט בטוק בקשר עם כדור הארץ

עמית הלוי: אהה

נאור שירי: מה אהה? אתה בטוק, אתה לא מבין מה זה

נאור שירי:  אתה מכיר את המ"ק כשאתה בטוק וטק? אתה מנותק

יעקב אשר: אנחנו נצביע על הסתייגות 42, מי בעד? מי נגד?      

יעקב אשר: לא אושר

ולדימיר בליאק: רביזיה

נאור שירי: רביזיה גם

יעקב אשר: ההסתייגות לא התקבלה

יעקב אשר:  מה ההסתייגות הבאה? 43

מתן כהנא: אין לי מנוס, אדוני היושב ראש, מלדבר על הרציונל שבבסיס הרעיון הזה של ועדה קרואה

מתן כהנא:  הרי מה כל הרעיון של יושב ראש ועדה קרואה? הרעיון הוא שיש ראש עיר, שנמצא פה, קובי? כאשר ראש עיר כל כך נכשל בתפקידו בא שר הפנים, מדיח ראש עיר נבחר מתפקידו וממנה במקומו ראש ועדה קרואה

ארז מלול: חבר מפלגה שלך, אלקין

מתן כהנא: אדוני היושב ראש, הכול בסדר

מתן כהנא:  זה מהלך שקורה לצערנו בכל מיני מקומות

מתן כהנא:  בא יושב ראש ועדה קרואה, באותו רגע שהוא ממונה, לשמחתי כולם מתגייסים להצלחתו המלאה, החל מהשר שמינה אותו, עבור דרך המשרדים האחרים בממשלה

מתן כהנא:  הוא מקבל רוח גבית מטורפת

מתן כהנא:  רוח גבית, אדוני ואטורי, זה בשיט, רוח גבית זה מה שדוחף את הסירה קדימה

נאור שירי: הוא לא עוסק במפרשיות

ניסים ואטורי: מזל שלי שאתה מבין ברוח אחרת היינו במצב קשה באוויר

מתן כהנא: אני מזכיר לך שמטוסים ממריאים נגד הרוח

נאור שירי: אני רוצה לטעון שחבר הכנסת ואטורי, בגלל עסקי הספנות שיש גם בכנרת, מנוע מלהצביע בהצעת החוק הזאת

נאור שירי:  היועץ המשפטי, תומר, אני מבקש את התייחסותך

ניסים ואטורי: טוב, אני הולך

מתן כהנא: אתה רוצה להצביע?      

יעקב אשר: כן

יעקב אשר:  הסתייגות 43

יעקב אשר:  מי בעד? שישה

יעקב אשר:  מי נגד? שמונה

יעקב אשר:  ההסתייגות לא התקבלה

יעקב אשר: בעד – 6 

יעקב אשר: לא אושר

ולדימיר בליאק: רביזיה

יעקב אשר: הסתייגות 44

מתן כהנא: אז בעצם אני מזכיר שחבר הכנסת שירי העלה פה בקשה ליועץ המשפטי לבדוק את הכשירות של חבר הכנסת ואטורי להצביע בסיפור הזה בגלל שמדובר פה בטבריה

ניסים ואטורי: אתה טסת על אף-16, נכון?      

מתן כהנא: טבריה זה עיר נמל, יש שם עסקי ספנות ולכן נדרש פה התערבות של היועץ המשפטי לממשלה

נאור שירי: כן, אני מבקש את ההתערבות של היועץ המשפטי

יעקב אשר: פרשת הצוללות שתיים

מתן כהנא: לבחון אם חבר הכנסת ואטורי בגלל מעורבותו העמוקה בעסקי השיט - -      

ולדימיר בליאק: זה אוניות, זה מעל פני המים

מתן כהנא: 	- - נדרש לבדוק האם חבר הכנסת ואטורי כשיר להצביע

ניסים ואטורי: בוא נשאל את תומר אם הוא מסכים, אם לא, אני עושה שיט בכנרת

שני אילוז: הכי טוב, בלידו, תביא לנו תיירות

נאור שירי: תביא את הלידו, תתעסק בתיירות, תתעסק בלפתח את העיר במקום שאתה הולך למנו ספנות

יעקב אשר: אני מבקש להצביע על הסתייגות 44, מי בעד? מי נגד? ההסתייגות לא התקבלה

יעקב אשר: לא אושר

ולדימיר בליאק: רביזיה

נאור שירי: רביזיה

יעקב אשר: הלאה, 45

מתן כהנא: אדוני היושב ראש - - -     

ניסים ואטורי: מתן, תסביר להם מה קורה בעת תקלה בנחיתה, איך אתה נוחת עם רוח שתעזור לך או לא תעזור לך חוץ מצוות –      

מתן כהנא: מדובר פה באח של מפקד טייסת תחזוקה, זה לא סתם, מי שלא יודע

מתן כהנא:  אח של ואטורי זה מישהו באמת א'-א'

ניסים ואטורי: אם נוגעים במשפחה אין לי שום ויכוח עם מתן, דרך אגב

מתן כהנא: בוא נגיד שמשפחת ואטורי פרוסה לרוחב כל היריעה, אח אחד בעסקי הספנות ואח אחד בעסקי האוויר

נאור שירי: איזה עסקי?     

מתן כהנא: אח של חבר הכנסת ואטורי היה מפקד טייסת תחזוקה בבסיסי חיל האוויר

מתן כהנא:  קצין בכיר, ומהרציניים והטובים

נאור שירי: תאמין לי, זה רק מגדיל את התהיות והשאלות לאן הגעת

יעקב אשר: אם ככה נצביע על הסתייגות 45

יעקב אשר:  מי בעד הסתייגות 45? מי נגד? שמונה

יעקב אשר:  ההסתייגות לא התקבלה

יעקב אשר: בעד – 7 

יעקב אשר: לא אושר

יעקב אשר: 46, בבקשה

ולדימיר בליאק: כמה חברי ועדה יש?      

נאור שירי: אדוני היושב ראש, מחילה, לא נותנים לאנשים להיכנס לוועדה

יעקב אשר: למי לא נותנים?      

נאור שירי: לחבר'ה מטבריה שהיו בדיון הקודם

יעקב אשר: אני מבקש לתת עד כמה שאפשר

נאור שירי: מה זה עד כמה? הוועדה ריקה

לימור סון הר-מלך: מי מונע מהם להיכנס? שייכנסו

ולדימיר בליאק: יש פה מספיק מקום, בטח לתושבי טבריה

יעקב אשר: אין אף אחד בחוץ

נאור שירי: לא, אני לא רוצה להגיד - - -     

לימור סון הר-מלך: אין בחוץ אף אחד

נאור שירי: בוקר טוב, לימור

לימור סון הר-מלך: בוקר טוב

לימור סון הר-מלך:  התגעגעתי אליך

נאור שירי: תודה רבה על הנציגות שלך, אני שמח שהגעת לדיון, הייתה חסרה לי האצבע שלך בלהשמיד את הדמוקרטיה בטבריה

לימור סון הר-מלך: אבל כמה אפשר לשקר? אין אף אחד בחוץ

נאור שירי: אני ממש שמח שהגעת, באמת לא ידעתי איפה היית

לימור סון הר-מלך: נאור, אין אף אחד בחוץ

ולדימיר בליאק: היו אנשים

נאור שירי: היינו נזקקים למידע מי עומד מחוץ לדלת, כי זה בערך המידע היחידי שאת יכולה להביא בהצעת החוק הזו

ולדימיר בליאק: אבל היו, אל תגידי לשקר, בטח אתם לא תגידו לנו אל תקשרי

נאור שירי: את אפילו לא יודעת איפה זה טבריה על המפה, זו רמת הידע שלך בדיון

ולדימיר בליאק: אתם לא מפסיקים לשקר לרגע

נאור שירי: אני שואל אותך איפה טבריה על המפה, את צריכה להתייעץ עם ניסים ואטורי ואם את צריכה להתייעץ עם ניסים ואטורי המצב שלנו על הפנים

עמית הלוי: ביום שאתה תכיר את ארץ ישראל כמו שלימור סון הר מלך מכירה את ארץ ישראל, ביום שזה יקרה - - -     

נאור שירי: די, די, די, המדריך לגלקסיה

לימור סון הר-מלך: אתה כבר לא יודע להבדיל בין אמת לשקר, נאור, הפה שלך כבר לא יודע, הוא מוציא שקרים ככה בכמויות

עמית הלוי: ביום שזה יקרה - - -     

ולדימיר בליאק: ביום שתפסיק להגיש חוקים מושחתים העולם הזה יהיה אחרת

נאור שירי: האחרונה בשולחן פה לדבר על שקרים זו את

יעקב אשר: אני עובר להצבעה על הסתייגות מספר 46

יעקב אשר:  מי בעד?      

זאב אלקין: לא היה נימוק

יעקב אשר: היה

יעקב אשר:  מי נגד?      

נאור שירי: לא, הוא לא נימק אפילו

נאור שירי:  תומר

קריאה: אנחנו רוצים לשמוע את הנימוק

יעקב אשר: ההסתייגות לא התקבלה

יעקב אשר: לא אושר

ולדימיר בליאק: לא נתת לדבר

נאור שירי: תומר, הוא לא נימק

מתן כהנא: לא נתת לי לדבר

יעקב אשר: הם לא נותנים לך

מתן כהנא: אדוני היושב ראש, אני לא יושב ראש הוועדה, תאפשר לי לדבר

יעקב אשר: אני אתן לך ואני מבקש מכל החברים לא להפריע לו

ולדימיר בליאק: אבל תן לו לנמק

יעקב אשר: הסתייגות 47

זאב אלקין: הסתייגות קודמת הוא לא נימק

יעקב אשר: אני אוסיף לו, אל תדאג, הכול בסדר

מתן כהנא: אני סומך על רב יעקב שהוא יוסיף

יוראי להב-הרצנו: רגע, לא הצבעתי

תומר רוזנר: הסתייגות 47

נאור שירי: אבל על ההסתייגות הקודמת לא הצבענו

יעקב אשר: הצבעתם

יוראי להב-הרצנו: אני לא הצבעתי

נאור שירי: לא הצבעתי

זאב אלקין: כי לא הייתה הנמקה

נאור שירי: מה הייתה התוצאה, לאה?      

יעקב אשר: אתם מפריעים לו

ולדימיר בליאק: אבל חברי הוועדה לא הצביעו

יעקב אשר: אני לא - - -     

ולדימיר בליאק: הם לא הצביעו, חברי הוועדה לא הצביעו על ההסתייגות

יעקב אשר: בבקשה, חבר הכנסת כהנא

מתן כהנא: תן לי לדבר

יעקב אשר: אני נותן לך

מתן כהנא: תוציא את חבר הכנסת שירי שמפריע לי

יעקב אשר: לא, never, never, בלי נדר

מתן כהנא: עכשיו רגע בנימה של רצינות

מתן כהנא:  יושב ראש ועדה קרואה נהנה מרוח גבית של כל המעורבים בדבר, ממשרדי הממשלה, משר הפנים, מגורמים בתוך העיר, מהתושבים, ולכן מראש לתת ליושב ראש ועדה קרואה להתמודד זה פוגע בשאר התושבים

מתן כהנא:  אגב שמענו פה מאחד המתמודדים האחרים שהיה כאן, מחילה אני לא זוכר את שמו, שאמר שכחלק מתעמולת הבחירות שלו, כחלק מאסטרטגיית הבחירות שלו הוא רצה לעזור ליושב ראש הוועדה הקרואה כי הוא חשב שככה תושבי העיר יעריכו אותו יותר

מתן כהנא:  הוא אמר: איך אני אבלוט בעיר טבריה, אני אעזור ליושב ראש הוועדה הקרואה

מתן כהנא:  מישהו פה יכול לדמיין סיטואציה שבה בן אדם בא, מתנדב על חשבון הכסף שלו, על חשבון הזמן שלו, לעזור ליריב פוליטי? זה הרי לא יכול להיות

מתן כהנא:       זה פה ביחס לטענה של מתי מתחילה מערכת הבחירות

מתן כהנא:  בא בן אדם פה, עורך דין מאיר אלמקיאס, לפני שלושה חודשים הוא בא ליושב ראש הוועדה הקרואה, אמר לו: תן לי פרויקטים, אני רוצה בהתנדבות לעזור לך, כשהוא אמר פה שהרציונל שעמד בבסיס ההצעה הזו זה לבלוט בעיר כדי שאחר כך הוא יוכל לבוא לבוחרים ולהגיד להם: תראו, כמה אני עוזר ותורם לעיר

מתן כהנא:  ככה שהוא בעצם בא ועוזר לתעמולת הבחירות של מישהו שבכלל לא היה אמור להתמודד

רם בן ברק: אין ברירה, חייבים לחוקק את חוק עילת הסבירות

יעקב אשר: אם ככה אנחנו מצביעים על הסתייגות - - -      

נאור שירי: אני מבקש נושא חדש להסתייגות הזו

יעקב אשר: על 47?      

נאור שירי: בטח, ברור

יעקב אשר: אבל התחלתי להגיד שאנחנו מצביעים

נאור שירי: לא, נו, מה

יעקב אשר: אז תחפש את הבאה

נאור שירי: מה אחפש את הבאה

נאור שירי:  אני נתתי לו לסיים לדבר, יעקב

יעקב אשר: אני עובד עם ייעוץ משפטי

נאור שירי: אבל אני נתתי למתן לסיים לדבר כי אמרת בפעם הקודמת לתת לו לדבר

זאב אלקין: אז בואו נשאל את הייעוץ המשפטי, עוד לא עברנו להצבעה

נאור שירי: אני עובד לפי מה שאתה רוצה ואז אני אומר נושא חדש ואתה גם אומר לא, אתה רוצה שאני אתפרץ כל הדיון? אמרתי נושא חדש על 47, זה נושא חדש

זאב אלקין: הוא ביקש את זה מיד כשמתן סיים לדבר

נאור שירי: איך שהוא סיים לדבר דיברתי

נאור שירי:  נתתי לו לדבר כי ביקשת

יעקב אשר: לפנים משורת הדין, למרות שהתחלתי - - -      

נאור שירי: לא, זה הדין לגמרי

יעקב אשר: לא משנה, אני לא הולך לגבות ממך שום דבר, תהיה רגוע

נאור שירי: אוקיי, אין לי גם מה, אתה יכול לנסות

יעקב אשר: גם זה לא טוב

נאור שירי: יש לי מינוסים

נאור שירי:  אתה רוצה לגבות מינוסים תגבה

ולדימיר בליאק: אתה יכול להפוך אותנו, אגורה לא נופלת

יעקב אשר: אם ככה אנחנו לא מצביעים על הסתייגות 47 ואני מצטרף לנושא חדש גם כן

מתן כהנא: אתה יכול לנמק למה זה נושא חדש?     

יעקב אשר: הסתייגות 48

מתן כהנא: אני חושב שהצעת החוק הזאת גם פוגעת בכל הרציונל שדיברנו עליו של מה זה יושב ראש ועדה קרואה

מתן כהנא:  דמיינו, שערו בנפשכם, מה יקרה אם החוק הזה בטעות יעבור ואם בג"צ לא יפסול את החוק הזה, מה יקרה מעתה ואילך

רם בן ברק: הוא לא יפסול כי אנחנו נפסול את האפשרות של בג"צ לפסול אותו

מתן כהנא: זאת אומרת הוא לא יוכל לפסול

רם בן ברק: הוא צריך לפסול, הוא לא יוכל לפסול

יעקב אשר: בוקר טוב גם לך, ידידי

יעקב אשר:  מה שלומך?     

רם בן ברק: בוקר טוב

יעקב אשר: כאן בוועדה אנחנו לא מפריעים בהסתייגויות

רם בן ברק: אבל אני לא חבר בוועדה הזאת, אני מפריע למי שבא לי

יעקב אשר: נכנסת, אתה במועדון

מתן כהנא: מה יקרה מעתה ואילך, אדוני היושב ראש, ליושבי ראש ועדה קרואה

מתן כהנא:  דמיינו את הסיטואציה הבאה, בעיר שראש העיר נכשל בה ושר הפנים מחליט להחליף אותו, שר הפנים ממנה יושב ראש ועדה קרואה, אבל מאותו רגע שמתמנה יושב ראש ועדה קרואה אף אחד לא רוצה לעזור לו כי כולם מבינים שהנ"ל מועמד פוטנציאלי בבחירות הבאות ומעכשיו במקום לעזור לו ולתת לו רוח גבית כולם ינסו לשים לו רגליים ולהכשיל אותו

יעקב אשר: אנחנו נצביע עכשיו על הסתייגות 48, מי בעד?      

מתן כהנא: כמה הסתייגויות עוד יש לי?      

יעקב אשר: אתה יכול להתחלף עם אלקין, אין בעיה

מתן כהנא: חס ושלום

מתן כהנא:  אני לא יודע כמה אלקין בקי בנושא הזה

יעקב אשר: מי נגד? הסתייגות 48 לא התקבלה

יעקב אשר: לא אושר

ולדימיר בליאק: רביזיה

יעקב אשר: 49, הלאה, חבר הכנסת כהנא

ניסים ואטורי: רגע, שנספר על הנוהג שלך לעשות הורדת ידיים בכל מכינה מנהיגותית והבן שלי הוא היחידי שניצח אותך?      

מתן כהנא: גם את הבן שלך אני ניצחתי

ניסים ואטורי: אתה לא ניצחת, בוא נראה תמונה שלו ויחליטו אנשים אם יש סיכוי שהורדת אותו

יעקב אשר: חבר הכנסת ואטורי, אבקש לצלול למים ולא להפריע

רם בן ברק: שר הפנים יתחיל למנות את האנשים שלו, שישים אותם קרואים וככה הם ייבחרו

זאב אלקין: זאת השאלה האמיתית

יעקב אשר: האמת שזה אחד הנימוקים הכי חזקים עד עכשיו

יעקב אשר:  תמשיך

מתן כהנא: חבר הכנסת רם בן ברק - - -     

זאב אלקין: לא, אבל באמת, אדוני היושב ראש, אני כבר מבולבל

זאב אלקין:  חבר הכנסת ואטורי יוזם החוק או לא? כי בהתחלה אמרו לנו שהוא הסיר, עכשיו הוא פה בעד, אז יכול להיות שהוא מחזיר את שמו להצעת החוק? כן או לא? חשוב להבין

יעקב אשר: אני בודק

יעקב אשר:  חבר הכנסת ואטורי לא מופיע

זאב אלקין: לא, בטרומית הוא היה רשום

מתן כהנא: הוא היה?      

זאב אלקין: ודאי

ולדימיר בליאק: אז לאן השם שלו נעלם?      

קריאה: אלקין, וזה אתה שואל כי אתה רוצה לדעת מה בוחרי הליכוד - - -     

יעקב אשר: אם ככה נצביע על 49

יעקב אשר:  49, הצבעה

יעקב אשר:  מי בעד הסתייגות 49? ירים את ידו

זאב אלקין: אבל ואטורי יוזם או לא?      

יעקב אשר: מי נגד? לא להפריע בהצבעה

ולדימיר בליאק: אין נמנעים, אדוני היושב ראש? אתה לא שואל

יעקב אשר: אם כך ההסתייגות לא התקבלה

נאור שירי: רגע, כמה כמה?      

יעקב אשר: לא היו נמנעים

זאב אלקין: מאיפה אתה יודע?      

ולדימיר בליאק: אתה לא שואל

זאב אלקין: יש פה חברי כנסת שלא הצביעו לא בעד ולא נגד, חברי ועדה, איך אתה יודע?      

יעקב אשר: עכשיו אנחנו נבדוק את זה

יעקב אשר:  כל חברי הוועדה הצביעו

יעקב אשר:  הלאה

זאב אלקין: לא נכון, אדוני היושב ראש, יש חברי ועדה שלא הצביעו

יעקב אשר: הסתייגות 50

ולדימיר בליאק: רביזיה על ההצבעה הקודמת

יעקב אשר: 50, בבקשה

מתן כהנא: אני נותן לחברי רם בן ברק בדקה הקרובה לנמק

ולדימיר בליאק: אבל תשאל מי נמנע

זאב אלקין: זה לא נכון, יש חברי ועדה שלא השתתפו בהצבעה

יעקב אשר: לא להפריע לרם

רם בן ברק: החוק המושחת שאתם מנסים להעביר כאן בעצם יגרום למצב שכל שר פנים, לא משנה אם הוא בא מצד ימין שלא המפה הפוליטית או מצד שמאל, לא משנה, כל שר פנים ברצונו להשתלט על אחת הערים ישים שם ממונה ובצורה הזאת הוא יבטיח שראש העיר הבא יהיה ראש העיר שלו

רם בן ברק:  למה אתה עושה לי לא?      

ארז מלול: לא, כי אתה יודע מה זה לשים ממונה? תשאל את אלקין

נאור שירי: מה זה לשים ממונה? בוא ספר לנו מה זה לשים ממונה

נאור שירי:  רוצה השר לשים ממונה שמים ממונה

נאור שירי:  ככה זה עובד, על פי שיקול דעתו של שר הפנים, ככה פשוט

נאור שירי:  כל עירייה בגירעון זה מה שקורה

רם בן ברק: במצב היום בעיריות, תאמין לי, יש עשר עיריות עכשיו שאני יכול להגיד לך שצריך לשים שם ממונה

נאור שירי: על פי שיקול דעתו של השר

יעקב אשר: לא, לא נכון

נאור שירי: נכון ורעמסס

יעקב אשר: ברוך ה', רם, זה משהו מקצועי

רם בן ברק: אבל אתה מסכים איתי שזה אפשרי?      

יעקב אשר: ברוך ה', כל הרשויות, רוב מוחלט של הרשויות המקומיות מתנהלות בצורה טובה, בצורה אפקטיבית, עם הרבה תוצאות

יעקב אשר:  ברוך ה'

מטי צרפתי הרכבי: מעכשיו זה כבר לא - - -     

נאור שירי: זה לא קשור, גם עירייה שלא מעבירה תקציב בגלל סכסוכים קואליציוניים אפשר לשים עליהם ועדה ולפטר את המועצה

ולדימיר בליאק: אני שואל את השר לשעבר אלקין, שיסביר לנו

יעקב אשר: מי בעד הסתייגות מספר 50? ירים את ידו

רם בן ברק: מה, לא שכנעתי?      

יעקב אשר: מי נגד? להצביע נגד מי שצריך

יעקב אשר:  מי נמנע, אדון אלקין?      

זאב אלקין: יש עוד אופציה, אדוני

מתן כהנא: צבי סוכות נמנע

יעקב אשר: נמנע? אוקיי

זאב אלקין: נוכח

יעקב אשר: לא, זה אני לא צריך להגיד

זאב אלקין: מה זאת אומרת?      

יעקב אשר: לא חייב, אומר לי היועץ המשפטי

יעקב אשר: לא אושר

יעקב אשר: 51

יעקב אשר:  הסתייגות 51

נאור שירי: אינו משתתף

נאור שירי:  אבל הוא אינו משתתף

יעקב אשר: הסתייגות 51, להמשיך, בבקשה

זאב אלקין: למה לא שאלת מי לא משתתף בהצבעה?      

יעקב אשר: אין חובה לשאול, אומר היועץ המשפטי

מתן כהנא: שערו בנפשכם מה יקרה אחרי אם החוק הזה יעבור ובאמת שרי הפנים ימנו ממונים כאוות נפשם, אבל מאותו רגע ואילך, ברגע שהחוק הזה יעבור, במקום שכולם ישנסו את מותניהם כדי לעזור לראש העיר הממונה הנבחר על ידי שר הפנים הכול יקרה בדיוק הפוך, כולם ינסו לשים לו רגליים

מתן כהנא:  כמו למשל אותו אחד שהיה פה ואמר שהוא לקח על עצמו מטלות כדי לבלוט בעיר ולעזור לראש העיר הממונה, מעתה ואילך לא רק שהוא לא יעזור לראש העיר הממונה, הוא גם ינסה לשים לו רגליים כי הוא יבין שמדובר במישהו שהוא מתמודד פוטנציאלי

מתן כהנא:  בהקשר הזה אנחנו פשוט נירה לעצמנו ברגל, במקום שראשי הערים הממונים יהיו כאלה שיבואו ויצילו את העיר אנחנו, במו ידינו, אם נעביר את החוק הזה נגרום לכך שאנחנו בעצם מכשילים את הממונים שימונו בעתיד וזה דבר שהוא נגד האינטרס הציבורי

יעקב אשר: מי בעד הסתייגות 51? ירים את ידו

יעקב אשר:  מי נגד? עוד פעם, מי בעד הסתייגות 51? ירים את ידו

יעקב אשר:  שלושה

יעקב אשר:  זה הכול?      

מתן כהנא: לא הצלחתי לשכנע

יעקב אשר: מי נגד? שמונה

יעקב אשר:  מי נמנעים? שניים נמנעים, ההסתייגות לא התקבלה

יעקב אשר: בעד – 3 

יעקב אשר: נמנעים - 2 

מתן כהנא: רביזיה

יעקב אשר: אנחנו עוברים ל-52

מתן כהנא: הדבר הבא שעלה פה במהלך הדיונים זה הנושא של מתי בעצם זה לשנות את החוקים תוך כדי המשחק

מתן כהנא:  לשון החוק לכאורה היא מאוד ברורה, אם אני מבין נכון זה אקט שנקרא משיכת ספר הבוחרים וכו', אבל הצדק אומר משהו אחר, הצדק אומר, וכולנו פה, הפוליטיקאים שבינינו, יודעים שמערכת בחירות מתחילה יום אחרי הבחירות וככה פוליטיקאים פועלים וזה מה שהם עושים

מתן כהנא:  ואנחנו רואים פה את הגב' שני אילוז שמספרת שכבר היא עובדת בזה הרבה מאוד זמן, והיה פה את אדון אלמקאיס שהוא אומר שהוא כבר גם עובד על זה הרבה מאוד זמן

יעקב אשר: הוא גם עורך דין, אגב, אם אני זוכר נכון

מתן כהנא: עורך דין אלמקאיס

מתן כהנא:  מחילה

מתן כהנא:  ואנשים באמת משקיעים בזה הרבה יותר מאשר הרגע שבו מערכת הבחירות מתחילה

מתן כהנא:  במיוחד אל מול מישהו שהוא מחוץ למשחק, הוא לא בתחרות בכלל, פתאום באים המחוקקים פה ומסיבה לא ברורה מכניסים את המתמודד החדש, בעצם בריצת 100 מטר הם שמים אותו על קו ה-50 עוד לפני יריית הפתיחה

יעקב אשר: הסתייגות 52, מי בעד?      

מתן כהנא: כמה עוד הסתייגויות יש לי?      

תומר רוזנר: הרבה

מתן כהנא: מצוין, ברוך ה'

יעקב אשר: מי נגד? שמונה

יעקב אשר:  מי נמנע? אחד

יעקב אשר:  אלקין נמנע

יעקב אשר:  ההסתייגות, למרות ההימנעות הזאת, לא התקבלה

יעקב אשר: בעד – 4 

יעקב אשר: נמנעים - 1 

ולדימיר בליאק: רביזיה

יעקב אשר: עוד 14 הסתייגויות יש לך

יעקב אשר:  53

מתן כהנא: עכשיו אני רוצה לדבר על אומץ ליבו של חברי חבר הכנסת עמית הלוי

מתן כהנא:  באמת אני חושב שיש פה אומץ לב פוליטי ציבורי ראוי להערכה שהרי בסופו של דבר אתה חבר כנסת נורבגי

מתן כהנא:  מדובר פה בחבר כנסת נורבגי שיודע שהוא צריך עוד מעט להתמודד בפריימריז

מתן כהנא:  עוד מעט, כי בעזרת ה' זה יתחיל בקרוב

יעקב אשר: נורבגי, אבל הוא דובר כמה שפות

מתן כהנא: בעזרת ה' יהיו בחירות בקרוב ועמית הלוי יצטרך להתמודד בפריימריז והוא באמת באומץ לב יוצא דופן - - -     

יעקב אשר: אולי הוא יעבור למחנה הממלכתי

מתן כהנא: אולי

יעקב אשר: זה קורה אצלכם כל קדנציה

מתן כהנא: אנחנו במחנה הממלכתי באמת מאוד תומכים - - -     

יעקב אשר: גם אתה הרגזת קצת את הבוחרים שלך ועברת למחנה הממלכתי

מתן כהנא: אדוני, אתה מפריע לי

מתן כהנא:  אנחנו מאוד מאוד תומכים באנשים רציניים, ישרים, ואני מעריך - - -     

נאור שירי: אמרת רציני וישר אמרת עמית הלוי

מתן כהנא: עמית הלוי הוא באמת רציני וישר, והוא גם אמיץ, אנחנו גם בעד אנשים אמיצים, כי רואים איך הוא מעז לצאת - - -     

עמית הלוי: אני יכול להתנגד להסתייגות?      

מתן כהנא: נגד בסיס הבוחרים

יעקב אשר: אתה יכול לבקש נושא חדש

מתן כהנא: באו לפה אנשי ליכוד מטבריה ואמרו לו: עמית הלוי, אתה מחוק בטבריה

יעקב אשר: אם ככה, מי בעד הסתייגות 53? מי נגד? מי נמנע? ההסתייגות לא התקבלה

יעקב אשר: לא אושר

ולדימיר בליאק: רביזיה

יעקב אשר: 54

מתן כהנא: אני לא מפקפק באומץ ליבו של חברי חבר הכנסת ואטורי, שהרי - - -     

זאב אלקין: אתה יודע מה זה, גם לחתום על החוק וגם אחר כך להסיר את שמך, אתה יודע איזה אומץ לב זה? זה פעמיים הסתכסך, גם עם הצד הזה וגם עם הצד הזה

נאור שירי: לא, אני אסביר לך מה קרה עם מחיקת השם, מתן

נאור שירי:  תן לי להסביר לך

נאור שירי:  מחיקת השם, חבר הכנסת אלקין - - -      

ניסים ואטורי: אני חייב לענות כבר

יעקב אשר: אני אתן לך, כמו במליאה, לענות בסוף

גלעד קריב: חבר הכנסת אלקין, יש כאלה שטוענים שאומץ לב זה כיסוי למשהו אחר

נאור שירי: אני אעשה לכם סדר, מחיקת שמו של חבר הכנסת ואטורי התבצעה על ידי עוזרו מגיל 12, מירון, שמצד אחד הוא לא יודע על קיומו, מצד שני הוא מגיל 12 פעיל אצלו

ניסים ואטורי: מתן, יש משפט רוסי שאומר שוטקה שוטקה ואני לא רוצה להגיד את ההמשך, אבל תבין דבר אחד, אתה יכול להסתלבט כמה שאתה רוצה, אבל כשהלב שלך ביצע את הפעימה אני הייתי על המסלול כדי לעצור אותך

ולדימיר בליאק: יכול להיות שבפועל רצו למחוק אותו מרשם הקבלנים ואז מחקו אותו מהצעת החוק

יעקב אשר: מי בעד הסתייגות 54? מי בעד?      

זאב אלקין: אתה יודע כמה היום אפשר להגיש הצעות חוק ביום אחד, להסיר את שמך ולהצביע בעדן אחרי זה?      

יעקב אשר: מי נגד? שש

יעקב אשר:  מי נמנע? אין נמנעים

זאב אלקין: יש

יעקב אשר: יש עכשיו, באיחור

יעקב אשר:  הסתייגות 54 לא התקבלה

יעקב אשר: לא אושר

ולדימיר בליאק: רביזיה

ניסים ואטורי: אני יכול לנמק את ההסתייגות הבאה?      

יעקב אשר: הסתייגות 55, בבקשה

יעקב אשר:  תן לוואטורי לנמק קצת

מתן כהנא: ואטורי, אתה רוצה להתייחס? אני נותן לך דקה על חשבוני

ניסים ואטורי: אני חושב שכל מה שאתם אומרים, הגדולה היא קודם כל שאנחנו לא ניתן לכם להפיל את הממשלה, זה תבינו דבר אחד

ניסים ואטורי:  אנחנו הולכים ביחד

נאור שירי: זו הגדולה?      

ניסים ואטורי: זה לא משנה כרגע, אתם צריכים להבין דבר אחד, אנחנו לא ניפול לידכם, אנחנו נלך ביחד והקואליציה תמשיך לפעול כי זה חשוב למדינת ישראל

מתן כהנא: אתה רוצה להסביר לנו למה משכת את החתימה? למה אתה לא מצדד בחוק הזה יותר?      

ניסים ואטורי: זה בהמשך

ניסים ואטורי:  בוא נצביע, מי בעד?      

מתן כהנא: לא, רגע

ולדימיר בליאק: לא, לא סיימנו

מתן כהנא: יש עוד זמן, יש לנו את הדקה שלנו, אנחנו נשתמש בה עד הסוף

יעקב אשר: אני נותן להם עד הסוף

מתן כהנא: בקיצור אני שוב רוצה להעריך פה את אומץ ליבו הציבורי של ידידי חבר הכנסת עמית הלוי, שבאמת לנוכח איומים מפורשים - -     

ניסים ואטורי: אני מסמיק בשבילו מרוב מחמאות

מתן כהנא: - - שהוטחו בפניו פה בוועדה

מתן כהנא:  באו פה פעילי ליכוד בכירים מאזור הצפון - - -      

יעקב אשר: אם ככה נצביע שנייה

יעקב אשר:  רגע, תעצור בעלייה

יעקב אשר:  נצביע על הסתייגות 55

נאור שירי: למה אתה מפריע לו בעלייה? למה בעלייה?      

יעקב אשר: מי בעד הסתייגות 55? ירים את ידו

נאור שירי: אבל, אדוני היושב ראש, לא מצביעים בעלייה

יעקב אשר: מי נגד? שמונה נגד

יעקב אשר:  מי נמנע? אלקין ושירי

יעקב אשר:  אם ככה ההסתייגות לא התקבלה

יעקב אשר: בעד – 5 

יעקב אשר: נמנעים - 2 

יעקב אשר: 56, בבקשה

מתן כהנא: לנוכח איומים מפורשים שאינם מרומזים כלל וכלל שאמרו לו בצורה הכי ברורה שיכולה להיות בעולם: אדוני, חבר הכנסת עמית הלוי, אתה מחוק בטבריה ובצפון, והוא ממוקד מטרה, נחוש להשלים את המשימה, באמת כאילו יש מה ללמוד, הלך על הראש של מתפקדי הליכוד בצפון, וידעו את זה

מתן כהנא:  אני רוצה שמתפקדי הליכוד בצפון יידעו שעמית הלוי באומץ לב הולך על הראש שלהם, נגד כל המתפקדים בצפון, נגד אנשי הליכוד בטבריה

יעקב אשר: לא ידעתי עד כמה אתה אוהב אותו, באמת לא ידעתי

מתן כהנא: הבן אדם נחוש

יעקב אשר: אני פשוט מתרגש, אני יושב ומתרגש

מתן כהנא: אני רוצה להחמיא לו

ניסים ואטורי: לא, עכשיו מתפקדי הצפון עושים בדיוק מה שמתן מבקש מהם

נאור שירי: אל תדאג, אתה תראה שהם יעשו את זה לבד בלי שמתן יבקש

נאור שירי:  זה הזחיחות שלכם פה

יעקב אשר: אם שירי יצטרף אז זה יכול להשפיע

ניסים ואטורי: שירי בכלל

ניסים ואטורי:  הוא לא יודע איפה זה טבריה

ניסים ואטורי:  הוא מדבר על אחרים, הוא לא יודע איפה זה

יעקב אשר: הסתייגות 56, מי בעד? שלושה

יעקב אשר:  מי נגד? שבעה נגד

יעקב אשר:  מי נמנע? שלושה

יעקב אשר:  56 לא התקבלה

יעקב אשר: בעד – 3 

יעקב אשר: נמנעים - 3 

יעקב אשר: הסתייגות 57

יעקב אשר:  בבקשה, מר כהנא

מתן כהנא: עוד נדרש להמשיך לתאר את אומץ ליבו של חברי חבר הכנסת עמית הלוי

יעקב אשר: האמת היא, אני נהנה מכל רגע

יעקב אשר:  זו התרגשות בשבילי, שבת אחים גם יחד

מתן כהנא: לא, באמת מדובר פה בשליח ציבור שמאמין בחוק הזה בכל ליבו ומאודו ומוכן לצאת נגד כל בסיס התומכים שלו באזור הצפון

מתן כהנא:  אני אגיד לך משהו, חברי חבר הכנסת ארז מלול, זה לא רק בצפון, ההשפעות של זה יהיו רחבות מאוד

מתן כהנא:  למה ההשפעות יהיו רחבות מאוד?      

קריאה: כל המדינה מדברת על החוק הזה, זה חלק מהרפורמה שלהם

מתן כהנא: בדיוק, הרי פעילי הליכוד יראו כמה חבר הכנסת הלוי הוא נחוש, אמיץ ומוכן ללכת על הראש שלהם - - -      

קריאה: אנחנו מסתייגים מזה, אנחנו לא - - -     

נאור שירי: אתה עוד שנייה ממליץ עליו למשואה, מה קורה?     

יעקב אשר: אוקיי, אם ככה, מי בעד הסתייגות 57? על אומץ ליבו של חבר הכנסת

נאור שירי: אני נגד אומץ ליבו

יעקב אשר: הסתייגות 57, מי בעד? שלושה

יעקב אשר:  מי נגד?      

נאור שירי: מכיוון שזו הסתייגות על אומץ ליבו אני נגד

נאור שירי:  אני לא חושב שיש לו אומץ לב

מתן כהנא: מה? איך אתה יכול להגיד כזה דבר?      

נאור שירי: אני חולק

יעקב אשר: מי נמנע? שניים

יעקב אשר:  ההסתייגות לא התקבלה

יעקב אשר: לא אושר

יעקב אשר: 58, בבקשה

מתן כהנא: אני רוצה להצביע פה על בקיעים חמורים באופוזיציה

מתן כהנא:  אם חבר הכנסת שירי מרשה לעצמו להצביע - - -     

נאור שירי: מרשה לעצמו?      

מתן כהנא: זה גם אומץ לב ציבורי

קריאה: בלי לבקש רשות מיאיר

מתן כהנא: מרשה לעצמו להצביע נגד הסתייגות של המחנה הממלכתי אני מזהה פה בקיעים חמורים בלכידות האופוזיציה

מתן כהנא:  אני לא יודע איזה השלכות מרחיקות לכת יהיו לזה בהמשך בנושאים אחרים

קריאה: אבל זה בהחלט נושא חדש

יעקב אשר: אני רוצה לשבח את אומץ ליבו של נאור שירי על כך שהוא הולך עם צו מצפונו

יעקב אשר:  אני לא יודע מה הוא עשה, אבל אני משבח אותו

קריאה: הוא מסמיק

נאור שירי: אני לא מסמיק, אני סופר את הימים שלי בכנסת

יעקב אשר: אוקיי, תעצור את הספירה

יעקב אשר:  מי בעד הסתייגות 58?      

נאור שירי: אני לא יודע אם אני אצביע בעד

נאור שירי:  אלקין, מה להצביע?     

מתן כהנא: אם אתה לא יודע תימנע

יעקב אשר: מי נגד? שמונה

יעקב אשר:  מי נמנע? שניים

יעקב אשר:  ההסתייגות לא התקבלה

יעקב אשר: בעד – 3 

יעקב אשר: נמנעים - 2 

יעקב אשר: עכשיו הסתייגויות 59 עד 62

מתן כהנא: אל תעני כי אסור לך להגיב, אבל אני שואל - - -     

זאב אלקין: למה 62 במקבץ הזה? היא נפרדת

זאב אלקין:  תומר, תסתכל, עד 61 זה מקבץ, 62 זה אישור ועדה זה לא קשור להתייעצות עם שרים, זה סיפור אחר לגמרי

זאב אלקין:  למה זה צריך להיות במקבץ?     

תומר רוזנר: כי זה אותו דבר

זאב אלקין: איך אותו דבר? אישור ועדה והתייעצות עם שרים זה לא אותו דבר

יעקב אשר: אנחנו לא מנהלים ויכוחים עכשיו

זאב אלקין: לא, אני מנסה להבין

יעקב אשר: אז שיבדוק איתו אחר כך

זאב אלקין: לא, אבל אחר כך יהיה מאוחר, אנחנו כרגע מנמקים ומצביעים

יעקב אשר: זה על חשבון הזמן שלך

זאב אלקין: מה הקשר בין אישור ועדה לבין התייעצות עם שרים? למה זה באותו מקבץ?      

יעקב אשר: אני מבקש לתת לו לענות ובזה נסגר העניין לכאן או לכאן

תומר רוזנר: זה הסתייגויות שעניינן הליך אישור הצו ולכן הן באותו עניין

זאב אלקין: הכול פה אישור הצו

זאב אלקין:  כל הסעיף

יעקב אשר: בבקשה, הלאה

יעקב אשר:  חבר הכנסת כהנא, חבל, הזמן לא עומד מלכת

מתן כהנא: אני רוצה לשאול את אורחת הוועדה, את שני אילוז, מועמדת לראשות עיריית טבריה, איך הם מתכוונים - - -     

יעקב אשר: רק היא לא תוכל לענות

מתן כהנא: בסדר, אז אחר כך היא תענה לנו

יעקב אשר: היא דיברה בוועדה כמה שהיא - - -     

מתן כהנא: איך הם מתכוונים להפיץ בכל הארץ - -      

יעקב אשר: והיא דיברה יפה אגב

מתן כהנא: - - את דבר אומץ ליבו של חבר הכנסת עמית הלוי ונכונותו ללכת על הראש של פעילי ליכוד ותיקים ומסורים שבמשך עשרות בשנים מייצגים את - - -     

עמית הלוי: לא, אבל איך זה קשור אליה? אולי אני בעד שהיא תיבחר?      

מתן כהנא: מייצגים את הליכוד נאמנה ועם זאת ועל ראשם ונגד האינטרס של מפלגת הליכוד עמית הלוי בוחר ללכת על הראש שלהם

עמית הלוי: אבל למה זה קשור לשני, מתן? זה לא קשור לשני

מתן כהנא: לא, כי בסוף - - -     

שני אילוז: אבל אין לו ברירה

יעקב אשר: עורכת הדין שני, אני מבקש

עמית הלוי: יכול להיות שהיא מועמדת מצוינת, למה שלא תיבחר? הלוואי

עמית הלוי:  אם היא מועמדת מצוינת שתיבחר, למה לא?      

מתן כהנא: אם היית חושב שהיא ראויה - - -      

עמית הלוי: למה לא? אין לי שום דעה

יעקב אשר: טוב, בואו נגמור עם המילים שהיא מועמדת מצוינת, אם ככה אנחנו נצביע על הסתייגות 59 עד 62

יעקב אשר:  מי בעד?      

זאב אלקין: אתה מוכן לבוא לכנס שלה?      

עמית הלוי: למה לא?      

זאב אלקין: זה יהיה ניסיון מעניין

יעקב אשר: חמישה

יעקב אשר:  מי נגד? גם כשאני מצביע נגד אני חושב שהיא מצוינת

יעקב אשר:  שמונה

יעקב אשר:  מי נמנע? אתה נמנע? אתה לא בטוח אם היא מצוינת?      

זאב אלקין: היות שאני קראתי מה כתוב בהסתייגות אז לא על זה אנחנו מצביעים

יעקב אשר: אוקיי

יעקב אשר:  אז ההסתייגויות לא התקבלו

יעקב אשר: בעד – 5 

יעקב אשר: נמנעים - 1 

יעקב אשר: עכשיו 63

יעקב אשר:  בבקשה, חבר הכנסת כהנא

זאב אלקין: אני אוהב לקרוא, חבר הכנסת מלול

זאב אלקין:  חמש שנים בישיבה לימדו אותי לקרוא

מתן כהנא: חזקה על חבר הכנסת עמית הלוי שכבר העדנו עליו שהוא רציני, מעמיק וישר - - -     

עמית הלוי: תשאיר משהו להספד, מתן

מתן כהנא: חס ושלום, אני מאחל לך חיים ארוכים, אמן

יעקב אשר: חיים ארוכים לכולם

מתן כהנא: כמו שאמרנו את החזקות הידועות, שהוא בדק לעומק מה המצב בטבריה וכשהוא בא עם הצעת החוק הפרסונלית הזאת, שלא לומר האישית, גם האישית וגם הפרסונלית, חזקה עליו שהוא בדק מה המצב בטבריה ואמר לעצמו שלליכוד אין ייצוג בטבריה, פעילי הליכוד הקיימים לא נותנים את המענה ולכן אין מנוס מללכת לפעילי הליכוד בטבריה על הראש ולהצניח מועמד לטעמו של יושב ראש מפלגת ש"ס

יעקב אשר: אם כך מי בעד הסתייגות 63? ירים את ידו

יעקב אשר:  מי שנגדה ירים את ידו עכשיו

יעקב אשר:  מי נמנע? ההסתייגות לא התקבלה

יעקב אשר: בעד – 5 

יעקב אשר: נמנעים - 2 

יעקב אשר: 64

מתן כהנא: אז רק נתחם ונסכם את כל ההסתייגויות שעסקו באומץ ליבו של חבר הכנסת הלוי, אז אנחנו פה בשם הוועדה רוצים, כולל בשם נאור שיר - - -     

נאור שירי: לא, אני איאלץ להתנגד לזה

מתן כהנא: רוצים להעריך את אומץ ליבו של חבר הכנסת עמית הלוי שהפגין במעשהו יציאה נגד בסיס הבוחרים הליכודי בטבריה, נגד המתפקדים - - -     

זאב אלקין: מתן, בקצב התשבחות שאתה נותן לו אתה מחסל לו את בסיס התמיכה בכל הארץ, לא רק בטבריה

מתן כהנא: נגד המתפקדים בכל אזור הצפון

עמית הלוי: הכול בסדר, לא בטוח שזה עובד ככה

יעקב אשר: השם ימלא חסרונו

מתן כהנא: בעזרת ה'

מתן כהנא:  וכנראה השמועות בארץ עוברות מהר, סיכוי סביר שפעילי הליכוד בכל הארץ רואים עכשיו איך חבר כנסת מהליכוד יוצא נגד אנשי הליכוד

מטי צרפתי הרכבי: ככה ייעשה לאיש

יעקב אשר: ובנימה אופטימית זאת נצביע על הסתייגות 64

יעקב אשר:  מי בעד ההסתייגות? ירים את ידו

יעקב אשר:  מי שנגדה ירים את ידו

יעקב אשר:  מי נמנע? רבי יוסף

יעקב אשר:  ההסתייגות לא התקבלה

יעקב אשר: בעד – 4 

יעקב אשר: נמנעים - 1 

יעקב אשר: 65

מתן כהנא: כל מה שאמרתי לא נועד חס ושלום להוריד כמלוא הנימה מהצלחתו של ראש הוועדה הקרואה המכהן במילוי תפקידו, ואני יכול להעיד על כך באופן אישי שכן בהיותי השר לשירותי הדת - - -     

נאור שירי: רגע, יש התרחשות בנמל

נאור שירי:  אתה יוצא עם פיילוט?      

ניסים ואטורי: הוא עוקב אחריי, אני ממצמץ

ניסים ואטורי:  ואטורי מצמץ

נאור שירי: כן, אתה הפכת להיות החיים שלי

ניסים ואטורי: איזה שפל הוא הגיע

נאור שירי: מאז שפתחת ליין של ספנות ומסיבות הפכת להיות החיים שלי

יעקב אשר: ואטורי, לאן אתה הולך? לא לצלול עכשיו, ואטורי

מתן כהנא: אני רוצה לחזור ולומר שכל מה שאמרתי פה לא נועד - - -     

זאב אלקין: מתן, אפשר לנמק את זה?     

מתן כהנא: הנימוק הבא

זאב אלקין: לא, דווקא את ההסתייגות הזאת

יעקב אשר: הנימוק הבא

זאב אלקין: זה משותף שלנו, מה הבעיה שלך? תן לי, במקום להתווכח תן לי להגיד

יעקב אשר: בבקשה

זאב אלקין: אדוני פה דיבר, אדוני היושב ראש, כשדיברנו על החוק עוד אחרי הקריאה הטרומית שלו על כך שייתכן שהחוק הזה גם אם יש לו מקום - - -     

יעקב אשר: שנייה, הפסקה מתודית

יעקב אשר:  65, מי בעד ההסתייגות?      

נאור שירי: לא, לא, לא, זה לא מתודי

זאב אלקין: אבל זה על ההסתייגות הזאת

זאב אלקין:  זו ההזדמנות שלך להצביע על מה שדיברת

יעקב אשר: מי בעד?      

זאב אלקין: זה הצעה להחיל את זה מ-1 בינואר 24', בדיוק מה שדיברת פה בזמנו

יעקב אשר: מי נגד? שבעה

זאב אלקין: הייתה לך הזדמנות ליישם מה שדיברת

יעקב אשר: מי נמנע? יוסף ושירי

יעקב אשר:  65 לא התקבלה

ניסים ואטורי: לי נראה שנאור שירי בעד החוק

ניסים ואטורי: לא אושר

יעקב אשר: 66

יעקב אשר:  כן, חבר הכנסת אלקין

זאב אלקין: רביזיה על 65 ועל כל ההצבעות שהיו פה עד עכשיו שלא התבקשה רביזיה, אז באותה הזדמנות

נאור שירי: אני מצטרף לרביזיה

יעקב אשר: ביקשו הכול, בסדר

ניסים ואטורי: עזוב, זאב, אם היית בצד שלנו היית מצביע איתנו הרי

ניסים ואטורי:  עזוב נו

זאב אלקין: לא הייתי עושה את השטות הזאת, גם לחתום על החוק, גם להסיר את שמי וגם להצביע בעד, תאמין לי

מיכל שיר סגמן: אנחנו נוטים לא לתמוך בשחיתות

יעקב אשר: הזמן חולף, אלקין

מיכל שיר סגמן: פעם היה כזה דבר, עמוד שדרה, בליכוד

מתן כהנא: אתה רוצה להמשיך את הנימוק, אלקין?      

ניסים ואטורי: הוא תוך כדי נימוק עכשיו

זאב אלקין: לא, דווקא פה רציתי

זאב אלקין:  ספציפית 65

גלעד קריב: זה תמצית ההבדל בינך, ואטורי, לבין חבר הכנסת עמית הלוי, הוא לפחות יודע שצריך להתבייש בהצעת החוק הזו, אתה עוד חוגג אותה בראש כל חוצות

גלעד קריב:  הוא מצניע לכת עם אלוהיו, כמו שקראנו בשבת, כי הוא יודע כמה ההצעה הזאת מושחתת ובזויה, אתה צוהל

ניסים ואטורי: אתה מדבר אליי?      

יעקב אשר: אם כך אנחנו עוברים להצבעה על הסתייגות 66

יעקב אשר:  מי בעד? מי נגד?      

ניסים ואטורי: הנה, קריב, אני נגד

גלעד קריב: תיכף תתפור את תג השחיתות לכתונת, תתגאה בו

יעקב אשר: מי נמנע? אחד

יעקב אשר:  ההסתייגות לא התקבלה

יעקב אשר: בעד – 4 

יעקב אשר: נמנעים - 1 

יעקב אשר: 67

מתן כהנא: יש לי עוד ארבע?     

יעקב אשר: לא, עוד שלוש

מתן כהנא: רק עוד שלוש?     

יעקב אשר: ברור את מילותיך בקפידה

מתן כהנא: אז באחד אני צריך להחמיא לראש העיר המכהן, שתיים להחמיא לעמית הלוי

נאור שירי: הוא לא ראש העיר

מתן כהנא: לוועדה הקרואה

נאור שירי: הוא רוצה להיות ראש עיר

יעקב אשר: לא לשכוח את יושב ראש הוועדה

נאור שירי: לא, הוא דיבר על הוועדה הקרואה

מתן כהנא: אתה יודע מה? אני אנצל את ההזדמנות להגיד את מה שאמר פה אלקין קודם

מתן כהנא:  יש לנו אפשרות להגיד אוקיי, חוק לא משהו, אבל לפחות בוא נראה לעם שהוא לא פרסונלי ונחיל אותו החל מה-1

מתן כהנא: 1

מתן כהנא: 24, כלומר הוא לא יתפוס לבחירות האלה ואז יהיה זמן להעמיק, להבין את הרציונלים, לראות כן, לא, כמה ערים בכלל זה רלוונטי וכו', ואז נוכל לטפל בזה בצורה טובה ולהראות לעם שאנחנו לא מחוקקים פה דברים שהם פרסונליים על סטרואידים

גלעד קריב: התוצאה של החוק הזה מעבר לכול תהיה שגם בערים שצריך ועדה קרואה העיר תתקומם נגד הוועדה הקרואה

יעקב אשר: אתה תיכף הולך לנמק, גלעד

גלעד קריב: אני תיכף אנמק

יעקב אשר: אם ככה אנחנו נעבור להסתייגות 67

יעקב אשר:  מי בעד ההסתייגות? מי נגד? מי נמנע? ההסתייגות לא התקבלה

יעקב אשר: בעד – 5 

יעקב אשר: נמנעים - 1 

יעקב אשר: 68

נאור שירי: מה הייתה התוצאה עכשיו, סליחה? 5, 7, 1? יכולנו להיות על הקשקש, סתם לקחת לנו

מתן כהנא: אדוני היושב ראש, היות שאני מגיע לדברי הסיכום שלי, אנחנו מבינים שמדובר פה ראשית בחוק שהוא חוק פרסונלי על סטרואידים, שנית, זה חוק לא הוגן ולא צודק כי הוא נותן יתרון מטורף למתמודד שעדיין הוא בכלל לא חלק מהתחרות

מתן כהנא:  אנחנו מבינים, אדוני היושב ראש, שאנחנו משנים את חוקי המשחק תוך כדי המשחק, אנחנו פוגעים פה בכל הרציונל של מה זה יושב ראש ועדה קרואה, אנחנו בעצם הורסים את הסיכוי של יושבי ראש ועדות קרואות בהמשך

מתן כהנא:  תן לי שתי דקות ונגמור, ואז נצביע על שתיהן ביחד מבחינתי

יעקב אשר: אוקיי

תומר רוזנר: אז אנחנו מדברים גם על 69

יעקב אשר: אם ככה 68 עד 72 כולל

מתן כהנא: הנמקה אחרונה

מתן כהנא:  כולל

יעקב אשר: שתי דקות מלאות לרשותך

מתן כהנא: אדוני היושב ראש, מה שאנחנו רואים פה זה שאנחנו הולכים עכשיו לחקיקה שהיא לא הגיונית ולא צודקת והיא פוגעת בבסיס הרציונל של השיטה בכמה היבטים

מתן כהנא:  אנחנו גם משנים את המשחק תוך כדי חוקי המשחק כי אנחנו מבינים, כמו שהעידו בעצמם מועמדים לראשות עיריית טבריה, שהם כבר עמוק עמוק בתוך המשחק הזה וראינו שהם בעצמם לקחו על עצמם לעזור לאחד המועמדים בדיעבד, כשהם חשבו שהוא לא מועמד, כי הם חשבו שזאת הדרך שלהם להראות כמה הם האנשים הנכונים

מתן כהנא:  ברור שהם לא היו עושים כזה דבר אם הם היו יודעים שהבן אדם הזה יהיה מועמד מטעם עצמו

מתן כהנא:  אנחנו מבינים שזה גם תוך כדי המשחק כי אנחנו יודעים שכל פוליטיקאי יודע שהבחירות מתחילות יום אחרי הבחירות ולכן אם החוק הזה הוא כבר רלוונטי ראוי להחיל אותו רק לבחירות הבאות בתור ולא לבחירות הקרובות

מתן כהנא:       ואנחנו גם מבינים שאנחנו פוגעים פגיעה עמוקה בכל הרציונל של יושב ראש ועדה קרואה, כי יושב ראש ועדה קרואה נהנה מרוח גבית של כל השחקנים המעורבים, בין אם זה השר שמינה אותו, בין אם זה שאר שרי הממשלה, בין אם זה חברי המועצה שנמצאים שם, בין אם זה תושבי העיר שרוצים בהצלחתו והיה ויידעו מעתה ואילך שיושב ראש ועדה קרואה זה מישהו שהוא פוטנציאל להתמודדות על ראשות העיר בהמשך ברור לחלוטין שלכל הפחות הוא לא ייהנה מאותה תמיכה ואותה עזרה שהוא נהנה ממנה היום

מתן כהנא:  לכן החוק הזה, מעבר לזה שהוא פוגע בצדק, ביריית הפתיחה הוא שם מועמד הרבה מטרים קדימה והוא גם פוגע בכל הרציונל ולכן אני חושב שנכון שעמית הלוי, מה שנקרא תחתוך את ההפסדים שלך - - -     

נאור שירי: תתפטר אתה אומר

מתן כהנא: לא, לא תתפטר, תמשוך את הצעת החוק הלא צודקת והלא הגיונית הזו ונוכל לעבור לדברים חשובים לא פחות

יעקב אשר: ואז נוכל לעבור לדבר חשוב לא פחות, נעבור להצבעה על הסתייגות 68 עד 72

יעקב אשר:  מי בעד? שישה

יעקב אשר:  מי נגד?      

יוראי להב-הרצנו: אנחנו מגישים רביזיות על כל הסתייגויות המחנה הממלכתי

יעקב אשר: מי נגד? שבעה

יעקב אשר:  על הקשקש

יעקב אשר:  מי נמנע? ההסתייגויות לא התקבלו

יעקב אשר: בעד – 6 

יעקב אשר: נמנעים - אין 

יעקב אשר: תודה רבה לחבר הכנסת כהנא

יעקב אשר:  אנחנו נעבור עכשיו להסתייגויות של העבודה

תומר רוזנר: הסתייגות 1 עד 4 הן פסולות כי הן מנסות לתקן את שם החוק

תומר רוזנר:  הסתייגות מספר 5

נאור שירי: כמה הסתייגויות יש?      

תומר רוזנר: לעבודה יש בערך 25

נאור שירי: אדוני היושב ראש, אני ביקשתי לשאול שאלות, אני יכול עכשיו?      

יעקב אשר: לא, אתה תקבל את הזמן שלך ואז תוכל לשאול שאלות

נאור שירי: לא, אבל רק חשוב לי, כי הבטחת לא בזמן ההסתייגות

יעקב אשר: אני לא זוכר שאמרתי ככה, אמרתי שתעשה את זה - - -     

נאור שירי: בוא לפרוטוקול עכשיו, קח חמש דקות הפסקה, אנחנו נלך ל - - -     

יעקב אשר: קיבלת

יעקב אשר:  אתה יודע שאני לא יכול להגיד לך לא

נאור שירי: תודה

יעקב אשר: אתה רוצה שאלה עכשיו?      

נאור שירי: לא, תן לו את ההסתייגויות, רק רציתי ל - - -     

יעקב אשר: אני זוכר אותך, כן

יעקב אשר:  בבקשה, חבר הכנסת קריב

גלעד קריב: טוב, אדוני, בוקר טוב

גלעד קריב:  כן על זמן ההסתייגויות אני מבקש ברשותך בהסתייגות הראשונה להתייחס למתרחש בשעה זו

גלעד קריב:  אני כמובן מצטרף לתפילות שלך

יעקב אשר: זה לא על חשבון הזמן

גלעד קריב: לא, אני גם אומר שזה יכול להיות גם, אני מיד כן אגע בהיבט פוליטי אז אני אומר, אנחנו משוכנעים, כמו רוב יושבי הבית הזה, שלצה"ל וגם כמובן לדרג הפוליטי יש תפקיד חשוב מאוד, הכרחי וגורלי במאבק בטרור ובהכרעת התשתיות שלו ואנחנו מתפללים כמובן לשלומם של חיילי צה"ל ולהצלחתם ובאותה נשימה אנחנו גם מתפללים שתושבים לא מעורבים לא ייפגעו

גלעד קריב:  עם זאת צריך לומר שבצד אחדות השורות סביב חיילי צה"ל יש לנו גם חובה להציב אלטרנטיבה פוליטית ומדינית למהלכים המסוכנים שהממשלה הזו מקדמת בשטחים

גלעד קריב:  התפקיד של צה"ל הוא להגן על אזרחי המדינה באמצעות המאבק בטרור, התפקיד של - - -     

יעקב אשר: נצביע על הסתייגות 5

יעקב אשר:  מי בעד?      

יוראי להב-הרצנו: לפני ההצבעה אני רוצה התייעצות סיעתית

יעקב אשר: התייעצות סיעתית

יוראי להב-הרצנו: אלה דברים חשובים שנגעו לליבי ואני רוצה להתייעץ

יעקב אשר: תבורך משמים

יעקב אשר:  אנחנו חוזרים לכאן ב-10:14 בדיוק

יעקב אשר: אנחנו עוברים להצבעה

יעקב אשר:  אני מחדש את הישיבה, עוברים להצבעה על הסתייגות 5

יעקב אשר:  מי בעד הסתייגות 5? ירים את ידו

יעקב אשר:  שלושה

יעקב אשר:  מי נגד? שישה

יעקב אשר:  מי נמנע? אין

יעקב אשר:  ההסתייגות לא התקבלה

יעקב אשר: בעד – 3 

יעקב אשר: נמנעים - אין 

גלעד קריב: רביזיה

תומר רוזנר: אנחנו עוברים להסתייגות 6 עד 9 כמקבץ, למעט הסתייגות 8 שהיא פסולה

גלעד קריב: אז, אדוני, אני אסיים את הנקודה שבה פתחתי

גלעד קריב:  התפקיד של צה"ל הוא להגן על אזרחי המדינה באמצעות המאבק בטרור וההכרעה של התשתיות שלו, אבל ישנו עוד תפקיד והדרג המדיני צריך לנצל את העוצמה של צה"ל על מנת לחתור להצגת פתרונות פוליטיים ומדיניים לסכסוך, גם קצרי טווח וגם ארוכי טווח

גלעד קריב:  המצב הנוכחי שבו בצד המאבק הנחוש והמוצדק בטרור ובפעילי הטרור הממשלה שלנו מגבירה את החיכוך האלים בין ישראלים לבין פלסטינים, מצמצמת את מרחב הפעולה והתמרון של צה"ל על ידי התנגשות עם הקהילה הבין-לאומית

גלעד קריב:       המהלכים הללו הם מהלכים שחייבים להציג להם אלטרנטיבה ולכן, אולי בניגוד, וחשוב לי לומר את זה, אולי בניגוד לחלק מדוברי מפלגות המרכז שהביעו הבוקר רק תמיכה בפעילות החשובה של צה"ל, אנחנו גם מביעים תמיכה במבצע למיגור הטרור בג'נין וגם עומדים על האמירה שהסיפוח דה פקטו שהממשלה הזו מובילה בשטחים הוא אסון לדורות בעבור מי שרוצה להבטיח את העתיד שלנו כאן

יעקב אשר: אני אתן לך להמשיך

יעקב אשר:  נצביע על הסתייגויות 6, 7 ו-9, מי בעד? שניים

יעקב אשר:  מי נגד? מי נמנע? ההסתייגויות לא התקבלו

יעקב אשר: בעד – 2 

יעקב אשר: לא אושר

יעקב אשר: עכשיו הסתייגויות 10 עד 15, למעט 11

יעקב אשר:  בבקשה, חבר הכנסת קריב

יעקב אשר:  רוטמן, אתה צריך אותו בוועדה?      

שמחה רוטמן: לא, בוועדה אני לא צריך אותו

יעקב אשר: אני לא מוותר

גלעד קריב: אני יודע

גלעד קריב:  אני אעשה את הדבר הבא, אני מציע שנאור ויוראי ינמקו

יעקב אשר: אבל זה הזמן שלכם

גלעד קריב: עד שרוטמן ואני מדברים בניחותא - - -     

יעקב אשר: אני לא אהיה זה שאשבור את זה

יעקב אשר:  למרות שאני לא מאמין שייצא מזה כלום

יוראי להב-הרצנו: אני אנמק את ההסתייגות הראשונה של מפלגת העבודה

יוראי להב-הרצנו:  אני מוכרח לומר לך וכבר אמרתי לך את זה בדלתיים סגורות, אני לא שותף לאווירה המבודחת, זה אחד מהימים הכי עצובים שלי בבית הזה, על אמת, כי אני מרגיש שהכנסת משחיתה את כוחה באופן הכי גרוע שאפשר, מתערבת באופן מושחת ומשבשת מערכת בחירות כדי לקדם מועמד שמקורב לשר הפנים, מקדמת חקיקה ראשית שכאילו זורקת אבן לבאר כדי לזרוק אותה, אבל גורמת לנזק אגבי באמת גרוע שילווה אותנו הרבה מאוד זמן

יוראי להב-הרצנו:  זה חוק פרסונלי, זה חוק רטרואקטיבי, הוא מדיף ריח מושחת ולכן אני מתנגד לו

יעקב אשר: אם כך אנחנו נצביע על 10 עד 15, לא כולל 11, מי בעד? שלושה

יעקב אשר:  מי נגד? שישה

יעקב אשר:  מי נמנע? אין נמנעים

יעקב אשר:  הסתייגות 10 עד 15 לא כולל 11 שנפסל, נפלו, לא התקבלו

יעקב אשר: בעד – 3 

יעקב אשר: נמנעים - אין 

תומר רוזנר: אנחנו עוברים עכשיו להסתייגויות 16, 17, 18, 20 ו-25

תומר רוזנר:  ההסתייגויות שביניהן פסולות

יעקב אשר: בבקשה, יוראי

נאור שירי: אני אקח את זה, אבל זה לא בא במקום השאלות המהותיות שהיו לי

יעקב אשר: לא, השאלות יהיו על זמן - - -     

נאור שירי: אני רק מציין, כי יוראי בסיפה של דבריו ציין את הליך חקיקה

נאור שירי:  אני רק רוצה, לטובת חברי הכנסת שלא היו פה במהלך הדיון להזכיר שנייה את הליך החקיקה

נאור שירי:  הליך החקיקה התחיל מכתיבת חוק על ידי מחוקק דגול, עמית הלוי, קיבל פטור מחובת הנחה

נאור שירי:  לא, קודם הגיע לממשלה, הממשלה לא הביעה דעה בחוק הזה, זאת אומרת אמרה: אני לא מעוניינת בעד, לא מעוניינת נגד, העבירו את זה להנהלת הקואליציה, קיבל פטור מחובת הנחה, הנהלת הקואליציה העבירה את זה אליך, אדוני היושב ראש, ואני רוצה להאמין מתוך הנחה בוא נגיד מבוססת שהם סמכו עליך שאתה לא תקדם את החוק הזה

נאור שירי:  בניגוד לדעה הרווחת פה בשולחן אני בטוח שכולם אמרו שהם רוצים את הבן אדם עם האומץ הפרלמנטרי והיכולת שלו להוביל את ביטולו של החוק הזה

יעקב אשר: אם ככה, נצביע על הסתייגויות 16, 17, 18, 20 ו-25

יעקב אשר:  מי בעד ההסתייגויות הנ"ל?      

נאור שירי: לא שכנעתי אותך, אתי עטייה?      

יעקב אשר: מי נגד? שישה

יעקב אשר:  ההסתייגויות לא התקבלו

יעקב אשר: בעד – 3 

יעקב אשר: נמנעים - אין 

יוראי להב-הרצנו: רביזיה

תומר רוזנר: הסתייגויות 26, 29 ו-30

גלעד קריב: אני חוזר להנמקות

יעקב אשר: תן לו להמשיך כבר

נאור שירי: אני מדבר עליך כי אין מה לעשות, זה ממש היה – אני באמת מאמין בזה

נאור שירי:  כשזה הגיע לוועדת הפנים אמרתי לעצמי, אתה יודע, אנחנו צוחקים בצד, צחוקים פה והכול בסדר, אמרתי לעצמי שאין מצב שיו"ר ועדת הפנים ואיכות הסביבה בכנסת, איש השלטון המקומי בעברו, שומע את הדברים והנימוקים, באמת מקצועי, שומע את מגיש הצעת החוק אומר שעוד לא התחילה מערכת הבחירות, חברים, אפשר לשנות הכול

נאור שירי:  בן אדם שהצביעו לו בקלפי, בן אדם שעשה מערכת בחירות אחת בחיים שלו, אתה יושב בראש הוועדה, אתה שומע את הנימוק הבאמת מקצועי

נאור שירי:       אני מסיר שנייה ציניות מעולם מה שאני חושב על מגיש הצעת החוק ואני אומר, אתה יושב ושומע את זה ואף אחד מכם לא מתקן אותו ואומר לו: תשמע, עמית, אתה מבולבל, אתה טועה, אתה מבולבל

נאור שירי:  באמת, למה אף אחד לא מצליח לעשות את זה? לא הכנסנו ולו שינוי אחד, מילה לא שינינו בחוק

נאור שירי:  תחולה, דיברת על התחולה, אפילו אתה בעצמך דיברת על התחולה, למה לא עשינו שינוי אחד? פסיק בחוק לא שוּנה

יעקב אשר: הסתייגויות 26, 29 ו-30

יעקב אשר:  מי בעד? ירים את ידו

יעקב אשר:  מי נגד? ההסתייגויות לא התקבלו

יעקב אשר: בעד – 4 

יעקב אשר: נמנעים - אין 

תומר רוזנר: הסתייגויות 31, 32 פסולות, אנחנו נצביע על הסתייגויות 33 עד 39

יעקב אשר: אני רוצה תשובה קצרה, לא על חשבונך, תשובה, לא ויכוח

יעקב אשר:  גם בסוף הישיבה הראשונה ובפתח הישיבה השנייה אמרתי את דעתי, אמרתי את השיקולים ואמרתי את הדברים כמו שאני רואה אותם ומי שרוצה יכול להסתכל על זה בפרוטוקול של הוועדה

נאור שירי: כן, אבל אמרת בעד ונגד

יעקב אשר: לא מדויק

יעקב אשר:  בבקשה, חבר הכנסת קריב

גלעד קריב: אדוני, בצדק בנימוקים של חבר הכנסת כהנא הייתה התמקדות יתרה במקרה של טבריה, אני מבקש בהנמקות הקרובות לסגת לאחור ולהרחיב את היריעה

גלעד קריב:  יש לנו כאן ממשלה שתוך חודשים אחדים הכריזה מלחמה על השלטון המקומי במדינת ישראל

גלעד קריב:  הצעת החוק הזו לא יכולה להידון לבדה, היא צריכה להידון גם בהקשר של מהלכי חקיקה אחרים שהממשלה או השלימה אותם, הקואליציה, כי חלקם היו הצעות חוק פרטיות, או השלימה אותם או שהם עדיין בקנה

גלעד קריב:       אנחנו מדברים על הדרך שבה הוקמה קרן הארנונה, אנחנו מדברים על המהלכים היום בהקשר של שינויים מסוימים בדיני הבחירות המקומיות בלי קשר, אנחנו מדברים היום על דברים שקשורים בחינוך החרדי ונעשים, ואתה יודע שאני לא מתנגד לכל המהלכים של טיפול בכשלים שיש בעבר, אבל הדרך שהדברים נעשים, אנחנו מדברים על מה שקורה בתחום המועצות הדתיות והחקיקה שנמצאת היום על השולחן על המועצות הדתיות

ארז מלול: איזה מועצות?      

יעקב אשר: אז למה השלטון המקומי מאוד תומך?      

ארז מלול: מה זה קשור?      

גלעד קריב: אתה לא מבין מה זה קשור מועצות דתיות? כשמביאים הצעות - - -     

יעקב אשר: רגע, דקה

יעקב אשר:  הסתייגויות 33 עד 39, מי בעד ההסתייגויות הללו? מי נגד? ההסתייגויות לא התקבלו

יעקב אשר: בעד – 4 

יעקב אשר: לא אושר

גלעד קריב: רביזיה

יוראי להב-הרצנו: רביזיה על כל ההסתייגויות של מפלגת העבודה

תומר רוזנר: הסתייגות 40 פסולה, אנחנו מצביעים על 41 עד 47

גלעד קריב: חבר הכנסת מלול לא מבין מה הקשר

גלעד קריב:  כשאתם מביאים הצעה לשינוי הליכי בחירות של רבני עיר, רבני שכונות, לצמצם את כוחן של הרשויות המקומיות במסגרת הליך הבחירה, כשאתם עסוקים בהפעלת המנגנון שבו הממשלה קובעת את שיעור ההשתתפות של הרשות המקומית במועצה הדתית והיום מתקיימים על זה הדיונים בוועדת הכספים, אתם פשוט הכרזתם מלחמה על אחד מהרבדים החשובים ביותר של הדמוקרטיה הישראלית וזה השלטון המקומי והמהלך שלכם עם טבריה הוא חלק מהמתקפה הזאת, הוא חלק מהמלחמה הזאת

גלעד קריב:       וזו לא רק התערבות במה שקורה בטבריה, אלא זה גם התערבות או פתיחת פתח להתערבויות עתידיות

גלעד קריב:  כרגיל, אתם קואליציה שחושבת לטווח קצר, מה מעניין אתכם למשל מה הדבר הזה יעשה על היכולת בעתיד להקים ועדות קרואות במקומות שבאמת צריך ועדות קרואות

גלעד קריב:  במקום שחברי מועצה שנמצאים באיזה שהוא מבוי סתום - - -      

יעקב אשר: שנייה אחת

יעקב אשר:  הסתייגויות 41 עד 47 כולל, מי בעד ההסתייגויות? מי נגד? שש

יעקב אשר:  ההסתייגויות לא התקבלו

יעקב אשר: לא אושר

גלעד קריב: רביזיה

תומר רוזנר: הסתייגויות 48 עד 51

גלעד קריב: אתם לא מעניין אתכם שום דבר

גלעד קריב:  העובדה שמעכשיו כשמשרד הפנים יבוא וירצה להקים ועדה קרואה בעיר שלא מצליחים להעביר בה תקציב, שאי אפשר להקים בה קואליציה, שיש בה איזה שהוא כשל נקודתי בתפקוד של העיר, כל פוליטיקאי בעיר יאמר: אני לא אשקול - - -     

ניסים ואטורי: אם פופוליזם זול היה מביא מנדטים היית ראש ממשלה

נאור שירי: ואתה היית נשיא ארה"ב

ניסים ואטורי: די, אל תשתמש בבדיחה שלי, שירי

גלעד קריב: ואטורי, תקשיב, אני מקבל את זה כמחמאה ממך מכיוון שאין מומחה יותר גדול בכנסת הנוכחית לפופוליזם זול מאשר אתה, לפחות בסקטור של חברי הכנסת הגברים

ניסים ואטורי: די, זה ארוך מדי, זה ארוך לכותרת, אחי

גלעד קריב: אם מסתכלים על שני המגדרים אז יש תחרות קשה

גלעד קריב:  השורה התחתונה היא שאתם פשוט עם סדר יום של ריסוק השלטון המקומי וגם ברור למה, מכיוון שבשנים האחרונות חלק מהשלטון המקומי מתייצב נגדכם

גלעד קריב:  במהלכים חסרי רסן שממשלות נתניהו ניסו להוביל, גם בתחום החינוך, גם בתחום התכנון והבנייה, גם בתחומי התקצוב, אז אתם פשוט לא אוהבים – הרי הדנ"א הפוליטי שלכם לא יכול לסבול מוקדי כוח שאתם לא שולטים בהם, זה מה שעומד ביסוד המהפכה המשטרית, זה מה שעומד ביסוד הניסיון שלכם לתאר את רשות החברות הממשלתית, המתקפה שלכם על נגיד בנק ישראל, אז גם יש לכם בעיה עם רשויות מקומיות שיכולות לתת לכם קונטרה

גלעד קריב:  ולכן אתם מנסים להכניע את השלטון המקומי במדינת ישראל ויש לכם אלף נתיבים למתקפה הזו וזה לא ייעצר בסיפור הזה

ניסים ואטורי: עם החוק ובלי החוק יהיה ראש עיר ליכודניק בטבריה

גלעד קריב: היא הנותנת, היא בדיוק הנותנת

גלעד קריב:  אתם עד כדי כך לא מוכנים לקבל - - -     

נאור שירי: שמע, אתה באמת יש לך הערות

נאור שירי:  אם זה לא מצחיק, אל תגיד

וליד טאהא: אבל מה זה משנה? אז יהיה ראש עיר מהליכוד - - -     

יעקב אשר: שנייה

יעקב אשר:  אנחנו מצביעים על 48 עד 51

יעקב אשר:  מי בעד ההסתייגויות? ירים את ידו, בבקשה

יעקב אשר:  מי נגד? שבעה

יעקב אשר:  ההסתייגויות לא התקבלו

יעקב אשר: לא אושר

גלעד קריב: 52, 53, 58, 61, 64 ו-65

גלעד קריב: עכשיו בוא נשים את הדברים על השולחן

גלעד קריב:  למה חבר הכנסת עמית הלוי וחבר הכנסת ואטורי ובעיקר ראש הממשלה נתניהו ושריו לא מאוד מוטרדים מהפגיעה בפעילי הליכוד המקומיים? מכיוון שהממשלה הזו הרי מנהלת תנועת מלקחיים, היום אחת הכותרות החשובות בעיתונות הכלכלית ובעצם בעיתונות בכלל זה המכתב שהוציאה ראש רשות החברות הממשלתיות לשר אמסלם על מסע ההפחדה וההסתה וההכפשה שהשר אמסלם - - -     

ארז מלול: חשבתי הוצאות האבטחה של ברק

גלעד קריב: אני אומר לך משהו, כשמישהו משרי ש"ס יהיה לו בקצה הציפורן תרומה לביטחון מדינת ישראל – בוא אני אסביר לך למה

יעקב אשר: מה זה קשור?      

ארז מלול: עד עכשיו דיברת לעניין

גלעד קריב: אני אסביר לך למה

גלעד קריב:  לא כרמטכ"ל, אני אסביר לך

גלעד קריב:  האבטחה על ראש הממשלה ברק - - -     

יעקב אשר: אתה יודע כמה שהוא אוהב את מפלגת העבודה

גלעד קריב: הרי היא דרישה - - -     

יעקב אשר: רגע, תעצור במתח

יעקב אשר:  הסתייגויות 52, 53, 58, 61, 64 ו-65

יעקב אשר:  מי בעד ההסתייגויות הללו? ירים את ידו

יעקב אשר:  ומי שנגדן ירים את ידו

יעקב אשר:  ההסתייגויות לא התקבלו

יעקב אשר: לא אושר

גלעד קריב: רביזיה

גלעד קריב: 66 עד 69

גלעד קריב: האמת, חבל בכלל לענות לזה, דרישות האבטחה הן דרישות שלא של – בניגוד למשפחה המלכותית מקיסריה הדרישות בהקשר הזה לא מגיעות מצדו של אהוד ברק

גלעד קריב:  דרך אגב, אם היית מכיר, ואני נפגשתי עם האיש, האיש מסתובב בתוך מדינת ישראל בלי אבטחה

גלעד קריב:  ראש ממשלה לשעבר, שר ביטחון לשעבר, מסתובב בלי אבטחה מטעם המדינה

גלעד קריב:  לגבי נסיעות לחו"ל זאת דרישה של שירותי הביטחון בגלל מאפייני הסיכונים בחו"ל, אבל אין מה להתייחס לזה מכיוון שזה רק לעצור את הדברים שאנחנו צריכים לדבר בהם כאן

גלעד קריב:       חברי הכנסת המציעים לא מוטרדים מכיוון שבשעה שהם הורסים את השלטון המקומי הם גם במהלך להשחתת השירות הציבורי

גלעד קריב:  אז הם יבואו לפעילי הליכוד ולפעילות הליכוד שרצו להתמודד בטבריה ואני אומר לכם שבתוך כמה חודשים אחרי הבחירות המקומיות אתם תראו פתאום איך השר אמסלם אחרי שהוא ירסק את רשות החברות הממשלתיות ידאג גם להציע ולפעילי ולפעילות הליכוד שהם דפקו על הדרך כל מיני דברים

גלעד קריב:  אל תדאגו להם, זו הסיבה שעמית הלוי, מתן כהנא הציג את זה, חבר הכנסת כהנא, זאת הסיבה שעמית הלוי לא דואג, כי הם הולכים לרסק את השירות הציבורי ואת השירות הדיפלומטי, לא צריך להיות גשש בלש, השר אמסלם אומר את זה, הוא כרגע מנהל מסע לריסוק רשות החברות הממשלתיות, למה? כי הוא רוצה לנהל יותר טוב? כי הוא רוצה 200 מינויים לחברי מרכז הליכוד

יעקב אשר: דקה, אנחנו נצביע על הסתייגויות 66 עד 69

יעקב אשר:  מי בעד? ירים את ידו

יעקב אשר:  מי נגד? שישה

יעקב אשר:  ההסתייגויות לא התקבלו

יעקב אשר: לא אושר

גלעד קריב: רביזיה

נאור שירי: רביזיה לכל ההסתייגויות

יעקב אשר: 71 עד 75

גלעד קריב: בקיצור הם יידעו איך לדאוג לפעילים של הליכוד ולפצות אותם, אבל את מי שהם לא יפצו זה את תושבי טבריה

גלעד קריב:  אני בהקשר הזה מתקומם, יש פה ניסיון כל הזמן להתנגד להצעת החוק ולקשור כתרים לראש הוועדה הקרואה

גלעד קריב:  אז אני רוצה רגע לומר לחבריי, תוותרו על הכתרים שאתם קושרים לראש הוועדה הקרואה בטבריה כי אדם הגון היה אומר שהוא לא מתכוון להתמודד

גלעד קריב:  מספיק עם מכבסת המילים הזאת

גלעד קריב:  אדם יודע שהוא מקבל מתנת חינם לא ראויה ומושחתת וחי עם זה בשלום ועכשיו מה צריך? למחוא לו כפיים על זה שהוא מנהל טוב את הטיילת בטבריה? אני רוצה לומר לכם, יש מספיק תושבים בטבריה שגדלו בעיר, צמחו בעיר, השקיעו את מיטב שנותיהם בפעילות ציבורית בעיר וגם הם יודעים להביא את טבריה להישגים והם יידעו לעשות את זה מבלי להשבית את המנגנונים הדמוקרטיים של החיים בטבריה

שני אילוז: נכון, נכון

יעקב אשר: אני מצביע על הסתייגויות 71 עד 75

יעקב אשר:  מי בעד ההסתייגויות? ירים את ידו

יעקב אשר:  מי נגד?      

שני אילוז: הוא צודק, שהעיר צריכה אנשים – עמית חושב שאני לא ראויה

שני אילוז:  אני לא מספיק משכילה

עמית הלוי: חס ושלום, שני

שני אילוז: כן, עמית, כן

יעקב אשר: ההסתייגויות לא התקבלו

יעקב אשר: לא אושר

יעקב אשר: 76 עד 79

יעקב אשר:  בבקשה להמשיך את הנימוקים

גלעד קריב: עם כל הכבוד למנגנון של ועדה קרואה, ועדה קרואה זה חריג שבחריגים, זאת תאונת דרכים דמוקרטית שלפעמים, מה לעשות, צריך לדאוג לתושבים למים זורמים בברז, או לביוב, נכון? זה תאגידי המים, אבל שיהיה חינוך בעיר, אז לפעמים כשמגיעים לרגע של כשל דמוקרטי אז מפעילים ועדה קרואה, אבל ועדה קרואה זאת תעודת עניות

גלעד קריב:  זאת תעודת עניות לא רק לעיר, זה בראש ובראשונה תעודת עניות למשרד הפנים

גלעד קריב:  כשמגיעים למצב שבו צריך למנות בעיר ועדה קרואה זה בראש ובראשונה תעודת עניות למשרד הפנים שנכשל בפיקוח, נכשל בליווי, נכשל בהעצמה, נכשל בהפעלת כלים אחרים מספיק מוקדם, אז מה עכשיו עושים? נכון שלא קוראים לזה ועדה קרואה, ועמית הלוי מספר לנו שדמוקרטיה זה לתת לאנשים לבחור - - -     

יעקב אשר: אם כך נצביע על 76 עד 79, מי בעד ההסתייגויות 76 עד 79? מי נגד? שבעה

יעקב אשר:  ההסתייגויות לא התקבלו

יעקב אשר: לא אושר

יעקב אשר: 80 ו-81

גלעד קריב: רביזיה על הקודמות

גלעד קריב:  חבר הכנסת הלוי, אתה מדבר הרבה פה ומעל הדוכן על דמוקרטיה

גלעד קריב:  בוא, דמוקרטיה זה באמת לתת לציבור להכריע אבל בבחירות חופשיות והגונות, ומה שאתה עושה כאן - - -     

עמית הלוי: לא חופשיות?      

גלעד קריב: לא, בעצם ההתערבות בכללי המשחק באמצע הדרך כבר בזה - - -     

עמית הלוי: מתי מתחיל המשחק?      

גלעד קריב: המשחק התחיל

עמית הלוי: לפני כמה זמן?      

גלעד קריב: אתה יודע שהמשחק התחיל

גלעד קריב:  בוא אני אסביר לך

גלעד קריב:  זה לא עניין של קאט, כשעושים צעד שהוא פרסונלי מחילים אותו מסיבוב הבחירות הבא, לא הקרוב, ולכן היום הקובע הוא לא איזה שהוא יום פורמלי שקבוע בחוק לתחילת מערכת הבחירות מבחינת דיני הבחירות

נאור שירי: אין יום כזה, דרך אגב, יש פסיקה על 150 ימים שהיא גם לא - - -      

גלעד קריב: אבל תעזוב, ברור שאנחנו כבר בתוך התקופה, המגבלות על ראשי הערים בכל רחבי הארץ כבר חלות עליהם, אתה יודע את זה יותר טוב מכולנו

גלעד קריב:  אנחנו בעיצומה של תקופת הבחירות, אבל גם אם היינו לפני שנה - - -     

עמית הלוי: מגבלות מאיזה סוג?      

גלעד קריב: גם אם היינו לפני שנה, כשמשנים דיני בחירות - - -     

יעקב אשר: אוקיי, נצביע, ברשותך, על הסתייגויות 80 ו-81

יעקב אשר:  מי בעד ההסתייגויות?      

יוראי להב-הרצנו: מה החיפזון, עמית הלוי? מה החיפזון אם זה לא פרסונלי

יוראי להב-הרצנו:  אם זה לא נועד להכשיר את ההתמודדות לבועז יוסף בטבריה, מה החיפזון?      

יעקב אשר: מי נגד? שבעה

יעקב אשר:  ההסתייגויות לא התקבלו

יעקב אשר: בעד – 5 

יעקב אשר: נמנעים - אין 

יעקב אשר: 82 ו-83

גלעד קריב: תיכף נגיע לעניין הזה, רק נסיים את הנקודה הזאת

גלעד קריב:  חבר הכנסת הלוי, אתה דומה למי שמציע מתכון לחלה רק עם קמח, בלי מים, בלי שמרים, בלי שמן וקורא לזה חלה

גלעד קריב:  אז לא, זה לא עובד, מי שמציג מתכון לדמוקרטיה לא מדבר על מרכיב אחד במתכון, הלכנו לבחירות

גלעד קריב:  הוא צריך לדבר על בחירות הוגנות, הוא צריך לדבר על תחרות הוגנת בין המועמדים, הוא צריך לדבר על בחירות חופשיות מהתערבות של גורמים בעלי כוח, ולכן לא יעזור, אתה תוכל לומר את זה אלף פעמים, אתה דרסת ברגל גסה בתמיכת הממשלה, הקואליציה והוועדה הזו, דרסת את הבחירות החופשיות בטבריה

יעקב אשר: אם ככה נצביע על - - -     

גלעד קריב: אין קשר בין הבחירות האלה אחרי החוק לבין דמוקרטיה

יעקב אשר: אני אתן לך להמשיך

יעקב אשר:  נצביע על הסתייגויות 82 ו-83

יעקב אשר:  מי בעד? מי נגד? ההסתייגויות לא התקבלו

יעקב אשר: לא אושר

גלעד קריב: רביזיה על הקודמות

תומר רוזנר: 84 ו-85

גלעד קריב: ועכשיו מחבר הכנסת המציע, שמרבה לשאת את שם הדמוקרטיה לשווא ומראה לנו כבר איך הממשלה הנוכחית לא תבחל בהתערבות ובדריסה של דיני הבחירות, זה רק הספתח, הם יתחילו במקומיות, יעברו לתהליכים של מינויים שבסוף יגיעו, כי דרך אגב אפרופו גם בעילת הסבירות השערורייתית אתם ממשיכים את הדריסה של השלטון המקומי

גלעד קריב:  זאת אומרת ראשי ערים שנבחרו בבחירות ישירות על ידי הציבור, הם זה בסדר גמור להשית עליהם את עילת הסבירות

ארז מלול: למה? החוק מדבר גם עליהם

גלעד קריב: כן? אז לא התעדכנת בבשורות הריכוך הפיקטיבי של נתניהו

גלעד קריב:  הוא חושב שאנחנו מטומטמים

יעקב אשר: תעדכן אותו שנייה

יעקב אשר:  84 ו-85, מי בעד ההסתייגויות? ירים את ידו

יעקב אשר:  שישה

יעקב אשר:  מי נגד? שבעה

יעקב אשר:  ההסתייגויות לא התקבלו

יעקב אשר: בעד – 6 

יעקב אשר: נמנעים - אין 

יעקב אשר: 87-86

גלעד קריב: אז גם בעילת הסבירות, זה בסדר גמור שתהיה התערבות ופיקוח על ראשי הערים, אבל על חברי כנסת ושרים וממשלה, שלפחות השרים לא נבחרו בבחירות ישירות, מישהו הצביע בעד דודי אמסלם, השר לשיתוף פעולה אזורי? תראו לי מי הצביע, שם בקלפי אמסלם לריסוק רשות החברות הממשלתיות

גלעד קריב:  אז ראשי ערים תהיה עילת סבירות, אבל שרים לא, הם יכולים לעשות מה שהם רוצים

גלעד קריב:  עוד פעם חלק מהאג'נדה שלכם לרסק את הדמוקרטיה בשלטון המקומי

גלעד קריב:  אבל אחרי שדיברנו על חבר הכנסת המציע צריך לדבר על מה שקרה כאן

יעקב אשר: אז רגע, 86 ו-87, מי בעד ההסתייגויות? ירים את ידו

גלעד קריב: לא מפסיקים בין עלייה לעלייה

יעקב אשר: לא, זה לא עלייה, עשית אתנחתא

יעקב אשר:  מי נגד? ההסתייגויות לא התקבלו

יעקב אשר: לא אושר

יעקב אשר: 89-88

יעקב אשר:  בבקשה, חבר הכנסת קריב

יעקב אשר:  לא להפריע לחבר הכנסת קריב, הוא בעלייה

גלעד קריב: עכשיו נדבר על מה שקורה כאן בוועדה

גלעד קריב:  אדוני היושב ראש, אתה הרי ידוע כמי שיודע לנהל דיונים רציניים שבהם הקואליציה והממשלה לא יוצאות מן החדר כפי שהן נכנסו

יעקב אשר: אני מבקש ממך לא להחמיא לי יותר מדי, אתה פשוט שורף אותי, זה הכול

גלעד קריב: אל תדאג, אין אצלכם פריימריז, אתם דמוקרטיה ללא דמוקרטיה

גלעד קריב:  כשהיינו קטנים היה לנו דבר כזה, אתה זוכר? דרמפון, סבון ללא סבון

ארז מלול: עד היום זה נמצא

גלעד קריב: סבון ללא סבון

גלעד קריב:  בסדר גמור, אז דמוקרטיה ללא דמוקרטיה

גלעד קריב:  עכשיו תסתכל מה הם עושים עם דמוקרטיה ותבין מה זה סבון ללא סבון

יעקב אשר: אומרים שזה הכי טוב

נאור שירי: זה עם הפקק הירוק והבקבוק הצהוב

גלעד קריב: זה כמו קפה ללא קפאין

יוראי להב-הרצנו: אבל מה זה אומר?      

יעקב אשר: אתה יודע כמה בקבוקים כאלה הלכו על הילדים שלי, שיהיו בריאים?      

נאור שירי: השאלה כמה מחזרו מהבקבוקים האלה

נאור שירי:  כי אנחנו בסופו של דבר בוועדת הפנים והגנת הסביבה והפלסטיק בעולם מחרב את הסביבה שלנו

נאור שירי:  אז במקום שנעסוק בזה אנחנו עוסקים בחוק המאוד מאוד חשוב לנו למינוי ראשי ערים בטבריה

יעקב אשר: היו לי מלא כלובים בבני ברק לבקבוקים ואני הפקדתי על זה והייתה היענות טובה של תושבי העיר

יוראי להב-הרצנו: ואיפה הכלובים היום?      

יעקב אשר: לקחו

יוראי להב-הרצנו: אז למה לא מדברים על זה כאן? למה מדברים על בועז יוסף?      

יעקב אשר: יש דיון בשבוע הבא

נאור שירי: אה, עוד דיון?      

יעקב אשר: ביום איכות הסביבה

גלעד קריב: אני לא מבין למה אתה, נאור, בא בתלונות ליו"ר הוועדה

יוליה מלינובסקי: סיור בבני ברק?      

יעקב אשר: בא לך צ'ולנט, הא, יוליה?      

יוליה מלינובסקי: כן, אני מצטרפת

גלעד קריב: זה סתם, זה לא יפה שאתם מתקיפים את יו"ר הוועדה כי את השאלות בנושא הזה צריך להפנות לשרה המופתית להגנת הסביבה

גלעד קריב:  שמעתי שהיא נסעה עכשיו לשבת במרוקו סביב סוגיית המחזור

יעקב אשר: אם ככה נעלה להצבעה את הסתייגויות - - -     

גלעד קריב: היא רצתה לראות איך במרוקו ממחזרים שמפו בשבת

יעקב אשר: חבר הכנסת קריב, הסתייגויות 88 ו-89 - - -     

נאור שירי: אתה שמעת את ההתבטאות שלה לגבי יכולת הניבוי לגבי חוזק הקואליציה, או שמא נאמר הקואליציוש?      

יעקב אשר: הסתייגויות 88 ו-89

יעקב אשר:  מי בעד? מי נגדן?      

וליד טאהא: אבל למרוקו מותר, זה לא חילול שבת

יעקב אשר: ההסתייגויות לא התקבלו

יעקב אשר: לא אושר

יעקב אשר: הסתייגויות 90 ו-91

גלעד קריב: יש לנו יושב ראש ועדת חוקה שמחדש הלכות בדיני טלטול של מגפונים בשבת ויש לנו שרה להגנת הסביבה שהולכת ללמוד על ענייני מחזור במרוקו, הכול טוב, אבל תראה, אדוני היושב ראש, אתה בשבתך כיושב ראש ועדת חוקה - - -     

נאור שירי: סליחה, אתה יכול להרחיק את הטלפון? מינימום כבוד

גלעד קריב: נאור, אתה סתם תוקפני, הוא בדיוק היה עסוק בלדבר עם השר אמסלם איך מסדרים מינויים לפעילי הליכוד שרצו להתמודד בטבריה

גלעד קריב:  אל תדאג, מעבירים את החוק, יבואו אליהם, יציעו לזה יו"ר דירקטוריון הדואר, לאחר יציעו אולי תפקיד בקק"ל, הכול בסדר

עמית הלוי: חבר הכנסת קריב, למה לנחש? אני יכול לומר לך על מה

יעקב אשר: אם ככה נצביע על הסתייגויות 90 ו-91

נאור שירי: לא, לא, לא, אתה לא שמעת מה אמרו פה

גלעד קריב: הקונסוליה בשנחאי

יעקב אשר: לא, זה הציעו להיא ממרצ

גלעד קריב: לא, אבל היא לא לקחה

יעקב אשר: כן, אבל הציעו

נאור שירי: היא מתמודדת לראשות עיר

שני אילוז: אבל אני לא מושחתת, אז אני לא מסכימה לקבל שום הצעה

שני אילוז:  אף אחד לא יכול לקנות אותי

נאור שירי: יש הצעות, שים לב, אדוני היושב ראש, אתה לא יכול להמשיך

נאור שירי:  יש הצעות קונקרטיות למינויים לתפקידים בעבור זה שלא יגיעו לפה לוועדה

יעקב אשר: מי בעד הסתייגויות 90 ו-91? מי נגד ההסתייגויות 91-90?      

נאור שירי: אני לא מבין, תקשיבו שנייה

יעקב אשר: ההסתייגויות לא התקבלו

יוראי להב-הרצנו: תוסיף את קולי לבעד

יעקב אשר: להוסיף את קולו של יוראי

יעקב אשר: לא אושר

נאור שירי: תומר, אתה שמת לב לזה? אתה אמנם אמרת את זה בהלצה - - -     

גלעד קריב: לא הלצה

יעקב אשר: הסתייגות 92 ו-93

יעקב אשר:  בבקשה לנמק

נאור שירי: אמרת את זה בהלצה, חבר הכנסת קריב, אבל מה שהתגלה פה מסביב לשולחן, ואני מבקש מכם לא להתעלם מזה, אני מבקש לא להתעלם ממה שנאמר על ידי עורכת הדין שני אילוז שהייתה הצעה קונקרטית בתמורה למשהו

שני אילוז: לא הצעה אחת, יותר מהצעה אחת

נאור שירי: יותר מהצעה אחת

יעקב אשר: אם זה היה אחת מילא, אבל אם זה יותר מאחת - - -     

שני אילוז: לא רק - - -     

נאור שירי: עד מתי אנחנו נצחק על זה?     

גלעד קריב: עורכת הדין אילוז, אני רוצה לשאול, בזמן הדיונים בהצעת החוק?      

שני אילוז: בשבוע שעבר

גלעד קריב: אתה לא מבין? ארז מגיע ממפלגה שלא מתרשמים מהצעות כאלה

יוליה מלינובסקי: זה היה בתמורה להורדת המועמדות שלך?      

נאור שירי: אתם לא נורמליים, אתם פשוט לא נורמליים

יוראי להב-הרצנו: זה שחיתות באותיות קידוש לבנה

נאור שירי: תגיד, אתה רציני?      

יוליה מלינובסקי: אדוני היושב ראש, שאלתי את גברתי האם זה היה בתמורה להורדת מועמדות שלה, היא אמרה לי עכשיו לפרוטוקול כן

נאור שירי: תקשיבו מה היא אומרת

יוראי להב-הרצנו: זה שחיתות באותיות קידוש לבנה

יעקב אשר: אני מציע לה לפנות לגורמים המתאימים

נאור שירי: לא, למה אתם צוחקים על זה?      

יעקב אשר: עכשיו נצביע על 92 ו-93

גלעד קריב: המקום פה זה לא גורמים מתאימים מבחינתך?      

יעקב אשר: מי בעד ההסתייגויות?      

נאור שירי: זה ביזיון

גלעד קריב: חבר הכנסת הלוי, אתה רוצה אולי להתייחס למה שנאמר כאן? אתה היית מעורב בהצעות האלה?      

יעקב אשר: מי נגד ההסתייגויות? ואטורי, מי נגד ההסתייגויות?     

גלעד קריב: ואטורי עכשיו בודק למה לא הציעו לו

יעקב אשר: שבעה

יעקב אשר:  ההסתייגויות לא התקבלו

יעקב אשר: לא אושר

נאור שירי: רגע, לא אמרת מי נמנע ואני נמנע

נאור שירי:  סליחה, לא אמרת

יעקב אשר: מי נמנע?      

נאור שירי: לא, הצבעה מחודשת

יעקב אשר: מי נמנע?      

נאור שירי: ההצבעה מחודשת, אתה העברת את ההצבעה

יעקב אשר: אני מוסיף אותך להצבעה הקודמת

נאור שירי: אני נמנע

יעקב אשר: הוא נמנע

יעקב אשר:  ובכל זאת ההסתייגויות לא התקבלו

נאור שירי: ואני רוצה התייחסות היועמ"ש על מה שנאמר פה על ידי עורכת הדין שני אילוז, מתמודדת לראשות שאומרת שבתמורה לזה שהיא לא תדבר פה או תסיר את מועמדותה הובטחו לה תפקידים

יעקב אשר: אל תדבר כשאני מדבר

יעקב אשר:  הסתייגויות 94 ו-95

נאור שירי: תגידו, מה, אני לא מבין את זה

גלעד קריב: אני רציתי לדבר על - - -     

יעקב אשר: אתה תיכף תדבר, נאור

נאור שירי: לא, אני רוצה שאתה תדבר, לא אני אדבר

נאור שירי:  שאתה תבוא ותגיד: עד פה, עד כאן, זה לא יהיה אצלי בוועדה

נאור שירי:  לא יגידו כאלה דברים ואנחנו נמשיך לסדר היום

נאור שירי:  מה? זה תלוש? תגיד לי, זה תלוש?      

מטי צרפתי הרכבי: אבל, אדוני היושב ראש, איך אתה נותן לזה יד?      

נאור שירי: תגידו, אתם שומעים מה היא אומרת?      

מטי צרפתי הרכבי: אדוני היושב ראש, איך אתה נותן לזה יד?      

יעקב אשר: אני נותן יד עכשיו לגלעד קריב לסיים את דבריו

מטי צרפתי הרכבי: לא, אבל איך אתה חי עם זה בשלום?      

יוראי להב-הרצנו: באמת, אי אפשר לעבור על זה לסדר היום

גלעד קריב: זו באמת - - -      

מטי צרפתי הרכבי: זו ועדה מכובדת, איך אתה נותן לזה יד?      

יוראי להב-הרצנו: זו שחיתות בוטה מול הפנים שלנו

נאור שירי: תגידו, אתם לא נורמליים שאתם ממשיכים בסדר היום

יעקב אשר: אוקיי, נצביע

נאור שירי: לא, זה לא הגיוני שאנחנו ממשיכים בסדר היום פה על זה

נאור שירי:  יעקב - - -     

יעקב אשר: 94 ו-95, מי בעד 94 ו-95?      

נאור שירי: מה, אני לא מבין

יעקב אשר: מי בעד 94 ו-95?      

נאור שירי: תגידו, זה כנסת ישראל?      

גלעד קריב: יעקב, זה התפקיד שלך - - - מה קורה פה?      

נאור שירי: אתה שומע מה אומרים? אתה שמעת מה היא אמרה?      

גלעד קריב: אדוני היועץ המשפטי, אני לא נימקתי את ההסתייגויות

נאור שירי: מה, אין לך מה לומר?      

יעקב אשר: מי בעד? אין

נאור שירי: אדוני היועמ"ש - - -     

גלעד קריב: אדוני היועץ המשפטי, לא קיבלתי זמן, בניגוד לסיכום איתנו - - -     

יוראי להב-הרצנו: על מה אנחנו מצביעים?      

נאור שירי: על מה מצביעים? תגידו, מה נסגר איתכם?      

גלעד קריב: אדוני, התפקיד שלך לאפשר לי לנמק

יוראי להב-הרצנו: על מה מדובר?      

יעקב אשר: ההסתייגויות 94 ו-95 לא התקבלה

יעקב אשר: לא אושר

יעקב אשר: אני מבקש לא להפריע לחבר הכנסת - - -     

נאור שירי: תומר, אתה שמעת מה היא אמרה?      

יעקב אשר: הוא מבקש משהו אחר מתומר

נאור שירי: אני מבקש את זה מתומר

יעקב אשר: - - - מלדבר עכשיו

יעקב אשר:  אני מבקש ממך לא להפריע לחבר הכנסת קריב

נאור שירי: אין בעיה

נאור שירי:  לא, אני רוצה התייחסות ממשרד הפנים ומהיועץ המשפטי לוועדה למה שנאמר פה

יעקב אשר: אתה לוקח לו את הזמן

נאור שירי: אני לא לוקח לו, אני מוסיף לו את הזמן

יעקב אשר: אני נורא מצטער

גלעד קריב: לא, זה לא יכול להיות, יעקב

יעקב אשר: אז תמשיך

יעקב אשר:  אל תעצור הוא יעצור

נאור שירי: מה זה אל תעצור הוא יעצור? אני לא אעצור

גלעד קריב: אני אעשה את זה מאוד – לא צריך לדבר - - -     

תומר רוזנר: 97-96

גלעד קריב: לא צריך לדבר כבר על הליכי החקיקה

גלעד קריב:  הוטלה פה פצצה בחדר, התברר שבזמן מהלכי החקיקה החפוזים שאתה אפשרת, לאורך כל הדרך - - -     

ארז מלול: התברר?      

נאור שירי: כן, התברר

גלעד קריב: סליחה, אל תפריע לי

ארז מלול: - - -     

נאור שירי: היא אמרה את זה

גלעד קריב: ארז, אל תפריע לי

נאור שירי: כן, היא אמרה

יוראי להב-הרצנו: זה שחיתות באותיות קידוש לבנה

יוראי להב-הרצנו:  לא יכול להיות שמציעים למועמדת להסיר את המועמדות, זו שחיתות

ארז מלול: אולי - - -     

שני אילוז: אני לא משקרת

ארז מלול: אולי אתם משקרים?      

יוראי להב-הרצנו: ההגנה שלך על השחיתות כאן – מיד לעצור את החקיקה

יעקב אשר: תקשיב לי

גלעד קריב: היא אמרה ולכן - - -     

יעקב אשר: קודם כל אני לא מסכים לדבר אחד שאתה אמרת עליי

יוראי להב-הרצנו: אז אולי תשאל אותה?      

יעקב אשר: לא להפריע

יעקב אשר:  מהלכי החקיקה החפוזים

גלעד קריב: חפוזים

יעקב אשר: פה בוועדה לא היו מהלכי חקיקה חפוזים

יוראי להב-הרצנו: חפוז מאוד

יוראי להב-הרצנו:  זו שחיתות באותיות קידוש לבנה, יעקב

גלעד קריב: אדוני, אני אעמוד - - -     

יוראי להב-הרצנו: לא יכול להיות, מועמדת אומרת שתוך כדי הליכי החקיקה מציעים לה הצעות מושחתות

יעקב אשר: לא יכול להיות שאתה תפריע לו

ארז מלול:  - - - למשטרה

נאור שירי: אה, פתאום המשטרה

נאור שירי:  טוב שלא הפנית אותה לייעוץ המשפטי לממשלה

יוראי להב-הרצנו: זה בלתי נתפס

גלעד קריב: אתם - - -      

יעקב אשר: בואו תירגעו

גלעד קריב: איך אפשר להירגע? אמרו לכם כל הדרך שזה חוק מושחת, יש פה עדות שזה חוק מושחת

גלעד קריב:  אתם לא מתביישים?      

יעקב אשר: אני מעלה להצבעה את הסתייגות 96 ו-97

יוראי להב-הרצנו: זו שחיתות ואתם דורסים כל מינהל תקין

גלעד קריב: אתם לא מתביישים? הסירחון שעולה מפה - - -      

יוראי להב-הרצנו: זה בלתי נתפס

נאור שירי: אתם לא נורמליים, אתם יושבים, אתם שומעים, אין לכם כלום מה לומר?      

גלעד קריב: זה סירחון של שחיתות

יעקב אשר: אני מעלה להצבעה את - - -     

גלעד קריב: אתם מוציאים את דיבתכם

יוראי להב-הרצנו: דורסים פה כל מינהל תקין

יעקב אשר: אני מעלה להצבעה את הסתייגות 96 ו-97 - - -     

גלעד קריב: אתם הוצאת הדיבה של עצמכם

גלעד קריב:  עמית, מה הצעתם לשני אילוז בתמורה למשיכת המועמדות?      

עמית הלוי: אני הצעתי לה להתמודד וגם איחלתי לה בהצלחה

גלעד קריב: את מי שלחתם? את אמסלם המושחת?      

יעקב אשר: מי בעד הסתייגויות 96 ו-97?      

יוראי להב-הרצנו: זו פשוט שחיתות נוראה - - -      

גלעד קריב: חבורת מושחתים שכמוכם

נאור שירי: לא, סליחה, אני לא שומע על מה מצביעים

יוראי להב-הרצנו: זה בלתי נתפס, זו שחיתות באותיות קידוש לבנה

יוראי להב-הרצנו:  זה לא הגיוני

יעקב אשר: אנחנו עשינו ג'סטה, סליחה, אתה יודע, הגענו לסיכום ג'נטלמני - - -     

גלעד קריב: בוא, בהתערבות היועצת המשפטית לכנסת

יעקב אשר: בהתערבות שעדיין יכלה ל - - -     

יוראי להב-הרצנו: לא, אבל יש כאן חשיפה, יעקב, שהיא בלתי נתפסת

יעקב אשר: יוראי, תקשיב

יעקב אשר:  יש לכם את רשות הדיבור ליש עתיד

יעקב אשר:  תתנהגו פה בצורה מתורבתת, אני ממש מבקש - - -     

נאור שירי: אבל איך אתה שומע את זה ואתה לא עושה כלום?      

גלעד קריב: תהיו מתורבתים לנוכח שחיתות

נאור שירי: היינו בסדר גמור, אנחנו כיבדנו - - -     

יוראי להב-הרצנו: מה זה? זה מול העיניים שלנו

נאור שירי: אתה שמעת את מה שהם אומרים, אי אפשר, אנחנו לא יכולים לתת לזה להתקדם

יעקב אשר: זה לא יהיה, זה לא יהיה

יוראי להב-הרצנו: אי אפשר, נתנו לה הצעות מושחתות בתמורה - - -     

יעקב אשר: אני לא רוצה להוציא אתכם - - -     

יוראי להב-הרצנו: זה פשוט בלתי נתפס, יעקב

נאור שירי: אבל אתה לא יכול להמשיך בדיון ככה, יעקב

יעקב אשר: אני מבקש עכשיו שקט

יוראי להב-הרצנו: אנחנו מבקשים שתעצור מיד את החקיקה עד לבירור האירוע הזה

יוראי להב-הרצנו:  לא יכול להיות

יעקב אשר: שקט, עכשיו שקט

יוראי להב-הרצנו: הדבר הזה צריך לעצור עד שהטענות של שני אילוז מבוררות

נעמה לזימי: אנחנו כבר ביקשנו את עמדת משרד הפנים

יוראי להב-הרצנו: זה לא יכול להיות

יוראי להב-הרצנו:  אני מבקש התייעצות סיעתית

מטי צרפתי הרכבי: כדאי שתומר רוזנר יתייחס

יעקב אשר: סליחה, סליחה

יעקב אשר:  חברים

נאור שירי: היא מועמדת לראשות, זה לא יכול להיות

יוראי להב-הרצנו: הציעו לה הצעות מושחתות

נאור שירי: זה לא יכול להיות, היא אמרה את זה לפרוטוקול

נעמה לזימי: אם היו פה שחיתות אנחנו דורשים בירור של הדבר הזה

נעמה לזימי:  אם הציעו פה תפקידים למועמדת אנחנו רוצים בירור של הדבר הזה

נאור שירי: אתם לא תתחמקו מזה

יוראי להב-הרצנו: אי אפשר להמשיך את ההתנהלות כאן כרגיל

יעקב אשר: חבר הכנסת יוראי, פעם ראשונה

נאור שירי: על מה פעם ראשונה?     

יעקב אשר: חבר הכנסת יוראי, בצער פעם ראשונה

גלעד קריב: האם אדוני - - -      

נעמה לזימי: אתה אומר שזה חוק מושחת, תתביישו לכם

נעמה לזימי:  מביאים ג'ובים להוריד מועמדות

גלעד קריב: אתה הולך - - -     

יעקב אשר: הסתייגויות 96 ו-97, מי בעד?      

נאור שירי: על מה מצביעים?      

יוראי להב-הרצנו: אני מבקש התייעצות סיעתית

נאור שירי: על מה מצביעים?      

גלעד קריב: אנחנו רוצים התייעצות סיעתית

יעקב אשר: התייעצות סיעתית

נאור שירי: לא, למה התייעצות סיעתית?      

גלעד קריב: זה סעיף אחד

גלעד קריב:  מה, זה סעיף אחר, לא?      

נעמה לזימי: אני רוצה שהייעוץ המשפטי יגיד מה קורה עם הצעות למועמדות לקבל ג'ובים?      

גלעד קריב: אתם פשוט לא מאפשרים דיון ראוי במה שקרה כאן

יעקב אשר: אוקיי, התייעצות סיעתית

נאור שירי: לא, לא

גלעד קריב: זו פשוט שחיתות שלא תיאמן

יוראי להב-הרצנו: אני מושך את הבקשה שלי

נאור שירי: לא, הוא מושך את זה

יעקב אשר: 11:02

נעמה לזימי: איך אתה רגוע?      

יעקב אשר: בוקר טוב לך, חברת הכנסת לזימי

נעמה לזימי: שלומי מצוין, תודה רבה

נעמה לזימי:  עד לחקיקה המושחתת שלכם שלומי טוב

נעמה לזימי:  עד שמגיעה לפה

מטי צרפתי הרכבי: יש כאן פרוטקשן, אדוני

יעקב אשר: אוקיי, אני מבקש עכשיו שקט

נאור שירי: לא, אני רוצה להבין

יעקב אשר: אני אענה, מותר לי לדבר?      

נאור שירי: על מה?      

יוראי להב-הרצנו: אי אפשר להמשיך בזה לסדר היום

יעקב אשר: על זה

יעקב אשר:  פניתם אליי? פניתם אליי?      

נאור שירי: כן

יעקב אשר: אתם רוצים תשובה מתורבתת?      

נאור שירי: כן

גלעד קריב: אנחנו רוצים שהיועצת משפטית לכנסת תבוא לפה

נעמה לזימי: האם הבטיחות לשני אילוז תמיכה בפריימריז לכנסת בתמורה להורדת המועמדות?      

יעקב אשר: חברת הכנסת לזימי, קריאה ראשונה

נאור שירי: לא, הבטיחו לה ג'ובים בחברות

גלעד קריב: למה את חושבת שאמסלם מרסק את רשות החברות הממשלתית?      

יעקב אשר: חבר הכנסת קריב, אני מבקש לתת לי לחזור, קודם כל לפתוח את הישיבה כי אפילו לא שומעים אתכם

נעמה לזימי: וואו זה לא נורמלי, איזה מושחתים

גלעד קריב: ובמושב מושחתים לא ישב

נעמה לזימי: איכס, העיקר החבר של מישהו יהיה ראש עיר

נעמה לזימי:  בוא נוריד את המועמדת, נעשה חוק מיוחד

יעקב אשר: אני קורא אותךְ לסדר פעם שנייה למרות שאנחנו לא בישיבה עוד

נעמה לזימי: איך פעם שנייה?      

יעקב אשר: אז תני לפתוח את הישיבה

נעמה לזימי: אז איך אתה קורא ועוד לא פותח את הישיבה?      

יעקב אשר: איזה התנהגות זו? איזה התנהגות מתורבתת זו?      

גלעד קריב: נעמה, אם אפשר למנות ראש עיר בשחיתות אז אי אפשר לקרוא לחברת כנסת?     

נעמה לזימי: תגיד, מתורבת להציע ג'ובים? מתורבת שחיתות? אני יותר מתורבתת מכם

יעקב אשר: את מאשימה אותי שהצעתי ג'ובים?      

נעמה לזימי: אתה מתעלם מזה

נאור שירי: לא, לא, לא, היא לא אמרה את זה

נעמה לזימי: אתה מתעלם מזה

נאור שירי: אבל כן בחמש דקות שלפני ההתייעצות הסיעתית אתה ניסית להימנע מזה - - -      

יעקב אשר: אני יכול לבקש - - -     

נאור שירי: הרצנו פה הצבעות - - -      

יעקב אשר: ממש לא

נאור שירי: הסתייגויות, אף אחד לא ידע על מה מצביעים

יעקב אשר: ממש לא

נאור שירי: ממש כן

יעקב אשר: אני מבקש לתת לי לפתוח את הישיבה

נאור שירי: ממש כן, ארז מלול - - -     

קריאה: נכון

נאור שירי: מה אתה צוחק? במקום שתברר את זה אתה - - -      

יעקב אשר: אני מבקש - - -     

נעמה לזימי: למה, מה אכפת לו? הכול מקובל

נאור שירי: אוי אוי אוי, אז הציעו מקומות בפריימריז בתמורה להורדת החוק, מה זה משנה?     

יעקב אשר: חבר הכנסת - - -     

נאור שירי: במדינת ישראל של היום זה באמת באהלן אהלן

יעקב אשר: נאור שירי - - -     

נעמה לזימי: ראש רשות במתנה

נעמה לזימי:  נותנים מתנה ראש רשות

נעמה לזימי:  מה הצעתם לרון קובי?      

יעקב אשר: אתה מוכן לתת לי לפתוח את הישיבה? תודה

נאור שירי: לא הבנתי

יעקב אשר: לא, אני לא מוכן לזה

יוליה מלינובסקי: לרון קובי לא נתנו להיכנס

יעקב אשר: אני לא מוכן לזה

נאור שירי: רון קובי, לא נתנו להם להיכנס לכנסת

יעקב אשר: סליחה, גברתי, סליחה

נאור שירי: החבר'ה מטבריה, שתדעו, קצין הכנסת לא נתן להם להיכנס

יעקב אשר: אני מבקש להפסיק

גלעד קריב: למי הוא לא נתן להיכנס?      

נאור שירי: לחבר'ה מטבריה

יעקב אשר: נאור - - -     

נאור שירי: לא נתנו להם להיכנס

נאור שירי:  אבל משה מירון הוא חבר כבוד, עוד מעט הוא יישב ליד תומר

נעמה לזימי: שמאלנים בוגדים זה בסדר

יעקב אשר: אני פותח את הישיבה ואני רוצה לומר - - -      

נאור שירי: - - - שוואטורי, שהוא לא מכיר אותו מגיל 12

גלעד קריב: למה רק מר מירון? לא רק משה מירון

יעקב אשר: אני עונה תשובה לחבריי שלא מקשיבים לי

נעמה לזימי: וואו וואו

יעקב אשר: בתחילת הדיונים אמר מישהו בשם מישהי שאמרה בשם מישהם שמתנהלת חקירה בלהב - - -     

נאור שירי: לא, זו הייתה חברת כנסת

יעקב אשר: רגע, סליחה, תן לי לדבר עד הסוף ולא תפריע לי כי אני אוציא אנשים

יעקב אשר:  אני אומר את זה קודם - - -     

נאור שירי: בסדר, מה לעשות? חלק מהעולם זה לצאת

יעקב אשר: הנה, מי שרוצה שיתפלל טוב ואני אוציא אותו

נאור שירי: לימדו אותי שאחרי שתוציא אני אכנס

יעקב אשר: פעם ראשונה

יעקב אשר:  בתחילת הדיונים העלו פה נושא ונאמרה תשובה מפורשת, גם ממני וגם מהייעוץ המשפטי, לא ידוע לנו על חקירה

יעקב אשר:  על קודם אני אדבר, תיכף אני אדבר על עכשיו, ולא ידוע לנו על דבר כזה

יעקב אשר:  ואם יש משהו כזה ודאי היו מסבים את תשומת ליבה של הוועדה ושל הצוות המשפטי של הוועדה

יעקב אשר:  וגם מה שעלה כאן במהלך הדיונים - - -     

נאור שירי: עכשיו

יעקב אשר: במהלך הדיון עכשיו

יעקב אשר:  אני מבקש לא לעזור לי, אני מתבלבל לבד

יעקב אשר:  מה שהעלו כאן לגבי הצעה שניתנה למישהו מהמועמדים וכו', אני שאלתי את היועץ המשפטי האם הדבר הזה מבחינתנו קשור כרגע מבחינתנו לבירור או לדיון בוועדה והתשובה היא לא

גלעד קריב: אדוני, אתה לא חושב שצריך - - -     

נעמה לזימי: אפשר לשמוע אותו?      

יעקב אשר: גלעד קריב, פעם ראשונה

יעקב אשר:  זאב אלקין, פעם ראשונה

גלעד קריב: לא צריך לברר את זה

יעקב אשר: זאב אלקין, פעם שנייה

יעקב אשר:  זאב אלקין, פעם שלישית

יעקב אשר:  אתה לא תעצור אותי באמצע, חצוף

זאב אלקין: ואתה לא - - -     

יעקב אשר: אתה לא תעצור אותי באמצע

זאב אלקין: ואל תעשה פה - - -     

יעקב אשר: אני מבקש ממך לצאת החוצה

יעקב אשר:  קצת כבוד

נאור שירי: אבל הוא מצביע

יעקב אשר: לא, הוא לא מצביע

נאור שירי: מה לא מצביע?      

יעקב אשר: אני אקרא לך להצבעה

זאב אלקין: לכל הצבעה?      

יעקב אשר: אני לא אתן לך להפריע לי, אני אשמור על כבודי ואני שומר על כבודך גם כשאתה חבר אופוזיציה

יעקב אשר:  אני מבקש לצאת החוצה

זאב אלקין: אני אצא ואני מבקש ממך - - -     

יעקב אשר: אתה תצא החוצה קודם כל

יעקב אשר:  תצא ותירגע

זאב אלקין: אז תצטרך - - -     

יעקב אשר: תצא ותירגע

יעקב אשר:  אל תגיד לי מה לעשות

גלעד קריב: טוב, יעקב - - -     

יעקב אשר: רגע, אני לא סיימתי

נאור שירי: אי אפשר לשאול שאלות?     

יעקב אשר: לא סיימתי

יעקב אשר:  ולכן זאת התשובה שלי ומכאן אנחנו עוברים להצביע

גלעד קריב: אבל אני מבקש לשאול שאלה את היועץ המשפטי

יעקב אשר: על 96 - - -     

נאור שירי: איך? אבל אלקין, אתה מוציא אותו

נאור שירי:  לא הבנתי

יעקב אשר: הוא יכול לחזור, מר אלקין

גלעד קריב: אבל אני רוצה לשאול - - -      

נאור שירי: הוא עוד לא יצא

גלעד קריב: יעקב, יעקב, אני רוצה לשאול שאלה את היועץ המשפטי

יעקב אשר: 96 ו-97, מי בעד ההסתייגויות? ירים את ידו

נאור שירי: לא נימקנו

יעקב אשר: זה נומק

יוראי להב-הרצנו: יעקב, איך אפשר לעבור על זה לסדר היום?      

גלעד קריב: אני רוצה לשאול את היועץ המשפטי שאלה

יוראי להב-הרצנו: אי אפשר לעבור על זה לסדר היום

נאור שירי: תומר, אתה עובר על זה לסדר היום?      

יוראי להב-הרצנו: זה לא יכול להיות הדבר הזה

גלעד קריב: - - - לשאול את היועץ המשפטי שאלות?      

יעקב אשר: מי נגד?      

נעמה לזימי: מה? איך?      

יוראי להב-הרצנו: מה זה הדבר הזה?      

גלעד קריב: אני רוצה רגע לשאול שאלה את הייעוץ המשפטי

נעמה לזימי: יו"ר הוועדה, חשפו בפניך שחיתות

יעקב אשר: ההסתייגויות לא התקבלו

יעקב אשר: לא אושר

גלעד קריב: רביזיה

יוראי להב-הרצנו: מה זה - - -      

גלעד קריב: אני מבקש לשאול - - -     

יוראי להב-הרצנו: אי אפשר לעבור על זה לסדר היום

יעקב אשר: הסתייגויות 98 - - -     

נעמה לזימי: חשפו בפניך שחיתות

גלעד קריב: אני מבקש - - -     

יעקב אשר: את מפריעה לו לדבר

גלעד קריב: אני מבקש לשאול את ה - - -     

יעקב אשר: סליחה, האם מישהו נמנע בהצבעה הקודמת?      

זאב אלקין: כן

יעקב אשר: זאב אלקין, תוסיפי אותו

יעקב אשר:  תודה, זאב

יעקב אשר:  תמשיך לשמור לי על הערנות

גלעד קריב: קודם כל, אדוני, האם אני יכול לשאול את היועץ המשפטי שאלה בלי קשר להסתייגויות?      

יעקב אשר: ודאי

גלעד קריב: אדוני היועץ המשפטי, נפל פה דבר לפני כמה דקות

גלעד קריב:  אפשר לטעון - - -     

יוליה מלינובסקי: אוה, הכניסו את רון קובי, יפה

גלעד קריב: אפשר לטעון שהכול צריך להמשיך כסדרו ואפשר לטעון ברמה הפורמלית שאין קשר בין הליך החקיקה לבין מה ששמענו מעורכת הדין אילוז, אבל אני רוצה להזכיר לך שאני במשך למעלה מעשר דקות דיברתי במסגרת הנמקת ההסתייגויות בדיוק על הנקודה הזו ועל הקשר הספציפי בין החקיקה הזאת לבין תהליכי ההשחתה של מערכת הבחירות בטבריה

יעקב אשר: לא להפריע שם, סליחה

גלעד קריב: דיברנו על זה

גלעד קריב:  אני דיברתי על זה בהנמקת ההסתייגויות ולאורך כל הדיונים, חברי האופוזיציה כאן העלו פעם אחר פעם את האמירה שמאחורי החוק הזה עומדים מהלכים שדורשים בדיקה לגבי מערכת הבחירות בטבריה

יעקב אשר: ומכאן אתה פונה?      

גלעד קריב: רגע, ומכאן אני חושב שמן הראוי, ואתה אמרת, אדוני יושב ראש הוועדה, שאתה מגן על כבודה של הוועדה, על כבודם של חברי האופוזיציה וגם על כבודך

יעקב אשר: נכון, כך אני עושה, למרות שזה לא הדדי

גלעד קריב: להמשיך את הדיון כאילו לא קרה כאן דבר, לא לעצור אפילו - - -     

יעקב אשר: מה השאלה ליועץ המשפטי?      

גלעד קריב: אני רוצה לשאול את היועץ המשפטי האם לא ראוי שתעשה עכשיו הפסקה בהליך ההצבעה, תתכנסו בלשכה המשפטית עם היועצת המשפטית לכנסת ותבדקו האם הדברים שנאמרו כאן לא מחייבים את עצירת החקיקה?      

יעקב אשר: תודה, השאלה ברורה

יעקב אשר:  אתה רוצה לענות, אדוני היועץ המשפטי?      

גלעד קריב: ואני מבקש גם לקרוא ליועצת המשפטית לכנסת לוועדה פה

יעקב אשר: אבל למה אתה פוגע בו? אתה לא סומך עליו?      

גלעד קריב: אני סומך עליו

נעמה לזימי: זה התפקיד שלנו

יעקב אשר: אז תן לו לענות, קצת תרבות

נאור שירי: אנחנו יודעים פשוט שמשפטנים תמיד צריכים חוות דעת נוספת

יעקב אשר: תרבות, תרבות הדיבור

גלעד קריב: הכול בסדר, תרבות זה חשוב, כן

יעקב אשר: בבקשה, אדוני היועץ המשפטי

גלעד קריב: תרבות השחיתות

תומר רוזנר: לשאלתו של חבר הכנסת, מכיוון שמן הסתם בידי הלשכה המשפטית - - -     

יעקב אשר: אני לא זוכר אותך, כשהיה ל – איך קראו לחבר הכנסת? לא דיברת מילה נגד זה

נעמה לזימי: אתה אפילו לא זוכר מי זה או מי זאת ואתה סתם - - -     

יעקב אשר: שרצו לשלוח אותה, כן, רינאווי

יעקב אשר:  בבקשה

יעקב אשר:  דווקא חברת כנסת אמיצה

גלעד קריב: מאוד

תומר רוזנר: מכיוון שבידי הלשכה המשפטית של הכנסת אין כלים לברר טענה עובדתית מהסוג הזה והמקום לבירורן של טענות עובדתיות מהסוג הזה הוא כמובן, אם נטענת הטענה לעבירה פלילית אז הפנייה למשטרה היא המקום הראוי לפנות ולברר את העניין

תומר רוזנר:  אנחנו לא רואים השפעה של הדבר הזה על המשך הליך החקיקה

יעקב אשר: תודה רבה

גלעד קריב: חוות הדעת הזאת על דעת הייעוץ המשפטי של הכנסת?      

יעקב אשר: אם כך אנחנו מצביעים

נעמה לזימי: לא, לא נכון, רגע, רגע, אני רוצה יועצת משפטית של הכנסת

יעקב אשר: על הסתייגות 98 עד 100, מי בעד?      

נעמה לזימי: כבוד יו"ר הוועדה, זה מחייב - - -      

יוראי להב-הרצנו: רגע, הוא לא נימק

גלעד קריב: אדוני - - -     

יוראי להב-הרצנו: הוא לא נימק את ההסתייגות

יעקב אשר: מי בעד הסתייגות 98 עד 100?      

גלעד קריב: תומר, אתה - - -     

נאור שירי: הוא לא נימק את ההסתייגות

גלעד קריב: שאלתי שאלה את היועץ המשפטי

נאור שירי: אתה אמרת לו שישאל את השאלה לא כחלק מההסתייגות, אתה צריך לתת לו לנמק

יעקב אשר: אבל אם יש ספק, אומר לי היועץ המשפטי שאולי אמרתי שבלי קשר אני אתן לך לשאול

יעקב אשר:  אז לכן לפנים משורת הדין יש לך עוד דקה, בבקשה

גלעד קריב: אני מודה לך שמחמת הספק

גלעד קריב:  חבל מאוד, אדוני היושב ראש, שיש פה מחמת הספק על מידת השחיתות שהחקיקה הזאת טבולה בה זה לא תירוץ מבחינתך מספק לומר בואו נעצור ליום-יומיים

גלעד קריב:  לאן רצה לכם הדרך? ואני אומר לכם, חבריי, הם באמת יודעים שכל יום שהחוק הזה לא עובר יש סיכוי שעוד שחיתויות תתגלינה, לכן הם בריצת אמוק, לכן חשוב להם לגמור היום

נעמה לזימי: ברור

גלעד קריב: כי הם יושבים שכל יום תתגלינה עוד שחיתויות ועוד תרגילים מסריחים לגבי מה שקורה בטבריה ולכן הם רוצים לסגור את העניין וחושבים שאנחנו נרפה ממה שנאמר כאן על ידי המועמדת שני אילוז

יעקב אשר:  ולכן אנחנו נצביע - - -     

גלעד קריב: ולכן אני אומר לך, אתה תהיה חתום - - -     

יעקב אשר: בבקשה, משפט אחרון

גלעד קריב: אדוני היושב ראש, אתה כאדם שבא מהשלטון המקומי, אתה תהיה חתום על כתם של שחיתות ואתה אומר: למה אתם לא מכבדים אותי? כי אתה לא מכבד את עצמך כי אתה מאפשר את המשך הדיון הבזוי הזה אחרי מה ששמענו, אתה לא מכבד את עצמך

יעקב אשר: אוקיי, תודה רבה

נעמה לזימי: אין סיכוי שאתה לא חושב שזה חוק מושחת

יעקב אשר: הסתייגויות 98 עד 100, מי בעד?      

קריאה: מה עם ספר התנ"ך?      

יעקב אשר: מי נגד? מי נמנע? אין

יעקב אשר:  ההסתייגויות לא התקבלו

יעקב אשר: לא אושר

גלעד קריב: רביזיה

גלעד קריב:  אדוני, אתה לא מוטרד מהעובדה שמועמדת לראשות העיר, עורכת דין אילוז, אמרה שהוצעו לה הצעות מושחתות כדי לאפשר את העברת החוק הזה בשקט בליכוד?      

יעקב אשר: אם כך סיימנו את ההסתייגויות של מפלגת העבודה

גלעד קריב: זה לא מטריד אותך?      

יעקב אשר: חבר הכנסת קריב, תודה רבה, נעמת לנו מאוד

נאור שירי: אין לתאר

נאור שירי:  נעמה, אמרת לנעמה?      

יעקב אשר: עכשיו ההסתייגויות של - - -     

גלעד קריב: אתם לא מתביישים?      

יעקב אשר: יוליה, את רוצה עכשיו? של ישראל ביתנו, בבקשה

יעקב אשר:  כמה הסתייגויות יש לנו שלהם?      

תומר רוזנר: שלוש

יוליה מלינובסקי: 15

יעקב אשר: שלוש קבוצות

גלעד קריב: אדוני, לא מטריד אותך מה שעורכת הדין אילוז אמרה כאן?      

יעקב אשר: תנמקי, אני אעצור באמצע לזה, אם יישאר לך עוד מה לומר אני אתן לך

יוליה מלינובסקי: טוב, יש לי 15 סך הכול, חילקת את זה לקבוצות

גלעד קריב: כמה סמלי שעכשיו עורכת הדין אילוז - - -     

יעקב אשר: חברת הכנסת יוליה מלינובסקי, בבקשה

יוליה מלינובסקי: תודה רבה, אדוני יושב הראש

יעקב אשר: היא מנמקת את כל ההסתייגויות ואנחנו נצביע עליהן אחר כך כמקשה אחת?      

יוליה מלינובסקי: לא, שלוש

יעקב אשר: שלוש לחוד, אוקיי

יוליה מלינובסקי: תראו במה אנחנו מתעסקים, אני מצטערת שאני אשתמש עכשיו במילה לא פרלמנטרית, אבל אנחנו משתמשים עכשיו בחרא, בחרא פשוטו כמשמעו

יוליה מלינובסקי:  החוק הזה הוא לא היה צריך להיות פה, זה משהו שהוא לא נחוץ

יוליה מלינובסקי:  אני מסתכלת על הכותרות, חילופי אש בג'נין, לוחם נפצע, יותר מעשרה ילדים הותקפו, נזקים בג'נין, טנקים, אנחנו כולנו ראינו את זה מהבוקר, ובמה הכנסת מתעסקת? בחוק מחורבן לטובת איש אחד, לטובת מפלגה אחת ועושים פה אירוע כאילו זה באמת מה שמדינת ישראל צריכה

מטי צרפתי הרכבי: טובת הציבור

יוליה מלינובסקי: אני הסתכלתי היום בבוקר על שער הדולר

יוליה מלינובסקי:  סמוטריץ' אמר שלא צריך להיצמד לשער הדולר, ואללה, אחלה שר אוצר

יוליה מלינובסקי:  3

יוליה מלינובסקי: 71, מה זה אומר?      

ולדימיר בליאק: כבר 72

יוליה מלינובסקי: ואללה, התקדמנו

יוליה מלינובסקי:  זה אומר יוקר מחיה, זה אומר שכל היבוא שלנו יתייקר כי אנחנו כולנו קשורים לשער הדולר, אני כבר לא מדברת על נסיעות לחו"ל

יוליה מלינובסקי:  מישהו אמר לי פה מהליכוד פעם: אה, נסיעות לחו"ל, אז שלא ייסעו

יוליה מלינובסקי:  ואללה, זה גם כן בסדר, זה גם כן פתרון

יוליה מלינובסקי:  ובמה אנחנו מתעסקים? אנחנו מתעסקים בחוק על טבריה שלכל אחד שיושב בחדר הזה, גם לחברי הקואליציה, מובן וברור ושקוף שזה חוק שהוא, בוא נגיד ככה, זה ייפסל בבג"צ ואחר כך יהיו צרחות וצעקות שהבג"צ שוב פעם מתערב

יוליה מלינובסקי:  אבל מה אתם רוצים? אם לא הבג"צ מי יתערב בדבר הזה? לכולנו ברור שיש פה משהו מאוד מאוד מסריח

יוליה מלינובסקי:      אז מפאת הכבוד אלינו ולכנסת ולוועדה ולציבור, תעזבו את החוק הזה, תגידו אוקיי, תעצרו

יוליה מלינובסקי:  פעם אריה דרעי בחוק דרעי 2 ידע לעצור, כאשר הוא הרגיש שזה כבר כנראה היה טו מאץ' אז הוא משך את החוק

יוליה מלינובסקי:  מישהו זוכר את חוק דרעי 2? אגב, בעילת הסבירות כבר קוראים אותו דרעי 3, שלא יתבלבלו פה

יוליה מלינובסקי:  אז הוא ידע לעצור כי הוא הבין שזה טו מאץ', שזה יותר מדי, שזה נורא מעצבן

יוליה מלינובסקי:  קרא נכון את המפה הפוליטית

מטי צרפתי הרכבי: עילת הסבירות תכשיר אותו

יוליה מלינובסקי: אני לא קונה פה שזה חוק של עמית הלוי, עמית הלוי בסוף יהיה שעיר לעזאזל של כל הדבר הזה, יהיה נגדו כנראה איזה שהוא הליך חקירה או בדיקה או איזה שהיא ועדה כזו או אחרת, הוא ישלם את המחיר שלו

נאור שירי: אגב, שוב הוא לא בוועדה

יוליה מלינובסקי: בסדר

נעמה לזימי: הוא רק השליח

נאור שירי: אדוני היושב ראש, מציע החוק באופן קבוע לא מגיע לוועדה

נעמה לזימי: הוא השליח לחוקים מושחתים

ולדימיר בליאק: למה שהוא יהיה?      

יוליה מלינובסקי: בסוף אני פה דרך המיקרופונים פונה לאריה דרעי, הלכת רחוק מדי, זה יותר מדי, זה נורא מסריח ומי שנראה כמו ברווז, איך אומרים את זה?      

נאור שירי: מגעגע כמו ברווז, עושה גע גע גע כמו ברווז כנראה שהוא אווז

יעקב אשר: לא להפריע

ולדימיר בליאק: מה שנראה כמו חוק מושחת הוא חוק מושחת

יוליה מלינובסקי: זה חוק מושחת

יוליה מלינובסקי:  בוא נצביע

יעקב אשר: כן, בבקשה

יעקב אשר:  אם כך אני מעלה להצבעה את הסתייגות מספר 1 של ישראל ביתנו

יעקב אשר:  מי בעד ההסתייגות? ירים את ידו

יוליה מלינובסקי: כמובן רביזיות על כל ההסתייגויות, זה ברור

יעקב אשר: מי נגד? שבעה

יעקב אשר:  מי נמנע? אין נמנעים

יעקב אשר:  ההסתייגות לא התקבלה

נאור שירי: יש

יעקב אשר: יוסף

ניסים ואטורי: ספרתם את צבי?      

יעקב אשר: לא, כנראה פספסנו

נאור שירי: הצבעה חוזרת

נעמה לזימי: כנראה צבי מתבייש להצביע על החוק המושחת

יעקב אשר: אז יש שמונה

יעקב אשר:  אז הוא לא נחשב

ניסים ואטורי: אני הכי ערני פה

יעקב אשר: כל הכבוד

יעקב אשר: לא אושר

ולדימיר בליאק: רביזיה

יעקב אשר: הסתייגות 2 עד 15 למעט 3

יעקב אשר:  מי בעד?      

נאור שירי: רגע, תן לה לנמק

יעקב אשר: את ביקשת נאום אחד

נאור שירי: לא, שלושה חלקים

יוליה מלינובסקי: שלושה חלקים

יעקב אשר: אמרתי לך שלא הבנת את זה נכון

תומר רוזנר: אני הבנתי - - -     

יוליה מלינובסקי: לא, אני אמרתי שלושה חלקים, כי זה שלוש קבוצות

נאור שירי: נכון, שאלתם אותה במקבץ והיא אמרה לא

יוליה מלינובסקי: אתם תצטרכו לשמוע אותי עוד קצת

יעקב אשר: בבקשה, יוליה, דקה

יוליה מלינובסקי: תודה רבה

יוליה מלינובסקי:  היום אנחנו קמנו בבוקר עם צרחות וצעקות מטעם חברי הקואליציה איך זה יכול להיות שביום שיש מבצע צבאי וחיילינו בג'נין ההזויים האלה והאנרכיסטים עושים כל מיני מחאות ופעולות נגד

יוליה מלינובסקי:  שכחתם, אתם הקואליציה, אתם מתווים את סדר היום ואילו עכשיו היינו מבטלים את הדיון הזה ואת הדיון בוועדת חוקה והייתם אומרים: אנחנו הממלכתיים, אנחנו דואגים לטובת המדינה, סדר היום הוא אחר ויש דברים באמת יותר חשובים יכול להיות שהייתם יכולים לבוא בטענות למארגני המחאה

יוליה מלינובסקי:  אבל מה אתם עושים? אתם ממשיכים בשלכם כאילו שום דבר לא קורה ומצפים מהעם שיישב בשקט, אז מתי העם הזה צריך לבוא בטענות?      

יעקב אשר: תודה רבה

יעקב אשר:  נצביע עכשיו על הסתייגויות 2 עד 15 למעט 3 שנפסלה

תומר רוזנר: היא לא נפסלה, היא בנפרד

נאור שירי: רגע, אלקין מדבר

זאב אלקין: על הסתייגות 13 אני מבקש לטעון נושא חדש

יעקב אשר: על 13, אוקיי, אני מצטרף גם לנושא חדש

נאור שירי: גם אני

יעקב אשר: 2 עד 15 למעט 3 ו-13

יעקב אשר:  מי בעד ההסתייגויות? ירים את ידו

יעקב אשר:  ומי שנגדן ירים את ידו עכשיו

יעקב אשר:  שמונה

יעקב אשר:  מי נמנע? אלקין, הפתעה

יעקב אשר:  שני נמנעים

יעקב אשר:  ההסתייגויות לא התקבלו

יעקב אשר: לא אושר

ולדימיר בליאק: רביזיה

יעקב אשר: הסתייגות 3, בבקשה

יוליה מלינובסקי: אני כל הזמן שומעת טענות מהמחנה המשיחי איך זה יכול להיות שמפרים את החוק ומתנגדים ועושים הפגנות נגד החוק, אבל תסתכלו מה קורה בכנסת בכמה ימים האחרונים, משנים פה חוקים חדשות לבקרים, אז על איזה חוק אנחנו מדברים? מתי ציבור אזרחי ישראל צריכים להתנגד, לפני שאתם שיניתם את החוק או אחרי שכבר יהיה חוק? אז אנחנו בסיפור במצב של הביצה והתרנגולת

יוליה מלינובסקי:  אני חושבת שלאזרחי ישראל, לאור מה שאנחנו קוראים עכשיו חוק טבריה, חוק הרבנות, אגב, מישהו זוכר ששינו פה את תאריכי הבחירות של הרבנות? כשמשנים חוקים על פי בקשתם ורצונם אז כן - - -      

נעמה לזימי: גם חוק המתנות, רק הוא נמשך, אבל את צודקת

יוליה מלינובסקי: כן, אז יש פה מצב עגום ואני חושבת שבמצב הזה הקואליציה לא יכולה לבוא בטענות לאזרחים, כי מתי הם צריכים להביע את דעתם? כשזה כבר יקרה ואז יגידו, לא, יש כבר חוק חדש, אחר, אסור לכם להפגין, אסור לכם להגיד משהו, כי יש כבר חוק

יוליה מלינובסקי:  אז לא, אדוני היושב ראש, הפרקטיקה הזאת שיש פה חקיקה פרטית, פרסונלית, אישית, שהיא עם צבעים מסוימים זה הפך להיות סטנדרט ולזה אנחנו בחיים לא נסכים

יעקב אשר: יוליה, עכשיו נצביע על הסתייגות 3

יעקב אשר:  מי בעד ההסתייגות? ירים את ידו

יעקב אשר:  מי נגד? מי נמנע? זאב אלקין ויוסף

יעקב אשר:  ההסתייגויות לא התקבלו

יעקב אשר: לא אושר

יעקב אשר: תודה רבה, חברת הכנסת מלינובסקי

ולדימיר בליאק: רביזיה

יוליה מלינובסקי: אפשר הערה קטנה אחת?      

יעקב אשר: את מבקשת כל כך יפה אני אגיד לך לא?      

יוליה מלינובסקי: לאור האירוע שקרה פה, אני פונה אלייך כעורכת דין, אגב את מחויבת על פי האתיקה של לשכת עורכי הדין, היא עדיין קיימת, אם קיבלת כזו הצעה זה כבר מתן שוחד

יעקב אשר: תגישי תלונה

יוליה מלינובסקי: וזה בחוק העונשין

יעקב אשר: טוב מאוד

יעקב אשר:  בראבו, אחת שמדברת פה לעניין

יוליה מלינובסקי: תגישי תלונה

יוליה מלינובסקי:  אמרת פה דברים חמורים, אם זה באמת ככה גם עלייך יש אחריות להגיש תלונה, ואיכשהו, לפי מה שקראתי עלייך, את עורכת דין, מתעסקת בתחום הפלילי שנים רבות, אני מאמינה שזה מוקלט ומצולם ויש הוכחות

יוליה מלינובסקי:  תגישי תלונה ואנחנו כולנו נדע את האמת

יעקב אשר: תודה רבה לחברת הכנסת מלינובסקי

יעקב אשר:  עכשיו אנחנו להסתייגויות של קבוצת יש עתיד מ-1 עד 4

נאור שירי: לפני מגיעה לי הזכות לשאול

יעקב אשר: אתה מדבר ראשון?      

נאור שירי: לא, הזכות לשאול

יעקב אשר: אה, השאלה ההיא

יעקב אשר:  בבקשה

נאור שירי: אני רציתי מתחילת הדיון

יעקב אשר: אבל שהשאלה תהיה שאלה

יעקב אשר:  אתה עובד פה שלוש שעות, מגיעה חברתך, לוקחת לך את כל הזה בשתיים-שלוש צעקות

נאור שירי: שאלות למשרד הפנים

יעקב אשר: אבל אף אחד לא עונה תשובות עכשיו

נאור שירי: מה?      

יעקב אשר: לא, אנחנו לא בדיון

יעקב אשר:  אתה רוצה להעלות שאלות לפרוטוקול?      

נאור שירי: רגע, רגע, יעקב

נאור שירי:  לא, רגע

יעקב אשר: לא יהיו תשובות עכשיו

נאור שירי: אז למה אתה נותן לי לשאול שאלות אם אין תשובות?      

יעקב אשר: אז אני לא נותן לך

נאור שירי: אז מה, אני אתן שאלות למי?      

יעקב אשר: אז תתחיל להגיש

יעקב אשר:  בבקשה, אנחנו עכשיו בהסתייגויות של יש עתיד

נאור שירי: אנחנו היינו בתחילת הדיון, אמרתי לך לפני ההסתייגויות שתיתן לי לשאול שאלות

יעקב אשר: בהסתייגויות של יש עתיד, מי מציג אותן?      

נאור שירי: אני

נאור שירי:  אני רוצה לשאול שאלות, אתה סיכמת איתי על לשאול שאלות

רון כץ: לא, זה לא בהסתייגויות השאלות

נאור שירי: יעקב

יעקב אשר: תתחיל, 1 עד 4, בבקשה

נאור שירי: אתה יודע למה אתה לא בסדר? אנחנו הלכנו בתחילת הדיון, עוד לפני שהתחילה ההסתייגות - - -     

יעקב אשר: אז אני לא בסדר, תרשום פעם אחת שאני לא בסדר

נאור שירי: זה לא פעם אחת

רון כץ: לא, זה לא הסתייגות עכשיו

יעקב אשר: הזמן שלך עובר

יעקב אשר:  עכשיו הסתייגות

נאור שירי: תשמע, בתחילת הדיון דיברת ואני ביקשתי לשאול שלוש שאלות, אמרתי בוא נעשה את זה לפני ההסתייגויות כדי שאני אקבל תשובות

יעקב אשר: אני אמרתי לך שתגיד את זה בתוך ההסתייגויות, התעקשת - - -     

רון כץ: בכל מקרה זה לא הסתייגויות שלנו עכשיו

רון כץ:  יוראי, אתה הכנת דברים? אתה רוצה לדבר?      

יוראי להב-הרצנו: אני יכול לדבר?      

יעקב אשר: יוראי, בבקשה

רון כץ: כמה יש לנו?      

נאור שירי: כמה מקבצים? זה לא בסדר, יעקב

תומר רוזנר: 26

נאור שירי: כמה הסתייגויות אושרו מה-180?      

נעמה לזימי: אצלנו היו 540 וצמצמו

תומר רוזנר: אנחנו נגיד לכם על כל הסתייגות שפסולה

יוראי להב-הרצנו: לא, אנחנו מבקשים לדעת מראש כי עבדנו קשה והגשנו 180

יעקב אשר: 26 מקבצים

נאור שירי: בסדר, כמה הסתייגויות אושרו? זו שאלה גם לא לגיטימית?      

יעקב אשר: לא, בבקשה

נאור שירי: מי נציג משרד הפנים פה?      

יעקב אשר: אני מבקש לא לענות, אף אחד

נאור שירי: מה? אני שואל גם מחוץ לדיון או שאי אפשר לדבר?      

יעקב אשר: הזמן התחיל

יעקב אשר:  אתה רוצה לדבר ברצף?      

נאור שירי: לא, לא, אחד אחד

יוראי להב-הרצנו: אני רוצה לומר לאנשי הקואליציה, ובמיוחד לאנשי הליכוד, יושבת פה אשת ליכוד, חוה אתי עטייה, יושבת פה אשת ליכוד שאומרת פה, מעידה לפרוטוקול שהציעו לה - - -     

חוה אתי עטייה: אני לא אמרתי דבר כזה

רון כץ: היא אומרת את זה

יוראי להב-הרצנו: את חברת ליכוד

יוראי להב-הרצנו:  יושבת פה אשת ליכוד, עורכת הדין שני אילוז, מועמדת לראשות עיריית טבריה, היא יושבת פה ואומרת: הציעו לי ג'ובים וכיבודים בתמורה לזה שאני אסיר את המועמדות שלי כדי שאני אוריד את ההתנגדות שלי לחוק הזה

יוראי להב-הרצנו:  שחיתות באותיות קידוש לבנה

שלום דנינו: למשטרה

יוראי להב-הרצנו: איך זה לא מטריד אתכם? איך אתם לא אומרים: שנייה, בואו נעצור עם הדהירה המטורפת הזה

יעקב אשר: תודה, תפסיק רגע שנייה

יעקב אשר:  אני מעלה להצבעה את הסתייגויות 1 עד 4

יעקב אשר:  מי בעד? מי נגד?      

נאור שירי: מלול לא מצביע

יעקב אשר: בסדר, לא משנה

יעקב אשר:  מי נמנע? ההסתייגות לא התקבלה

יעקב אשר: בעד – 5  נגד – 6  נמנעים – אין  

יעקב אשר: עכשיו אנחנו בהסתייגות מספר 5

יוראי להב-הרצנו: אני אומר לחברי הליכוד שנמצאים כאן בחדר, לדנינו, לוואטורי, לחוה אתי עטייה, היועץ המשפטי אמר שזה לא הפורום לברר את הטענות האלה, מדובר באירוע פלילי וצריך להגיש נגדו תלונה במשטרה אם הוא יתברר כאירוע פלילי

יוראי להב-הרצנו:  אבל יש למה שאנחנו עושים פה, מעבר לאירוע הפלילי, גם ממד ציבורי, מוסרי, ואני שואל אתכם איפה אתם

יוראי להב-הרצנו:  יושבת פה אשת ליכוד, בשר מבשרכם, מתמודדת ראויה לראשות עיריית טבריה, עורכת דין, היא אומרת: אני קיבלתי הצעות לכיבודים, לשחיתות

קריאה: יוראי, שתגיד מי הציע לה את ההצעות

קריאה:  אנחנו נחכה לשמוע מי הציע לה את ההצעות

יוראי להב-הרצנו: איך אתם לא אומרים: שנייה, בואו נעצור את הדהירה הזאת, בואו נברר את האירוע הזה

נעמה לזימי: היא רוצה לומר

יוראי להב-הרצנו: את יכולה לנצל את ה - - -     

יעקב אשר: לא, לא, לא

נאור שירי: למה? זה על הזמן שלנו

נעמה לזימי: אה, אתה לא מוכן? מה קרה? וואו, נשמע שאתה מפחד שיגידו את הדברים האמיתיים

יעקב אשר: אני ממש מפחד, כי אני הצעתי לה ג'וב בדגל התורה

יוראי להב-הרצנו: סליחה, זה הזמן שלי, יעקב

נאור שירי: רגע, זה נושא חדש

יעקב אשר: אנחנו נעלה להצבעה את הסתייגות 5

נעמה לזימי: היא רוצה לדבר

יעקב אשר: מי בעד? מי נגד?      

נעמה לזימי: אני רוצה לשמוע אותך

נעמה לזימי:  כי נדמה לי שיו"ר הוועדה לא מעוניין שהיא תדבר

יעקב אשר: שבעה

יעקב אשר:  מי נמנע? ההסתייגות לא התקבלה

יעקב אשר: לא אושר

נעמה לזימי: שהיא תגיד את הדברים

שלום דנינו: את מסכימה לדרוש ממנה שתצהיר שהיא הולכת למשטרה?     

יעקב אשר: 6 עד 10, בבקשה, יוראי

נעמה לזימי: היא מוכנה לדבר

נעמה לזימי:  אתם לא נותנים לה לדבר, אתם לא נותנים לה להעיד פה, זה לא נתפס

יעקב אשר: סליחה, נעמה לזימי, פעם שנייה

רון כץ: אבל זה לא נורמלי, למה לא נותנים לה לדבר?      

יעקב אשר: אתם לא מכבדים את הייעוץ המשפטי

רון כץ: מה קשור הייעוץ המשפטי?      

יעקב אשר: היועץ המשפטי אמר שזה לא קשור כרגע להצבעה ולדיון

נעמה לזימי: אתם מפחדים, אתם יודעים שיש שחיתות

יעקב אשר: אתם מבזבזים על כל דבר - - -     

נעמה לזימי: היא רוצה להעיד פה ואתם מונעים ממנה

יעקב אשר: נעמה לזימי, פעם שלישית, אני מבקש לצאת

יעקב אשר:  תודה רבה, תרמת הרבה לדיון

נאור שירי: למה להוציא את נעמה?      

יעקב אשר: כי אני לא רוצה להוציא אותך

נאור שירי: אני יכול לתת לה קריאה אחת שלי? כן, תן לה קריאה אחת שלי

יעקב אשר: אתם באמצע הנמקה

נאור שירי: לא, מה, הליך ההוצאה מקוזז לנו?      

יעקב אשר: אתם בהנמקה

נעמה לזימי: - - -     

יעקב אשר: די, צילמו אותך כבר, זה בסדר

רון כץ: אדוני היו"ר, אני חייב לומר משהו, ואני מכיר אותך לא מאתמול, הסיטואציה הזאת לא מתאימה לך

רון כץ:  מה יש לנו לפחד לשמוע מה שיש לה להגיד? אני באמת לא מבין את זה

רון כץ:  היא אומרת שהיא רוצה ל - - -     

יעקב אשר: היא מספרת שזה היה כבר לפני כמה ימים

יעקב אשר:  היה פה דיון לפני כמה ימים וחבל ש - - -     

מטי צרפתי הרכבי: זה חדש

יעקב אשר: לא

יעקב אשר:  וחבל שאז אולי היא לא אמרה, בתוך הדיון לא הייתי מפריע לה, ממש לא

יעקב אשר:  לא הפרעתי לאף אחד

רון כץ: אבל עכשיו אנחנו - - -     

יעקב אשר: אתה לא היית פה ו - - -     

רון כץ: יעקב, אנחנו מוכנים לתת לה את הזמן שלנו

רון כץ:  מה אכפת לך?      

יוראי להב-הרצנו: לא, איזה הסתייגות? לא נימקנו

יוראי להב-הרצנו:  איזה הסתייגויות אנחנו מנמקים?      

יעקב אשר: 6 עד 10, בבקשה, מי בעד ההסתייגויות? ירים את ידו

יוראי להב-הרצנו: אבל לא נימקתי, תומר

יעקב אשר: אני אתן לך לנמק, בבאות

רון כץ: איך? אחרי הצבעה?     

יעקב אשר: לא, אני אתן לו לנמק את האחרות

יעקב אשר:  כבר נימקו

יעקב אשר:  6 עד 10, מי בעד?      

רון כץ: מי נימק אותה?      

יוראי להב-הרצנו: מי נימק את ההסתייגות, יעקב?      

רון כץ: לפרוטוקול, אף אחד לא נימק הסתייגות

יעקב אשר: שניים

יעקב אשר:  מי נגד ההסתייגויות? ירים את ידו

נאור שירי: כמה כמה?     

לאה קריכלי: שניים וחמישה

רון כץ: מה חמישה? מי נימק את ההסתייגות? אף אחד לא נימק אותה

יעקב אשר: מי נמנע? ההסתייגויות לא התקבלו

יעקב אשר: בעד – 2 נגד – 5 נמנעים – אין  

יעקב אשר: 11 עד 14

יעקב אשר:  מי מנמק?      

יוראי להב-הרצנו: שני, אני מבקש - - -     

יעקב אשר: אין עכשיו שאלות

יוראי להב-הרצנו: אני שואל שאלה אותך

זאב אלקין: שאלה ל - - -      

יעקב אשר: אז תיגש תשאל אותו

יוראי להב-הרצנו: אני רוצה לשאול אותך

יעקב אשר: אתה מנמק עכשיו, לא?      

יוראי להב-הרצנו: אני שואל אותך, שני, זה הנימוק שלנו, בואי תספרי שנייה במסגרת הנימוק שלנו מי הציע לך מה ומתי

שני אילוז: אני אשמח להשיב, הוא יסכים?      

יוראי להב-הרצנו: כן, זה בזמן הנימוק שלי

שני אילוז: קודם כל אני רוצה להגיד לחבר הכנסת דנינו שלא מכיר אותי, פעם ראשונה שאני רואה אותו פה, לבוא ולהטיל דופי באמירה שלי, האמירה שלי נזרקה כאן בתום לב

יעקב אשר: סליחה, סליחה, אני מבקש

יוראי להב-הרצנו: זה על זמן הנימוק שלי

יעקב אשר: לא קיבלת רשות דיבור

יוראי להב-הרצנו: אני נתתי לה - - -     

יעקב אשר: אני לא מאפשר את זה, יש פה עוד מועמדים, הם גם רוצים לדבר ואני לא אתן לעשות, לא קמפיין בחירות ולא סיפורים אחרים

יעקב אשר:  זה הכול

יעקב אשר:  הקפדתי על זה כל הזמן לאורך כל הדרך ואני אקפיד גם עכשיו ולכן אל תקרב את המיקרופון

יוראי להב-הרצנו: אני רק אומר שיש כרגע - - -     

נאור שירי: הוא רצה להגיד לך שבוע טוב, זה הכול

יוראי להב-הרצנו: יש כרגע 150 מועצות, רשויות בישראל, שהן תחת מענקי האיזון

יוראי להב-הרצנו:  ירצה שר הפנים ובקלות יוכל למנות בכל אחת מ-150 הרשויות הללו יושב ראש ועדה קרואה שלאחר מכן יוכל להשתמש בעמדת הזינוק הזו - -      

יעקב אשר: מענקי איזון לא עושים ועדה קרואה

יוראי להב-הרצנו: - - כדי להתמודד לראשות העיר

יוראי להב-הרצנו:  זה יכול להפוך להיות כלי, אדוני יושב הראש – אדוני יושב הראש, אתה לא מקשיב לי

יוראי להב-הרצנו:  אני יכול לנמק?      

יעקב אשר: אתה מנמק, שמעתי אותך מצוין

יעקב אשר:  שמי שיש לו מענקי איזון יגיע לוועדה קרואה

יוראי להב-הרצנו: מאה אחוז

וליד טאהא: הוא אמר מספר, לא שמעת את המספר

יוראי להב-הרצנו: אמרתי 150

וליד טאהא: אני בודק אותו

יוראי להב-הרצנו: אבל זה ראוי ונכון, אדוני, להיות נימוק כשמדברים על דיון ענייני, דיון שהוא מחלוקת לשם שמים, אבל פה מדובר בחוק בועז יוסף, חוק פרסונלי, רטרואקטיבי שנועד להכשיר את המועמדות של מקורבו של שר הפנים לשעבר אריה דרעי

יעקב אשר: אני מצביע על הסתייגויות 11 עד 14

יעקב אשר:  אני אתן לך להמשיך אחר כך

יעקב אשר:  11 עד 14, מי בעד ההסתייגויות? ירים את ידו

יעקב אשר:  מי נגד? מי נמנע? ההסתייגויות לא התקבלו

יעקב אשר: בעד – 4 נגד – 5 נמנעים – 1 

יעקב אשר: 15 עד 27

יעקב אשר:  מי מנמק?      

נאור שירי: אני מבקש לבדוק את המיקרופון של חבר הכנסת זאב אלקין

זאב אלקין: הוא לא עובד

יעקב אשר: מי מנמק?      

מטי צרפתי הרכבי: אני

יעקב אשר: בבקשה

נאור שירי: רגע, רגע

נאור שירי:  אני יודע שאנחנו היום בכביש 6 לכיוון טבריה, אבל - - -     

יעקב אשר: אתה לא בזכות דיבור עכשיו

נאור שירי: אבל המיקרופון שלו לא עובד

יעקב אשר: היא מנמקת

נאור שירי: אבל המיקרופון של אלקין לא עובד

נאור שירי:  אפשר לבדוק בבקשה את המיקרופון שלו?      

יעקב אשר: כן, אני כבר בודק לך את המיקרופון

מטי צרפתי הרכבי: אדוני, תודה רבה

מטי צרפתי הרכבי:  אני רוצה, אחת, לומר שאני נבוכה לשבת בוועדה הזאת כי הוועדה הזאת בדרך כלל נוהגת בענייניות והדיון הזה הוא לא ענייני ואני חושבת שכל היושבים כאן יודעים שהוא לא ענייני

מטי צרפתי הרכבי:  הפצצה שהוטלה עכשיו, ההצעות שניתנו לאחת המועמדות בטבריה, קרתה אחרי ההצבעה בקריאה ראשונה, היא קרתה אחרי, לא בדיון, ולכן אנחנו טוענים שצריך לעצור את הדיון ורגע לבדוק את הסוגיה כי זה קרה אחרי ההצבעות

יעקב אשר: תודה רבה

יעקב אשר:  אני מעלה את הסתייגויות 15 עד 17

יעקב אשר:  מי בעד? מי נגד? מי נמנע? אחד

יעקב אשר:  ההסתייגות לא התקבלה

יעקב אשר: בעד – 4 נגד – 6  נמנעים – 1  

זאב אלקין: מה תוצאת ההצבעה, אדוני היושב ראש? אפשר להכריז את תוצאת ההצבעה?      

יעקב אשר: חייבים להכריז את תוצאת ההצבעה?      

תומר רוזנר: כן

זאב אלקין: למיקרופון, לא שומעים לפרוטוקול, מה תוצאת הצבעה?      

יעקב אשר: אני מבקש כרגע מעכשיו ואילך, בעקבות בקשתו של חבר הכנסת אלקין, להכריז כל פעם על תוצאות ההצבעה

לאה קריכלי: אין בעיה

יעקב אשר: עכשיו הסתייגות 18

מטי צרפתי הרכבי: מדובר בעצם בהתערבות של מציעי החוק ושל הוועדה הזאת בקמפיין הבחירות של בועז יוסף, גם בעצם העובדה שלא נתנו לחלק מהמועמדים להיכנס היום לכנסת וגם בעצם כך שניסו לסלק מועמדת מהקמפיין

מטי צרפתי הרכבי:  מדובר פה בהתערבות פוליטית של הוועדה הזאת ושל חברי הכנסת שמציעים את ההצעה הזאת בקמפיין הבחירות

יעקב אשר: מי בעד הסתייגות 18? ירים את ידו

לאה קריכלי: ארבעה

יעקב אשר: מי נגד הסתייגות 18? ירים את ידו

לאה קריכלי: שישה

יעקב אשר: מי נמנע?      

לאה קריכלי: אחד

יעקב אשר: תוצאה

לאה קריכלי: אמרתי און ליין, ארבעה בעד, שישה נגד ואחד נמנע

זאב אלקין: לא, צריך תוצאה סופית

יעקב אשר: אם זה און ליין זה בסדר, לא צריך סיכום

נאור שירי: לא, אנחנו נגד פרוגרסיביות, און ליין זה מזכיר אינטרנט, זה פרוגרסיביות

נאור שירי:  אני רוצה הכול על נייר

נאור שירי: בעד – 4 נגד – 6  נמנעים – 1  

יעקב אשר: הלאה

יעקב אשר:  בבקשה

יעקב אשר:  היא הייתה באמצע

מטי צרפתי הרכבי: יש לי עוד כמה נקודות

מטי צרפתי הרכבי:  הבית הזה מחוקק חוקים לטובת הציבור, החוק הזה הוא לטובת בן אדם אחד שקוראים לו בועז יוסף ולכן החוק הזה פסול מעיקרו

מטי צרפתי הרכבי:  זה חוק פרסונלי שאתם מציעים אותו בפטור מהנחה בפני הכנסת 120 יום לפני בחירות

מטי צרפתי הרכבי:  אדוני, אדוני יודע וגם אני, כשאני התמודדתי כראש רשות הייתה לי שנה של מגבלות, שנה של מגבלות בפרסומים בחתימתי, שנה של מגבלות בדיבור בציבור ובעצם היו עליי מגבלות תעמולה

מטי צרפתי הרכבי:  בעוד החוק הזה לא קיים, במשך שנה לבועז יוסף היה יתרון בתעמולה, שזה לא קיים לראשי ערים מכהנים

נאור שירי: עדיין יש לו

יעקב אשר: מי בעד הסתייגות 19? ירים את ידו

יעקב אשר:  מי נגד? ירים את ידו

יעקב אשר:  מי נמנע? ההסתייגות לא התקבלה

יעקב אשר: בעד – 4 נגד – 6  נמנעים – 1  

תומר רוזנר: הסתייגות 20 עד 88 למעט 21

יוראי להב-הרצנו: איך הקיבוץ הזה נהיה?      

זאב אלקין: שנייה, על הסתייגות 87 לפסטיגל אני מבקש לטעון נושא חדש, זה לא מעניינו של החוק

יעקב אשר: בבקשה, תרשום את זה

יעקב אשר:  אני מצטרף

נאור שירי: אני גם מצטרף

נאור שירי:  יש לי שאלה, כמה זמן זה עכשיו? בגלל שזה מקבץ גדול

יעקב אשר: עכשיו זה מ-20 עד 88, למעט 21 ו-87

מטי צרפתי הרכבי: איך כל כך הרבה?      

יוראי להב-הרצנו: תומר, למה בחרת לקבץ את זה ככה?      

יעקב אשר: אני לא מתערב בזה

יעקב אשר:  אני לא נוגע בזה

יוראי להב-הרצנו: לא, אני שואל

רון כץ: כמה זמן יש לנו?      

יעקב אשר: אותו זמן, זו הסתייגות אחת

יוראי להב-הרצנו: יעקב, אני שואל, מאחר שמדובר ב-60 הסתייגויות שהתקבצו להן יחד - - -     

יעקב אשר: עכשיו מדבר רון

יוראי להב-הרצנו: אבל אני רוצה לשאול איך הם - - -      

יעקב אשר: אז תיגש ותשאל אותו

יעקב אשר:  רון, בבקשה

יוראי להב-הרצנו: לא, לפרוטוקול

זאב אלקין: לא, השאלות ליועץ המשפטי צריכות להיות לפרוטוקול פה בוועדה, מה זה תיגש ותשאל? מה, זה חנות מכולת שלנו?      

יוראי להב-הרצנו: אני כתבתי את ההסתייגויות שלנו

יעקב אשר: תשובה

תומר רוזנר: מדובר בהסתייגויות דיבור חלופיות שהן באותו עניין אז אנחנו רואים בהן מקבץ

זאב אלקין: שמה העניין פה?      

תומר רוזנר: זה שאין עניין, זאת הבעיה

יעקב אשר: יופי, אין עניין לציבור

יעקב אשר:  רון, בבקשה

רון כץ: מטי רוצה לסיים

יעקב אשר: מטי, תסיימי בבקשה

יעקב אשר:  בפעימה הבאה זה יהיה רון

מטי צרפתי הרכבי: בעצם מדובר כאן בהתערבות - -      

יעקב אשר: רון, אל תלך

מטי צרפתי הרכבי: - - של הרשות המבצעת בבחירות מוניציפליות, התערבות ממש לקידום מקורבים של השר דרעי לבחירות לראש הרשות וזה חמור כי בעצם יש כאן פגיעה בטוהר הבחירות על ידי שר הפנים, שזה מאוד מאוד חמור

מטי צרפתי הרכבי:  לצערי אבדה הבושה

מטי צרפתי הרכבי:  אני לא יודעת לאן היא נעלמה, אבל אבדה הבושה

יעקב אשר: מי בעד ההסתייגויות 20 עד 88 למעט 21 ו-87? ירים את ידו

יעקב אשר:  מי נגד? מי נמנע? ההסתייגויות לא התקבלו

יעקב אשר: בעד – 2 נגד – 6  נמנעים – 2 

נאור שירי: רביזיה לכל ההסתייגויות

יוראי להב-הרצנו: אני מבקש להוסיף את קולי ל - - -     

יעקב אשר: הסתייגות 21

יעקב אשר:  בבקשה, תדברי

מטי צרפתי הרכבי: בעצם ניתנה כאן אפשרות לבועז יוסף לעשות קמפיין בחירות בשנת בחירות כשאדוני יודע כמה זה חמור שמתקיים קמפיין של לכאורה ראש רשות נבחר, כי הוא בעצם מכהן כראש העיר בפועל והוא מתנהג כראש העיר בפועל וזו בעצם תעמולה אסורה וזה שינוי כללי המשחק בשנת בחירות

מטי צרפתי הרכבי:  זה שינוי כללי המשחק כי ידע בועז יוסף שאסור לו להתמודד, ידע בועז יוסף שהוא לא תושב העיר טבריה, חודשיים לפני הצעת החוק הזה הוא דאג לשנות את כתובתו ובעצם נהג כראש רשות מכהן לכל דבר בתעמולה אקטיבית, וזה חמור מאוד

מטי צרפתי הרכבי:  זו בושה וכלימה

יעקב אשר: מי בעד הסתייגות מספר 21? ירים את ידו

יעקב אשר:  מי נגד?      

רון כץ: אני רוצה רק לומר משהו אחד, ברשותך

יעקב אשר: אני אתן לך לומר, אני מת לשמוע אותך, רון

יעקב אשר:  שישה נגד

יעקב אשר:  מי נמנעים? אחד

יעקב אשר:  ההסתייגות לא התקבלה

יעקב אשר: בעד – 3 נגד – 6 נמנעים – 1  

יעקב אשר: עכשיו הסתייגות מספר?      

תומר רוזנר: הסתייגויות 89 עד 92, 147, 169, 170, שזה מקבץ אחד

יעקב אשר: בבקשה, רון

יעקב אשר:  קיבלת מקבץ יפה

רון כץ: תודה רבה

רון כץ:  אני חייב לומר משהו פרקטי

רון כץ:  כל ההליך הזה הוא הליך חצי בדיוני שלא הייתי רוצה שיתקיים בכנסת ישראל, אבל לצערי בממשלה הזאת כל הדברים ההזויים קורים

רון כץ:  ראש עיר לשעבר, לא נותנים לו להיכנס כי הוא צילם חבר כנסת, לא הבנתי מתי זה הפכה להיות בעיה לצלם חבר כנסת

רון כץ:  מתמודדת לראשות עירייה, לא נותנים לה לדבר בוועדת החוקה כי לא רוצים לשמוע מה שיש לה להגיד, והרשימה פה ארוכה של הדברים המוזרים

רון כץ:  אבל אני יכול לומר לכם דבר אחד, אתם ממשיכים לזלזל בציבור ואני רוצה לומר גם לךְ את זה, הם כל הזמן מזלזלים בציבור, הם זלזלו כשהיו בחירות ללשכת עורכי הדין, הם זלזלו בהרבה מאוד מצבים ובסוף הפסידו, זה יקרה גם לךְ

רון כץ:  קחי את הסרטון הזה מפה, שימי אותו בכל העיר טבריה, בכל מקום ושיעזרו לך לשתף אותו

מתן כהנא: היא לא צריכה, זה כבר ב-YNET

רון כץ: בסופו של דבר את צריכה דבר אחד, ללכת עם האמת שלך

רון כץ:  המחנה הליברלי האמיתי שלא רוצה את השחיתות הזו ולא רוצה שיצניחו לו ראש עיר ולא רוצה שינחיתו על העיר מועמד מטעם יצביע לך

רון כץ:  תודה

יעקב אשר: תודה רבה, רון

יעקב אשר:  הסתייגות 89 עד 92, 147, 169 ו-170

יעקב אשר:  מי בעד ההסתייגויות הנ"ל? מי נגדן? או נגדם?      

מטי צרפתי הרכבי: לֹא מִנֵּהּ וְלֹא מבֵהּ

זאב אלקין: זה הסתייגויות, זה נגדן

יעקב אשר: אז אמרתי

יעקב אשר:  אתה רואה, זה כן מִנֵּהּ וכן מבֵהּ

יעקב אשר:  מי נמנע?     

נאור שירי: ביה מזכיר לי מפרץ, מפרץ מזכיר לי ואטורי

יעקב אשר: אוקיי, ההסתייגויות לא התקבלו

יעקב אשר: בעד – 4 נגד – 6 נמנעים – 1  

גלעד קריב: 93 עד 95, 97 עד 99, 109 עד 132, 142 ו-150

נאור שירי: קודם כל - - -     

יעקב אשר: הנה, עמית הגיע לכבודך

יעקב אשר:  עמית, בוא רגע בבקשה

נאור שירי: לא, לא, לא, אתה תישאר פה

נאור שירי:  אתה תישאר ותשמע את השאלות שלי

נאור שירי:  אני מבקש גם רצף, בסדר?      

יעקב אשר: כן

נאור שירי: כי מגיע לי, אתה עשית לי קטע עם השאלות ולא נדבר על זה

נאור שירי:  אני רציתי לשאול בתחילת הדיון על איך קובעים שוועדה קרואה או ראש ועדה קרואה עומד ביעדים שלו, ורציתי לשאול האם הוצבו בכלל יעדים לוועדה קרואה

נאור שירי:  הרי לוועדה קרואה יש תכלית, בטח יו"ר ועדה קרואה, יש לו תכלית מסוימת שבאה למשהו שהוא אד-הוק, הוא בא לפתור בעיה בשלטון המקומי, הוא מנגנון שיצרו בשלטון המקומי כדי לפתור בעיות ורציתי לשאול אם בכלל הוצבו יעדים או מוצבים יעדים בעת קביעת יו"ר ועדה קרואה או ועדה קרואה לרשות מסוימת

נאור שירי:  אני מניח שהתשובה היא לא, נכון, משרד הפנים? לא, הנה, הם מסכימים איתי

נאור שירי:  הם לא אמרו כלום אז הם מסכימים איתי

נאור שירי:       זה דבר אחד, לא הוצבו יעדים

נאור שירי:  הדבר הנוסף שרציתי לשאול זה כמה כספים הוזרמו לטבריה

נאור שירי:  אדוני היושב ראש, אני בטוח שאתה תצטרף אליי לשאלה הזו, כמה כספים הוזרמו לטבריה במהלך השנים שבהן הייתה ועדה קרואה

נאור שירי:  כמות הכספים שהוזרמו לטבריה, בניגוד לרשויות מקומיות

זאב אלקין: אני לבד כשר שיכון חתמתי איתם הסכם גג

נאור שירי: תודה רבה

נאור שירי:  כמה כספים נתנה המדינה בגלל הוועדה הקרואה כי היא אמרה שהיא רוצה לפטור את העיר, אני מיניתי ועדה קרואה ויו"ר ועדה קרואה כדי לעזור לעיר, כמה כספים ניתנו להם?    

יעקב אשר: הפסקה קטנה ואתה ממשיך

נאור שירי: לא, זה עלייה, אתה לא יכול להפסיק אותי בעלייה

יעקב אשר: הסתייגויות 93 עד 95, 97 עד 99, 109 עד 132, 142 ו-150

נאור שירי: אפשר שוב הסבר?     

יעקב אשר: מי בעד ההסתייגויות? ירים את ידו

נאור שירי: אני בעד ורביזיה, כי יש לי הרגשה שאני לא אשכנע

יעקב אשר: מי נגד ההסתייגויות? ירים את ידו

יעקב אשר:  מי נמנע? אחד

יעקב אשר:  ההסתייגויות לא התקבלו

יעקב אשר: בעד – 4 נגד – 6 נמנעים – 1  

נאור שירי: יש לי בקשה

יעקב אשר: שנייה, לא, היועץ המשפטי

נאור שירי: יעקב, זה בהקשר לזה

יעקב אשר: לא, היועץ המשפטי ואתה אחריו

נאור שירי: אני מבקש שני מקבצים לדבר כדי לאפשר לי רצף דיבור

יעקב אשר: אני אתן לך מה שאתה רוצה

נאור שירי: אז תן לו להקריא, רק רציתי שהוא יקריא את ההסתייגויות שעליהן מדברים, זה הכול

נאור שירי:  מדי פעם יש לנו הערות סבבה

תומר רוזנר: הוא רוצה לדבר על שני מקבצים

יעקב אשר: בהצבעה אחת

נאור שירי: תודה, ורציתי שהוא יקריא את זה

יעקב אשר: הצבעה אחת לשניהם

יעקב אשר:  מה, להקריא את ההסתייגויות?      

נאור שירי: שהוא יקריא את המקבצים כדי שהוא לא יפסיק אותי באמצע כי אתה מפסיק אותי בעלייה

יעקב אשר: מה להקריא, את כל המקבצים?      

נאור שירי: שני מקבצים, לא הכול

יעקב אשר: תגיד, נו

תומר רוזנר: אנחנו מיד נגיד את שני המקבצים הבאים, הצבעה אחת אתה מבקש על שניהם, אני מבין

נאור שירי: כן

נאור שירי:  כדי לאפשר לי רצף

יעקב אשר: אני אתן לך רצף

יעקב אשר:  תגיד מה אתה רוצה

נאור שירי: אתה לא נותן, אתה ישר נכנס

יעקב אשר: אתה מקבל פה כל מה שאתה רוצה

יעקב אשר:  מקבץ ראשון

גלעד קריב: המקבץ הראשון, 96, 104 עד 108, 132 - - -     

ארז מלול: תקשיב, הוא עונה לך

נאור שירי: הוא לא עונה, הוא מקריא על מה אני הולך לדבר

נאור שירי:  אתה לא בדיון, ארז מלול

יעקב אשר: רגע, רגע

יעקב אשר:  96, 104 עד 108 ו-?     

גלעד קריב: 138, 140, 149, 151, 152, 155, 159 עד 162, 173 ו-174

תומר רוזנר: זה אחד

גלעד קריב: השני, 133 עד 137

יעקב אשר: בבקשה, חבר הכנסת שירי

נאור שירי: תודה רבה, אדוני היושב ראש

יעקב אשר: ואני מבקש, מי שיפריע אני מעיף אותו מהדיון

נאור שירי: ותודה רבה לארז מלול

נאור שירי:  בהמשך לדבריי שעצרת אותי בעלייה, שלא כמנהג הוועדה, אבל זה בסדר גמור, אני מבין את הדוחק שיש להעביר את הצעת החוק הזו, שאלתי כמה כספים הוזרמו, כמה פרויקטים הוזרמו, כמה למשל עזרה בניהול כוח אדם ניתן לעיריית טבריה, שאנחנו יודעים שניתן בוועדות קרואות כאלה ואחרות

נאור שירי:       וגם רציתי לדעת, כשאנחנו מגיעים לעיר שמקבלת ועדה קרואה, בסוף זה מייצג במובן מסוים בעיה שורשית, נכון? יש בעיה שהיא אולי לא יודעת להתנהל מבחינה פוליטית, אולי לא יודעת להתנהל מבחינה תקציבית ואז בא משרד הפנים ואומר: בואו, אני אעזור לכם, אני אלמד אתכם איך להתנהל, אני אתן לכם מנהלי כספים, אני אתן לכם תקציבים מיוחדים, אני אתן לכם את היכולת להתנהל בלי קואליציה ואופוזיציה, ורציתי לדעת מה המסקנה של הוועדה הקרואה ויו"ר הוועדה הקרואה בבעיה השורשית שהביאה את טבריה לבעיה הזו

נאור שירי:  הרי טבריה, ויעידו נבחרי הציבור שלה, לא מהיום יש בעיות בטבריה, נכון? טבריה, אפשר להגיד, כבר במשך עשורים הולכת לאחור

מטי צרפתי הרכבי: 40 שנה מפקירים אותם

יעקב אשר: לא להפריע לנאור שירי

נאור שירי: זה בסדר, היא חידדה לי בדיוק את המהות שרציתי להגיע

קריאה: כי לא סופרים את חברי מרכז הליכוד שם, הם לא קיימים

נאור שירי: היא הולכת לאחור במספר מדדים, היא הולכת לאחור באיך שהעיר נראית, בחזות העיר, בתשתיות העיר, בתשתיות החינוך של העיר, בתשתיות התחבורה, בתשתית של התלכיד והתרכיב שמרכיב את תקציב העירייה, על עסקים, על ארנונה, אחוז גבייה בארנונה דובר פה, כמה אחוזי גבייה? בערך 60% גבייה? פלוס מינוס?      

יעקב אשר: אוקיי, אנחנו נעבור להצבעה ואתה תמשיך אחר כך

יעקב אשר:  בבקשה, גלעד

גלעד קריב: 96, 104 עד 108, 138, 140, 149, 151, 152, 155, 159 עד 162, 173 ו-174

גלעד קריב:  זה המקבץ הראשון

גלעד קריב:  המקבץ השני, 133 עד 137

יעקב אשר: מי בעד ההסתייגויות שהוקראו? מי נגד ההסתייגויות? מי נמנע? שני המקבצים לא עברו

יעקב אשר: בעד – 3 נגד – 6 נמנעים – 1  

יעקב אשר: הסתייגות מספר 100, בודדת, בבקשה

נאור שירי: עכשיו אני רוצה להתייחס למושג צניעות

נאור שירי:  כי יש בן אדם, מגיש הצעת החוק, אני רוצה לייחס לו מידה של ניקיון כפיים, אני נותן לו את כל המחמאות

נאור שירי:  בניגוד לחבר הכנסת כהנא שהחמיא לו והרעיף עליו שבחים כאילו מפה הוא נוסע לקבל את אות אביר איכות השלטון לשנת 2023 ואחרי שהוא יסיים שם הוא יילך להר הרצל להשיא משואה על הצעת החוק המהותית ששינתה את פני מדינת ישראל, אז אני רוצה ללמד אותו שנייה מידת צניעות, ולמה? כי אנחנו עוסקים בהרבה נושאים פה – בבקשה, אל תעצור אותי, בסדר? אני אסיים בשלושה משפטים

נאור שירי:       אנחנו עוסקים בהרבה נושאים פה במשכן, בחלקם אנחנו יותר מבינים, בחלקם זה מגיע מהעולם שלנו וחלקם לא, ועמית הלוי, תקן אותי אם אני טועה, חבר הכנסת הלוי, אתה אף פעם לא נבחרת לרשות מקומית

נאור שירי:  אף פעם – תקן אותי אם אני טועה

עמית הלוי: לא כדאי שאני אכנס לסוגה הזאת של לתקן אותך כשאתה טועה

עמית הלוי:  אם אני אתקן אותך כשאתה טועה - - -     

יעקב אשר: לא כדאי שתפריע לו עכשיו, תודה, עמית

נאור שירי: אז מעולה, אין לך מה לתקן אותי כי אף פעם לא רצת – אף פעם הוא לא רץ ברשות מקומית, אין לו ניסיון בשלטון מקומי, בן אדם שבא ואומר שקמפיין מתחיל בעוד 20 או 30 ימים, הבן אדם, אנחנו יודעים, אין לו מושג

נאור שירי:  אתה יכול לקבל את העולם הזה שאין לך מושג, לא בכל דבר אנחנו מבינים - - -     

יעקב אשר: מי בעד הסתייגות 100? ירים את ידו

נאור שירי: רגע

נאור שירי:  למה אתה עוצר אותי באמצע? היית נותן לי משפט אחרון

יעקב אשר: מי נגד הסתייגות 100? ירים את ידו

ארז מלול: הבנו אותך

נאור שירי: ארז, אתה באת וידעת הכול והבנת הכול מראש כבר

יעקב אשר: ארז, תודה

יעקב אשר:  שישה

יעקב אשר:  מי נמנע?      

ארז מלול: היית צריך להחזיק את ספר התורה ביד

יעקב אשר: מי נמנע? מי נמנע, אלקין? אני צריך להעיר אותך

לאה קריכלי: אחד נמנע

נאור שירי: אני גם רוצה להימנע

לאה קריכלי: שניים נמנעים

יעקב אשר: ההסתייגות לא התקבלה

יעקב אשר: בעד – 2 נגד – 6 נמנעים – 2 

יעקב אשר: ההסתייגות הבאה

יעקב אשר:  לא להפריע ליועץ המשפטי

תומר רוזנר: הסתייגויות 101 ו-103 הן פסולות ולכן יימחקו

יוראי להב-הרצנו: למה?      

תומר רוזנר: גלעד יסביר

גלעד קריב: הסתייגות אחת זו הסתייגות שכבר חזרה על עצמה והצבענו עליה, 103

רון כץ: מה רשום שם?      

תומר רוזנר: תקרא, יש לך את זה באייפד

רון כץ: אין לי, מישהו יכול להביא לי אייפד?      

יעקב אשר: סליחה, הם לא עובדים אצלך

רון כץ: אין לי אייפד

נאור שירי: הם עובדים אצל הציבור, כמו כולנו

יעקב אשר: בפעם הבאה תבוא לוועדות קצת קודם, שתדע על מה אנחנו מדברים

רון כץ: אני עוקב אחריך באופן הדוק וצמוד

יעקב אשר: כן? תודה

רון כץ: אני לא זז בלי לחשוב על חוק טבריה ועל איזה עיר הבאה תנחיתו לנו

תומר רוזנר: אני חוזר ואומר

תומר רוזנר:  הסתייגות 103 היא פשוט הסתייגות כפולה שכבר הופיעה קודם

תומר רוזנר:  הסתייגות 101 מפנה למילה בחוק שלא קיימת, אז אין לה משמעות

תומר רוזנר:  לכן נעבור להסתייגות 102

רון כץ: אין את המילה 'בטל'?      

גלעד קריב: לא בסעיף הזה

נאור שירי: אז דיברנו על צניעות, למרות שהפסקתם אותי באמצע

יעקב אשר: אני מוריד לך מקודם, כי –      

נאור שירי: לא, עזוב

יעקב אשר: טוב

נאור שירי: אז היה מצופה ממגיש הצעת החוק לבוא וללמוד את החוק, ללמוד את הפרקטיקה של המציאות, שהחיים ביום יום, כשבן אדם בא ואומר: אני רוצה להתמודד לרשות מקומית, בייחוד בעיר שיש ועדה קרואה והדברים האלה ידועים מראש, היה מצופה שיבוא באיזה מידה מסוימת של צניעות

נאור שירי:  אבל במקום זה מה אנחנו מקבלים? רהבתנות, שחצנות, אני ואפסי עוד

נאור שירי:  כולם יודעים כלום, עמית הלוי מציג כאילו מהר סיני נחתו עליו כל ערכי הדמוקרטיה והשלטון המקומי, הוא יודע להגיד לנו מה זה הזכות לבחור, מה זה הזכות להיבחר

יעקב אשר: בהר סיני, 102

נאור שירי: רגע, רגע, אני רק רוצה להראות לכם משהו, כי דובר פה בדיון הקודם, מי שהיה נוכח בדיון, שעלתה שאלה האם משתמש כחוק, כדין או לא כדין, בטייטל של ראש העיר

יעקב אשר: דקה, דקה

יעקב אשר:  תפסיק פה, אני אחזור אליך

נאור שירי: לא, אני רוצה לומר לכם שהגיע לידיעתי היום – אני לא קורא, אני קורא רק את הפתיח, זה לא מהר סיני, בסדר? זה משהו שהוסיפו בטבריה, ייחודי

יעקב אשר: אוקיי, מי בעד?      

נאור שירי: חתום פה: שלכם, בועז יוסף, ראש עיריית טבריה בפועל

יעקב אשר: מי בעד הסתייגות 102?      

נאור שירי: הרי נאמר בפירוש שזו תעמולה אסורה, נכון?      

יעקב אשר: ירים את ידו

יעקב אשר:  מי נגד? מי נגד?     

נאור שירי: אוה, רביבו, אתה תצביע נגד

נאור שירי:  בוא תשב

יעקב אשר: מי נגד? מי נמנע? אלקין

יעקב אשר: בעד – 2 נגד – 6 נמנעים – 1  

תומר רוזנר: 139

יעקב אשר: 139

יעקב אשר:  מי מנמק?      

נאור שירי: אין לי מילים אז אני נותן לרון, אין לי מילים

רון כץ: אני רוצה להמשיך את מה שחברי חבר הכנסת נאור שירי אמר כי הוא צודק

רון כץ:  מי שהעלה את הצעת החוק הזה לא מבין את המשמעות של להתמודד מול ראש עירייה מכהן

רון כץ:  אין בעיה להתמודד מול ראש עירייה מכהן אם הוא באמת נבחר קודם, לא אם הוא מישהו שהצניחו על ידי שר הפנים

רון כץ:       עם כל הכבוד לשר הפנים, מה העיר הבאה שהוא יבחר לעשות את זה? אולי העיר הבאה שהוא יבחר תהיה רעננה, אולי הוד השרון? אולי פתח תקווה? עכשיו בכל הערים צריכים לפחד חלילה לא להגיע לאיזה שהוא מצב ששר הפנים יוכל למנות ועדה קרואה, כי בעבר ועדה קרואה הייתה ועדה שנועדה בשביל להחזיר את העיר למסלול ואחרי שהעיר חוזרת למסלול לעשות בחירות, כמו כל מקום דמוקרטי נורמלי

רון כץ:  משהו קרה עם חברי מרכז הליכוד בטבריה

רון כץ:  אני לא יודע מה קרה שם, אתם צריכים לברר את זה, אבל אתם צריכים לשאול אותם למה לא סופרים אותם

קריאה: הם קיבלו תקציב מאריה דרעי

רון כץ: כי בכל עיר נורמלית אחרת הם היו הופכים עכשיו את העולם, אצלכם זה עובר

יעקב אשר: תודה

יעקב אשר:  רון, פאוזה, הסתייגות 139, מי בעד? מי נמנע? ההסתייגות לא התקבלה

יעקב אשר: בעד – 3 נגד – 5 נמנעים – 1  

תומר רוזנר: הסתייגות 141 זהה להסתייגות - - - לכן היא נמחקת

תומר רוזנר:  אנחנו נעבור למקבץ הבא שגלעד יקריא

גלעד קריב: 143 עד 145, 153, 154, 156, 158, 163, 164 ו-168

יעקב אשר: בבקשה, מי מנמק?      

נאור שירי: אדוני היושב ראש, אני בטוח שאתה תתחבר למה שאני הולך לומר, ודיברתי על זה גם במשך הדיונים, אני רוצה לדעת, ואני פונה אליכם, תושבי ותושבות טבריה, בטח נציגי הציבור של טבריה שיושבים פה, מה כל כך מעניין פתאום בבועז יוסף? אני רוצה להכיר את הבן אדם

נאור שירי:  הרי לא יכול להיות שבמשך כל 30 שנות שלטון הליכוד העיר טבריה סובלת, ולא רק העיר טבריה, אלא הפריפריה במדינת ישראל הופכת לרחבה יותר, גדולה יותר, הפערים בחברה הישראלית הולכים וגדלים, ומה פתאום נזכרה ממשלת ישראל ב-2023 בעיר טבריה? האם זה היה הרצון שלה לעודד את שוק התיירות המקומי בטבריה? לא

נאור שירי:  האם זה היה הרצון שלה לעודד מתחמי פינוי ובינוי על מנת לייצר תשתית מבנית ראויה בעיר טבריה לתושבים והתושבות? לא

נאור שירי:  האם זה הרצון שלהם להקים איזה האבּ תעסוקתי שיגדיל את הפריון של העיר וייתן לה כלכלה מקומית מקיימת שתוכל להתקיים במדינה? לא

ארז מלול: אני יכול לענות לך?      

נאור שירי: האם זה משהו אחר? אני לא יודע, איזה משהו משמים שעמית הלוי רצה להגיע לסיור ארכיאולוגי בטבריה ואמר: אני רוצה עכשיו להקים פה את מרכז הארכיאולוגיה במזרח התיכון, להזרים תיירים, להעיף את העיר קדימה? לא

נאור שירי:  מה כזה היה מעניין? מה מעניין? תענה לי, ארז מלול, בבועז יוסף שבא ואומר אנחנו עכשיו שמים את טבריה על ראש שמחתנו

יעקב אשר: לפני שאתה עונה לו, תחשוב טוב, אנחנו מצביעים על סעיפים - - -      

נאור שירי: ואנחנו לא מדברים פה על טבריה, אגב, זה חוק לא פרסונלי, זה לא קשור לטבריה, פתאום טבריה על ראש שמחתנו

יעקב אשר: נאור, על סעיפים - - -     

נאור שירי: אדוני היושב ראש, אני רוצה לדעת למה זה קרה

יעקב אשר: גלעד, תקריא, בבקשה

קריאה: יש להם הרבה נדל"ן פרטי שם, אתה מבין למה? הרבה דירות, א-גרויסה דירוטס

יעקב אשר: סליחה, לא לדבר

נאור שירי: לא, אם הוא מדבר באידיש ההסכם היה שאתה מתרגם לנו

גלעד קריב: 143 עד 145, 153, 154, 156, 158, 163, 164 ו-168

יעקב אשר: מי בעד ההסתייגויות האלה? ירים את ידו

נאור שירי: רביזיה על כל ההסתייגויות, אני רק מזכיר

יעקב אשר: מי נגד? מי נמנע? ההסתייגויות לא התקבלו

יעקב אשר: בעד – 3 נגד – 5 נמנעים – 1  

תומר רוזנר: 148, בודדת

רון כץ: אני

יעקב אשר: קצר כי הוא האריך מקודם

נאור שירי: מה הארכתי, בעשר שניות?     

יעקב אשר: מי בעד 148?      

נאור שירי: לא, לא, לא

יעקב אשר: אל תשחקו איתי

יעקב אשר:  קצר, אמרתי

נאור שירי: לא, זה בריונות

יעקב אשר: תחזור בך

נאור שירי: על הבריונות?      

יעקב אשר: כן

נאור שירי: אתה נותן לנו לסייג? אז אני אחזור, אין לי בעיה

יעקב אשר: עכשיו אתה לא רק מדבר על בריונות, אתה מתנהג בבריונות

נאור שירי: אני? אתם מדברים על בריונות?      

יעקב אשר: כן, זה יותר גרוע אפילו מההצעה שהיא קיבלה

יעקב אשר:  כן, בבקשה

זאב אלקין: אתה מודה שהיא קיבלה הצעה?      

יעקב אשר: כן, אני גם אישית הצעתי לה אותה

נאור שירי: אתה לא הצעת לה אותה, אני מוחה על הדברים

יעקב אשר: בחייכם, חבר'ה, אתם אנשים מבוגרים

יעקב אשר:  שר בישראל, בחייך, לאיפה אתם יורדים? מה קרה?      

רון כץ: אדוני היו"ר, אני הקשבתי לדברים שחבר הכנסת נאור שירי אמר ואני תוך כדי הדברים תהיתי לעצמי, מה האינטרסים שעומדים מאחורי הצעת החוק הזו? הרי מעולם לא הייתה בבית הזה הצעת חוק פרסונלית להשאיר ראש עיר מכהן בתפקידו

רון כץ:  ואני שואל את מי זה ישרת

יעקב אשר: קח נשימה ואנחנו נמשיך

יעקב אשר:  148, מי בעד ההסתייגות? מי נגד ההסתייגות? מי נמנע? ההסתייגות לא התקבלה

יעקב אשר: בעד – 3 נגד – 5 נמנעים – 1  

יעקב אשר: 157, תמשיך

רון כץ: ואני רוצה לשאול אותך, את מי זה ישרת? את מי ישרת להשאיר את אותו ראש מועצה בפועל שנבחר על ידי שר הפנים בתפקידו?      

נאור שירי: מונה

רון כץ: מונה על ידי שר הפנים בתפקידו

רון כץ:  הרי ברור שיהיה קשה מאוד לנצח ראש עיר מכהן, כמו בכל עיר, סביר להניח שהוא ייבחר, ולאחר שהוא ייבחר למי הוא יהיה מחויב? למי אותו אדם וכל המערכת הולכת לשלם עבור החוק הנהדר הזה שכנסת ישראל הולכת לחוקק אותו?      

יעקב אשר: 157, מי בעד? אתה תמשיך תיכף

יעקב אשר:  ארבעה בעד

יעקב אשר:  מי נגד? מי נמנע?      

לאה קריכלי: אין

יעקב אשר: לא דאגת למישהו? אם ככה ההסתייגות לא התקבלה

יעקב אשר: בעד – 4 נגד – 5 נמנעים – אין 

יעקב אשר: 165

יעקב אשר:  בבקשה, תמשיכו

רון כץ: ואני רוצה ברשותך גם לסיים ולומר באמת, מצב הכלכלה, אחד הגרועים שהיו לנו במדינת ישראל, יחסי החוץ, לא נדבר עליהם, הקרע הפנימי, הרסתם את המדינה תוך כדי שצה"ל מנהל מבצע עכשיו בג'נין, מורכב, שרק התכנון שלו ארך שנה, שזה גם המקום לומר יישר כוח לראש הממשלה הקודם לפיד שהתחיל את המבצע הזה, אבל זה לא משנה עכשיו

רון כץ:  מה שאני רוצה לשאול, מה דחוף לכם כל כך בחוק טבריה? מה כל כך דחוף בחוק טבריה? מה?      

יעקב אשר: תודה

רון כץ: אין תשובות

יעקב אשר: 165, מי בעד ההסתייגות שנומקה היטב על ידי ידידנו רון

יעקב אשר:  מי נגד ההסתייגות הזאת, למרות שהיא נומק היטב? מי נמנע, כי הוא עדיין מסתפק לגבי זה? מי נמנע? אף אחד

יעקב אשר:  אלקין לא נמנע

יעקב אשר:  אם ככה ההסתייגות לא התקבלה

יעקב אשר: בעד – 1 נגד – 5 נמנעים – אין 

יעקב אשר: 166 ו-167

יעקב אשר:  מי מנמק?      

רון כץ: אין לי בעיה להמשיך

יעקב אשר: לא, אם אתם לא רוצים אני יכול להצביע

רון כץ: לא, אני שואל שאלות

רון כץ:  זה נראה כאילו השאלות הן פה בחלל הזה ואנחנו באיזה שהוא אקווריום, אבל באיזה שהוא מקום אני מניח שברשויות מסוימות שואלים את אותן שאלות ואומרים לעצמם רגע, למה הם עושים חוק בשביל להשאיר את הבן אדם הזה בתפקיד? מה כל כך מיוחד בטבריה? ולמי יש אינטרסים משמעותיים כנראה בטבריה?      ואני רוצה לומר לכם משהו, לכולם, יבדקו את זה

רון כץ:  חברת הכנסת טלי גוטליב אמרה שיש כבר ועדת חקירה בנושא, אז אני לא יודע אם יש כבר ועדת חקירה בנושא ואני לא יודע אם יש חקירה בנושא, אבל אני בטוח שתהיה חקירה בנושא

רון כץ:  ולכל מי שמצביע בעד וכל מי שמקדם את החוק הזה וכל מי שגם מקדם את החוק הזה בשתיקה, בסופו של דבר, כמו על הרבה דברים אחרים, הם יצטרכו לתת את הדין

רון כץ:  אני פונה אליכם, החבר'ה מטבריה, תעזרו להם, תעזרו להם לדעת

קריאה: צריך לספור כמה דירות יש להם, לש"סניקים ולאגודה ולדגל בטבריה, לכל חבר כנסת

קריאה:  זאת שאלה מאוד מעניינת

שני אילוז: הם לא מקשיבים

קריאה: כמה דירות ברמה האישית יש להם

קריאה:  מדובר פה בכמויות של דירות

רון כץ: מי לא מקשיב לך?      

שני אילוז: אף אחד לא מקשיב

רון כץ: עם מי דיברת?      

שני אילוז: גם פה בוועדה וניסינו להסביר את האינטרסים

רון כץ: אז תפני אליי אחרי זה, אנחנו ננסה לעזור לך

רון כץ:  כי זה לא משנה מאיזה מפלגה את מגיעה, בסופו של דבר הצדק צריך לנצח ולא יכול להיות שיעשו לך את זה

יעקב אשר: תודה רבה

יעקב אשר:  אנחנו מצביעים על 167-166, הסתייגות, מי בעד? מי נגד? מי נמנע? ההסתייגות לא התקבלה

יעקב אשר: בעד – 2 נגד – 5 נמנעים – 1  

תומר רוזנר: 171

יוראי להב-הרצנו: אני תוהה, אדוני יושב הראש, למה לא מנצלים את הזמן היקר מאוד של הוועדה הזו ושל הכנסת בשביל להתעסק בנושאים שחשובים וטובים עבור העיר טבריה, לפיתוח אזור תעשייה, לשיפור התשתיות, הכבישים, מערכת החינוך, למה לא מתעסקים בחיים עצמם של תושבי טבריה? מדוע כשטבריה מגיעה לשולחן של הוועדה החשובה הזו עוסקים בדבר אחד בלבד, איך נותנים רשות ליושב ראש הוועדה - - -     

זאב אלקין: יוראי, זה עדיף, כי פעם אחת כשניסו להתעניין נולד החוק הזה

זאב אלקין:  אז אם הם עוד ימשיכו להתעניין עוד כמה חוקים ייוולדו?      

יוראי להב-הרצנו: אני בעד שיתעניינו

זאב אלקין: הם נסעו לטבריה ונולד החוק

יעקב אשר: אם כך מי בעד הסתייגות 171? ירים את ידו

יעקב אשר:  מי נגד? מי נמנע? ההסתייגות לא התקבלה

יעקב אשר: בעד – 2 נגד – 5 נמנעים – 1  

תומר רוזנר: 172, הסתייגות כפולה ולכן תימחק, כלומר היא הופיעה כבר קודם

תומר רוזנר:  175 עד 177

יעקב אשר: מי מנמק?     

נאור שירי: אני

נאור שירי:  רבות דובר על החוק הזה, אבל מה שאירע היום לדעתי זה עצימת עיניים בצורה שקשה לי להבין

נאור שירי:  אני אסביר למה

נאור שירי:  אני מבין בדיוק את הרציונל שעומד מאחורי ההחלטה, לא במובן המעליב, אבל הדי בירוקרטית שבא ואומר אוקיי, נזרק לחלל האוויר האשמה או חשד להאשמה כזו, זה לא ממש מפריע לנו, זה לא פוגם בהליך החקיקה או בצורה והדרך שבה היא מתקיימת, אבל כאילו אנחנו מתעלמים מזה

נאור שירי:  אנחנו חברי כנסת, אני לא פונה לדרג - - -      

יעקב אשר: אגב אם היא הייתה מגיעה לדיון הקודם הייתי נותן לה גם לומר את זה

נאור שירי: היא הייתה בדיון הקודם

יעקב אשר: לא, בדיון הקודם היא לא הייתה

נאור שירי: היא הייתה, היא לא אמרה את זה

יעקב אשר: היא לא חייבת, רק אני אומר, כי אתם עושים עוול

נאור שירי: לא, אנחנו - - -     

יעקב אשר: רגע, רגע, ובזה אני אעצור

יעקב אשר:  תודה רבה

נאור שירי: לא, למה אתה עוצר?      

יעקב אשר: תן לי רגע, שנייה, מותר לי גם כן

נאור שירי: אני מברך על היכולת שלך לדבר

יעקב אשר: אני נתתי לכולם לומר את שלהם לא פעם ולא פעמיים, לכל מי שהיה, עכשיו אנחנו בהליך של הצבעות והסתייגויות, שזה לא מקובל, נקודה

יעקב אשר:  בבקשה, תמשיך

נאור שירי: אוקיי, אז אני רק רוצה להמשיך את דבריי

יעקב אשר: נעשה הפסקה ואז תמשיך

נאור שירי: למה? תן לי, אני הייתי באמצע

יעקב אשר: 175 עד 177 - - -     

נאור שירי: למה? יעקב, זה לא בסדר

יעקב אשר: רצף, רצף

נאור שירי: אני לא רוצה רצף, אני רוצה לסיים את המשפט

יעקב אשר: מי בעד הסתייגות 175 עד 177?      

נאור שירי: אני לא רוצה רצף

נאור שירי:  תשמע, זה, אני לא אגיד בריונות, זו כוחנות בצורה שאני לא רגיל אליה

יעקב אשר: מי בעד? ירים את ידו

יעקב אשר:  מי נגד?      

נאור שירי: אני נגד, אני נגד הכוחנות הזו

יעקב אשר: מי נמנע? ההסתייגויות לא התקבלו

יעקב אשר: בעד – 1 נגד – 5 נמנעים – אין 

יעקב אשר: עכשיו אני אתן לך רצף של דקה

תומר רוזנר: 178

נאור שירי: דקה שלמה? וואו

נאור שירי:  אני לא פונה ליועצים המשפטיים - - -     

יעקב אשר: אם נפגעת אני מתנצל

נאור שירי: לא, אני לא נפגע

נאור שירי:  אני לא פונה אליהם, אני פונה אליכם, אל חברי הכנסת, אני לא אסתכל על – כי זה לא בדיון בכלל והוא בא בשביל להצביע, עליכם, אתם הייתם בדיון

נאור שירי:  נזרק לאוויר החדר משפט כזה ואתם בשלכם, הכול בסדר

יעקב אשר: למה?      

נאור שירי: כי אתם נבחרי הציבור, בסוף יש ציבור ששלח אתכם

יעקב אשר: להב 443 היה מפחיד יותר

נאור שירי: לא נכון

נאור שירי:  אתם נבחרי ציבור שאמורים לבוא ולהגיד, ואללה, אתם יודעים מה? למרות הדחק שלנו, הצורך הנורא נורא חשוב בתחילת השבוע להעביר את הצעת החוק הזו אנחנו נעשה שנייה הבנה ופוס להגיד אולי שנייה נעצור ונבדוק פה את הסיפור? אולי שנייה יש איזה משהו מושחת יסודי בחוק הזה? למרות שקשה לכם עם המילה מושחת, זה מדליק לכם אולי איזה נורות אדומות - -      

זאב אלקין: אולי, אולי, אולי

נאור שירי: - - שאתם אומרים פתאום, אוי, שמאל, ימין, בלגן, אידיאולוגיה?      

יעקב אשר: רגע, סימן שאלה

נאור שירי: לא, לא, לא, יש לי עוד 15 שניות, הסתכלתי, 15 שניות פלוס זה שהפרעת לי בעלייה זה עוד 30 שניות

נאור שירי:  אולי אתם תוכלו לעצור את זה? אולי תגידו, אתם יודעים מה? למרות שאנחנו נורא נורא זה נאמר פה משפט שבאמת מדליק לנו איזה נורה

נאור שירי:  כי לעמית הלוי אין, יש הפסקת חשמל, עדיין לא הקימו תחנת אגירה בטבריה ואין לו חשמל, שום לא היה - - -     

יעקב אשר: ומי בעד הסתייגות 178? ירים את ידו

יעקב אשר:  מי נגד? מי נמנע?     

יעקב אשר: בעד – 1 נגד – 5 נמנעים – 1  

יעקב אשר: 179, זה הפינאלה, קח

נאור שירי: אז אני רק אומר, שוב נורה לא נדלקה לכם

יעקב אשר: תסיים, אתה מסיים

נאור שירי: למה? עוד כמה הסתייגויות?      

תומר רוזנר: זהו, אחרונה

נאור שירי: הסתייגות אחרונה?      

יעקב אשר: קח

נאור שירי: רגע, רגע, אז הייתי צריך להיערך לזה בצורה שונה לחלוטין

יעקב אשר: אני מאותת לך כבר עשר דקות, אני כבר ממצמץ בכל הגוף

נאור שירי: לא, אתה לא

נאור שירי:  אני אומר לכם, ואני אמרתי את זה גם בדיון הקודם, צר לי להיות חלק מוועדת הפנים ואיכות הסביבה היום שמאשרת בצורה שערורייתית את החוק הזה

יעקב אשר: אני מבקש, נאור היה פה כל הדיונים, כל הדיונים, לא לבד, היו עוד כמה איתו

נאור שירי: גם יוראי היה פה, גם ארז מלול

יעקב אשר: נכון, וגם עמית הלוי

נאור שירי: וכולנו, וגם אתה, אדוני היושב ראש - - -      

יעקב אשר: לכן אני נותן לך

נאור שירי: לא, אני רוצה להחמיא לך, גם אתה שותף בתוך תוכך להרגשה המשותפת, אני חושב שכולנו, שהחוק הזה נולד בחטא, מתקדם בחטא, מקודם בחטא

יעקב אשר: אדוני - - -     

נאור שירי: אני משער לעצמי

יוראי להב-הרצנו: יעקב, זה לא מצחיק

נאור שירי: אני אומר לכם, אנחנו בחצי הומור פה, אבל לא יכול להיות שהחוק הזה מחוקק היום

נאור שירי:  זה לא יכול להיות

יוראי להב-הרצנו: זה באמת עצוב

נאור שירי: לא יכול להיות שגם יועמ"ש הוועדה בסיכום דבריו בפעם הקודמת הצביע על מספר תיקונים שצריך לעשות בהצעת החוק, אמר בריש גלי שיש פה סעיפים, ואנחנו, אני בשבעת החודשים פה, פעם ראשונה שלא שונה פסיק בחוק

נאור שירי:  כלום לא שונה

נאור שירי:  אמרתי, יש אולי רצונות לשנות בין ראשונה לשנייה שלישית, כלום לא שונה

נאור שירי:  זה יום לדיראון עולם

יעקב אשר: אוקיי

יעקב אשר:  אם כך אנחנו עוברים להצביע - - -     

נאור שירי: רגע, משפט אחרון באמת

נאור שירי:  לדיראון עולם בוועדת החוקה

נאור שירי:  אתה מבין לאן הגעת? לאיזה תהומות הנשייה הבאת אותנו שאני חושב שזו ועדת חוק, חוקה ומשפט? בוועדה הזו זה אות קלון על הוועדה, החוק הזה ייפסל וכולנו לצערי נהיה חלק מהיום השחור הזה

יעקב אשר: הסתייגות 179, מי בעד? מי נגד? ארבעה

יעקב אשר:  מי נמנע? ההסתייגות לא התקבלה

יעקב אשר: בעד –  נגד – 4 נמנעים – 1  

יעקב אשר: יש לנו עוד הסתייגות אחת ואחר כך משפט שלך

יעקב אשר:  הסתייגות של חבר הכנסת עמית הלוי

עמית הלוי: לצערי לא הכנסנו את זה לנוסח קריאה ראשונה, היה ראוי

עמית הלוי:  ההסתייגות שאני הגשתי לגבי חובת הצינון של 90 יום, שכרגע מבוססת על פסיקה למעשה בפועל ואני בעד שזה ייכנס בנוסח החוק, כלומר יתווסף כמו שהגשתי בהסתייגות לאותם אנשים בחוק הרשויות המקומיות בכלל שמחויבים בצינון של 90 יום כדי שהמרכיב הזה - - -     

יעקב אשר: למרות שעל פי הפסיקה לכאורה זה כך צריך להיות בכל מקרה

עמית הלוי: כן, אבל אין שום צורך בוואקום בחקיקה שיפוטית

זאב אלקין: אני טוען נושא חדש על ההסתייגות הזאת

ארז מלול: אני גם מצטרף

זאב אלקין: כי הצינון חייב להיות שנתיים, כמו מנכ"ל רשות, ולא 90 יום

זאב אלקין:  זו בדיחה מהעניין

יעקב אשר: תנמק את זה במקום אחר

עמית הלוי: לא סיימתי

עמית הלוי:  לא צריך להיות ואקום בחקיקה שיפוטית, זה צריך להיות חלק מהעניין, בעיקר בגלל היתרון של ההגעה בימים שלפני הבחירות - - -     

יעקב אשר: אוקיי

יעקב אשר:  מי בעד ההסתייגות?      

זאב אלקין: לא, נושא חדש

יעקב אשר: נושא חדש

יעקב אשר:  אוקיי

יעקב אשר:  רצית משפט סיום, יוראי

יוראי להב-הרצנו: משהו לגבי ההתנהלות

יוראי להב-הרצנו:  אני ממשיך את דבריו של נאור שירי

נאור שירי: ורביזיות על כל ההסתייגויות

יוראי להב-הרצנו: החוק נכנס לצינור החקיקה ויוצא מצינור החקיקה, שום שינוי של חברי האופוזיציה - - -     

יעקב אשר: לא, הנה שינוי אחד

יוראי להב-הרצנו: בסדר, שינוי אחד של מציע ההצעה

יעקב אשר: אני חושב שהוא לא מחויב מציאות, אבל ליתר ביטחון הוא יכול להיות, מבחינתו

יוראי להב-הרצנו: אני אומר מה – ישבנו פה שעות - - -      

זאב אלקין: ליתר ביטחון זה היה לעשות את זה שנתיים, כמו מנכ"ל הרשות

זאב אלקין:  אין שום סיבה שיו"ר רשות יהיה בצינון פחות ממנכ"ל הרשות

יעקב אשר: תודה רבה

יוראי להב-הרצנו: אבל - - -     

יעקב אשר: מפריעים לך, מה אני אעשה? הישיבה נעולה

יעקב אשר:  בשלב זה נעולה